প্রকাশিত: ০৫:০৩ পিএম, ১৬ মে ২০১৯\nআত্মমর্যাদাশীল ও আত্মনির্ভরশীল উন্নত জাতি গঠনের লক্ষ্যে ২০০১ সালের ১৫ জুলাই গঠিত হয় বিশ্ববিদ্যালয় আইন। যার ওপর ভিত্তি করে দেশের ২৭তম বিশ্ববিদ্যালয় হিসেবে যাত্রা শুরু করে নোয়াখালী বিজ্ঞান ও প্রযুক্তি বিশ্ববিদ্যালয় (নোবিপ্রবি)। ২০০৬ সালের ২২ জুন বিজ্ঞান ও প্রযুক্তি শিক্ষাকে গুরুত্ব দিয়ে দেশের দক্ষিণ-পূর্ব অঞ্চলের জেলায় প্রতিষ্ঠিত হয় ‘উপকূলীয় অক্সফোর্ড’ খ্যাত এ বিশ্ববিদ্যালয়। বিস্তারিত জানাচ্ছেন আব্দুর রহিম—\nবর্তমানে বিশ্ববিদ্যালয়ের ৬টি অনুষদ, ২টি ইনস্টিটিউট, ২৮টি বিভাগের অধীনে ৭ হাজার শিক্ষার্থী। প্রায় ৩ শতাধিক শিক্ষক এবং ৪ শতাধিক কর্মকর্তা-কর্মচারীর সমন্বয়ে নোবিপ্রবি পরিবার। বিশ্ববিদ্যালয়ের চালু রয়েছে ৩টি হল- ভাষা শহীদ আব্দুস সালাম হল, হযরত বিবি খাদিজা হল, সাবেক স্পীকার আব্দুল মালেক উকিল হল। এছাড়া ২টি হল চালু হওয়ার পথে। হল দুটি হলো- ৫৫০ শিক্ষার্থীর আবাসন ব্যবস্থার জন্য জাতির পিতা বঙ্গবন্ধু শেখ মুজিবুর রহমান হল ও ৬৫০ নারী শিক্ষার্থীর আবাসনের জন্য বঙ্গমাতা শেখ ফজিলাতুনন্নেছা মুজিব হল।\n১০ তলা বিশিষ্ট ২টি একাডেমিক ভবন, ৪ তলা বিশিষ্ট আধুনিক লাইব্রেরি ভবন, অতিথিদের জন্য ৩ তলা বিশিষ্ট ভিআইপি গেস্ট হাউস রয়েছে। এছাড়া ৫ তলা বিশিষ্ট অডিটোরিয়াম কাম মাল্টিপারপাস ভবন, ৫ তলা বিশিষ্ট প্রশাসনিক ভবন, বৈদ্যুতিক লাইনসহ ১ হাজার কেবিএ বৈদ্যুতিক সাব স্টেশন, বিশুদ্ধ পানি সরবরাহের জন্য ওয়াটার ট্রিটমেন্ট প্লান্ট ও রিভার্স অসমোসিস প্লান্ট স্থাপন করা হয়েছে। এছাড়া ৩শ’ লাইন বিশিষ্ট বিটিসিএলের টেলিফোন এক্সচেঞ্জ ও ৫শ’ লাইন ক্ষমতা বিশিষ্ট পিএবিএক্স এক্সচেঞ্জ স্থাপন করা হয়েছে।\nশিক্ষার্থীদের যাতায়াতের জন্য বিশ্ববিদ্যালয়ের নিজস্ব সাতটি বাস, শিক্ষক-কর্মকর্তাদের জন্য শীতাতপ নিয়ন্ত্রিত ৩টি সিভিলিয়ান বাস ও ৪টি মাইক্রোবাস রয়েছে। নোবিপ্রবি পরিবারের সব শিক্ষক, শিক্ষার্থী, কর্মকর্তা-কর্মচারীদের জন্য অত্যাধুনিক সুবিধা সম্বলিত অ্যাম্বুলেন্স কেনা হয়েছে। এছাড়া বিশ্ববিদ্যালয়ের অভ্যন্তরে পুকুরের সৌন্দর্য বর্ধনে চারপাশে বৃক্ষরোপণ, দৃষ্টিনন্দন ওয়াকওয়ে নির্মাণ এবং চারপাশ বর্ণিল আলোয় সজ্জিত করা হয়েছে। আইসিটি মন্ত্রণালয়ের উদ্যোগে বিশ্ববিদ্যালয়ে একটি মোবাইল অ্যাপস অ্যান্ড গেইম ডেভেলপমেন্ট ল্যাব এবং একটি নেটওয়ার্কিং ল্যাব স্থাপন করা হয়েছে।\nবাস্তবায়নাধীন প্রকল্পসমূহের মধ্যে ১০ তলা বিশিষ্ট বাংলাদেশের সর্ববৃহৎ তৃতীয় একাডেমিক ভবন নির্মাণের কাজ চলছে। ১০ তলা বিশিষ্ট শিক্ষক-কর্মকর্তা টাওয়ার, হাউস টিউটর, স্টাফ কোয়ার্টার ও প্রভোস্ট টাওয়ার নির্মাণাধীন। তিন তলা মেডিকেল সেন্টার ও তিন তলা ভিত্তিতে একতলা কেন্দ্রীয় মসজিদ নির্মাণাধীন। এছাড়া হিন্দু, বৌদ্ধ ও খ্রিষ্টান ধর্মাবলম্বীদের জন্য দুই কোটি টাকা ব্যয়ে উপাসনালয় নির্মাণের কাজ চলছে। বিএনসিসি ও রোভার স্কাউট ভবন সম্প্রতি উদ্বোধন করা হয়েছে এবং এর কাজ চলমান। বিশেষভাবে উল্লেখ্য, দরিদ্র শিক্ষার্থীদের মাঝে ‘বঙ্গবন্ধু শিক্ষা সহায়ক বৃত্তি’ চালু ও বিশ্ববিদ্যালয়ের কর্মচারীদের মাঝে ৩০ লাখ টাকার ‘বঙ্গবন্ধু সহায়তা ফান্ড’ ঘোষণা করা হয়েছে।\nভবিষ্যত প্রকল্পসমূহের মধ্যে রয়েছে বিশ্ববিদ্যালয় থেকে অদূরে অবস্থিত উপকূলের ৭৭৮ একর জমির উপর ‘দেশরত্ন শেখ হাসিনা সমুদ্র বিজ্ঞান ও সমুদ্র সম্পদ ব্যবস্থাপনা ইনস্টিটিউট। যেখানে ডেলটা ফরমেশন, সমুদ্র বিজ্ঞান, ইকো ট্যুরিজম, ম্যানগ্রোভ বনসহ বিভিন্ন বিষয়ে আন্তর্জাতিক মানসম্পন্ন গবেষণা সম্ভব হবে। এছাড়া আর্টিফিসিয়াল ইন্টেলিজেন্স, স্পেস রিসার্চ, মেটারিয়াল সায়েন্স, রোবটিক্স, ন্যানো টেকনোলজি বিষয়ে বিশ্বমানের গবেষণার ক্ষেত্র তৈরি হবে। আইসিটি মন্ত্রাণালয়ের অর্থায়নে নিকট ভবিষ্যতে বিজনেস ইনকিউবেটর সমৃদ্ধ পূর্ণাঙ্গ হাইটেক পার্ক করা হবে।\n> আরও পড়ুন- কম খরচে কানাডার বিশ্ববিদ্যালয়ে পড়াশোনা\nবিশ্ববিদ্যালয়ে রয়েছে বিভিন্ন ধরনের সেচ্ছাসেবী ও সামাজিক সংগঠন। নোবিপ্রবি সাংবাদিক সমিতি, বিএনসিসি, রোভার স্কাউট, নোবিপ্রবি ডিবেটিং সোসাইটি, মডেল ইউনাইটেড নেশন্স, বিজনেস ক্লাব, ইকো ক্লাব, সিএসটিই ক্লাব, লুমিনারি, সমকাল সুহৃদ সমাবেশ, কালের কণ্ঠ শুভসংঘ, শব্দকুটির, অভিযাত্রিক ব্লাড ব্যাংক, এনএসটিইউ ব্লাড ডোনার সোসাইটি, নোবিপ্রবি থিয়েটার ইত্যাদি।\nএ পর্যন্ত দু’টি সমাবর্তন অনুষ্ঠিত হয়েছে। প্রথম সমাবর্তনে বিশেষ কৃতিত্বের জন্য ১ম, ২য়, ৩য় ও ৪র্থ ব্যাচের ১১ শিক্ষার্থীকে চ্যান্সেলর ও ভাইস-চ্যান্সেলর স্বর্ণপদক দেওয়া হয়। দু’টি অনুষদের চারটি বিভাগের ৫৯৭ জনকে স্নাতক ১১৫ জনকে স্নাতকোত্তর ডিগ্রি দেওয়া হয়। ২য় সমাবর্তনে শিক্ষার্থীদের ১০টি স্বর্ণপদক দেওয়া হয়। এরমধ্যে স্নাতক পর্যায়ের ৬ জনকে চ্যান্সেলর গোল্ড মেডেল ও স্নাতকোত্তর ৪ জনকে ভাইস চ্যান্সেলর গোল্ড মেডেল দেওয়া হয়। সমাবর্তনে ২২৬৩ জন গ্রাজুয়েটকে স্নাতক ডিগ্রি ও ৪৪৫ জনকে স্নাতকোত্তর ডিগ্রি দেওয়া হয়। ২১৮ জনকে পোস্ট গ্রাজুয়েট ডিপ্লোমা ডিগ্রি দেওয়া হয়।\nশিক্ষার্থীরা অংশগ্রহণ করেছে বিভিন্ন আন্তর্জাতিক প্রতিযোগিতায়। রয়েছে অবিস্মরণীয় সাফল্য। বাংলাদেশ কৃষি বিশ্ববিদ্যালয়ের ফ্যাকাল্টি অব ফিশারিজে অনুষ্ঠিত আন্তর্জাতিক পোস্টার প্রেজেন্টেশনে ২১ জনের মধ্যে সেরা ১০ জন প্রতিযোগী নির্বাচিত হন। যাদের মধ্যে নোবিপ্রবির ফিশারিজ অ্যান্ড মেরিন সায়েন্স বিভাগের ৩ জন। এরমধ্যে ৮ম ব্যাচের তৌশিক লাহিড়ী ও নাজমুন নাহার, ৯ম ব্যাচের মো. মহসিন যথাক্রমে ৩য়, ৭ম ও ৫ম স্থান অধিকার করেন। নির্বাচিত শিক্ষার্থীদের গবেষণা কার্যক্রম পরিচালনার জন্য বাৎসরিক ১২ হাজার ইউএস ডলার দেওয়া হয়। শিক্ষার্থীরা দেশের বাইরে চীন ও ভারতে আন্তর্জাতিক প্রতিযোগিতায় ‘শিক্ষার্থীদের নোবেল’ নামে খ্যাত হাল্ট প্রাইজ প্রতিযোগিতায় সফলতা লাভ করেন।\nশিক্ষার্থীদের পাশাপাশি শিক্ষকদেরও বিশ্বজুড়ে ব্যাপক সুনাম রয়েছে। ফিমস বিভাগের অধ্যাপক ড. বেলাল হোসেন দু’টি নতুন অমেরুদণ্ডী প্রাণী আবিষ্কার করেন। অমেরুদণ্ডী প্রাণীগুলোর নামকরণ করা হয় যথাক্রমে- ‘নিউমেনিয়া নোবিপ্রবিয়া’ ও ‘অ্যাররেনারুস স্মিটি’। এরমধ্যে ‘নিউমেনিয়া নোবিপ্রবিয়া’ নামটি নোবিপ্রবির নামে নামকরণ করা হয়। ‘অ্যাররেনারুস স্মিটি’ নামক অমেরুদণ্ডী প্রাণীর নামকরণ করা হয় নেদারল্যান্ডের বিখ্যাত একারোলজিস্ট হ্যারি স্মিথের নামে। বায়োকেমিস্ট্রি অ্যান্ড মলিকুলার বায়োলজি বিভাগের সহযোগী অধ্যাপক ও চেয়ারম্যান ড. সুবোধ কুমার সরকার জাপানের হিরোশাকি ইউনিভারসিটি অব হেলথ সায়েন্সের সাবেক বিখ্যাত প্রফেসর ড. জিন ইচি সাসাকির সহযোগিতায় বাংলাদেশে প্রথম তিন ধরনের কালো রসুন উদ্ভাবন করেন। যার নাম- নোবিপ্রবি-বিজি-১ (ডিএল-বিজি), নোবিপ্রবি-বিজি-২ (ডিএস-বিজি) ও নোবিপ্রবি-বিজি-৩ (সিএল-বিজি)।\nবিশ্ববিদ্যালয়টি সাফল্যের ধারাবাহিকতা অব্যাহত রাখবে এমন আশা শিক্ষক-শিক্ষার্থীসহ সংশ্লিষ্ট সবার। তারা চান-প্রান্তিক জনপদের আলোর দিশারী হয়ে উঠুক নোবিপ্রবি।


Bangla News » Health » How to Use Lahsun During Pregnancy\nপ্রেগন্যান্সির সময়ে রসুন খাচ্ছেন? এখনই সাবধান হোন\nবিশেষজ্ঞরা সতর্ক করছেন, প্রেগন্যান্সির সময়ে কাঁচা রসুন না খাওয়াই ভালো। কাঁচা রসুন থেকে সন্তানসম্ভবা মহিলাদের শারীরিক সমস্যা তৈরি হতে পারে যা মা ও ভ্রূণের স্বাস্থ্যের পক্ষে হিতকর নয়।\nUpdated On - 8:08 pm, Thu, 10 June 21 Edited By: dipta das\nসন্তানসম্ভবা মায়ের উচিত সবসময় পুষ্টিকর খাদ্য খাওয়া। ভ্রূণের বিকাশ ও মায়ের শরীর ভালো রাখার জন্য তাই ডায়েটে যোগ করা দরকার ফল, সব্জি এবং পর্যাপ্ত কার্বোহাইড্রেট। এছাড়া শরীরে প্রোটিনের জোগান বজায় রাখার জন্য উপযুক্ত পরিমাণে মাছ ও মাংস খাওয়াও দরকার।\nতবে শুধু ডায়েট নয়। অন্যান্য কিছু বিষয়েও গর্ভবতী মহিলাদের সতর্ক থাকা বাঞ্ছনীয় যাতে শরীরের অন্দরে গড়ে ওঠা কুট্টিটার কোনও ক্ষতি না হয়। এই সময়ে অনেক খাদ্যবস্তুই আগের মতো গ্রহণ করা যায় না। এমনই একটি খাদ্যবস্তু হল রসুন। প্রেগন্যান্সির সময় রসুন খাওয়া নিয়ে নানা বিভ্রান্তিকর তথ্য ছড়িয়ে আছে। রসুনে অ্যান্টিসেপটিক এবং অ্যান্টিব্যাকটেরিয়াল উপাদান আছে। তা সত্ত্বেও বহু লোকে প্রেগন্যান্সির সময় কাঁচা রসুন খাওয়া এড়িয়ে চলতে বলেন। সত্যিই কি সন্তানসম্ভবা মহিলাদের রসুন খাওয়া এড়িয়ে চলা উচিত?\nআরও পড়ুন: ন্যাজাল ভ্যাকসিন কীভাবে কাজ করে, ইঞ্জেকশন টিকার সঙ্গে তফাত কোথায়?\nদেখা যাক, প্রেগন্যান্ট মহিলারা রসুন খেতে পারবেন কি না—\nবিশেষজ্ঞরা জানাচ্ছেন একজন স্বাভাবিক ব্যক্তি প্রতিদিন ২ থেকে ৪ কোয়া রসুন বা ৬০০ থেকে ১২০০ মিলিগ্রাম রসুন খেতে পারেন। তবে বিশেষজ্ঞরা সতর্ক করছেন, প্রেগন্যান্সির সময়ে কাঁচা রসুন না খাওয়াই ভালো। কাঁচা রসুন থেকে সন্তানসম্ভবা মহিলাদের শারীরিক সমস্যা তৈরি হতে পারে যা মা ও ভ্রূণের স্বাস্থ্যের পক্ষে হিতকর নয়। আসলে রসুনে থাকে রক্ত তরল রাখার উপাদান। এই কারণেই উচ্চ রক্তচাপ নিয়ন্ত্রণে যুগযুগ ধরে রসুনের ব্যবহার হয়ে আসছে। তবে গর্ভবতী মহিলাদের ক্ষেত্রে কাঁচা রসুন খেলে তা রক্তচাপে বড়সড় হেরফের ঘটাতে পারে। এই কারণেই গর্ভবতী মহিলাদের একসঙ্গে অনেকগুলি কাঁচা রসুন খাওয়া এড়িয়ে চলতেই পরামর্শ দিচ্ছেন বিশেষজ্ঞরা। বরং রান্না করা খাবারে অল্প পরিমাণে রসুন ব্যবহার করতেই পরামর্শ দিচ্ছেন তাঁরা।\n‘লকডাউনে কাজ বাড়ল না, বরং পরিবারকেই একটু বাড়িয়ে নিই’, মজার পোস্টে সুখবর দিলেন আয়ুষ্মানের ভাই\nভেজিটেরিয়ান নাকি ভেগান? উত্তর দিতে আসরে স্বয়ং কোহলি\nপ্লাজমা দিয়ে আসার পর ডায়েটে কী ধরনের খাবার রাখবেন? জেনে নিন\nমেদ ঝরাতে ‘হাই প্রোটিন ডায়েট’, এই ভুলগুলো এড়িয়ে চলুন\n২৮ সপ্তাহের অন্তঃসত্ত্বা নাবালিকাকে গর্ভপাতের অনুমতি হাইকোর্টের\nব্যবসা-বাণিজ্য4 mins ago


চুশুলে চলছে বৈঠক, প্যাংগংয়ে স্থিতাবস্থা লঙ্ঘন করায় চিনের চোখে চোখ রেখে তোপ ভারতের!, India China army meets at Chusul, Ladakh after PLA tried change status quo in Pangong lake area in Ladakh LAC - Bengali Oneindia\n12 min ago পিসি কি শুনেছেন ডিবিটির কথা,মধ্যে থাকবে না ভাইপো! পিএম কিষাণ সম্মান নিধি নিয়ে মমতাকে আক্রমণ বিজেপির\n25 min ago কাশ্মীরের বুদগামে পরপর জঙ্গি হামলা সিআরপিএফ-এর উপর, শহিদ এক আধাসেনা অফিসার\n32 min ago আইপিএল ২০২০ : কেকেআরের বিরুদ্ধে 'আত্মনির্ভর' হলেন 'হিট উইকেট' পান্ডিয়া! নেট দুনিয়ায় ভাইরাল মিম\n41 min ago করোনা মোকাবিলায় সরকারি খরচে রাশ! আরও কতদিন জানাল নবান্ন\nচুশুলে চলছে বৈঠক, প্যাংগংয়ে স্থিতাবস্থা লঙ্ঘন করায় চিনের চোখে চোখ রেখে কড়া জবাব ভারতের!\n| Updated: Mon, Aug 31, 2020, 12:47 [IST]\nলাদাখে ফের অনুপ্রবেশের চেষ্টা করল পিএলও৷ লেকের দক্ষিণ দিক থেকে অনুপ্রবেশের চেষ্টা করে তারা৷ তবে ভারতীয় সেনার তৎপরতায় সেই চেষ্টা সফল হয়নি। ঘটনাটি ঘটে ২৯-৩০ অগাস্ট রাতে৷ এদিকে পূর্ব লাদাখের প্যাংগং এলাকায় পিএলএ স্থিতাবস্থা লঙ্ঘন করায় চুশুলের বৈঠকে কড়া বার্তা দিয়েছে ভারতীয় সেনা।\nকী বলেন সেনার জনসংযোগ আধিকারিক?\nএই বিষয়ে ভারতীয় সেনার জনসংযোগ আধিকারিক কর্নেল আমান আনন্দ বলেন, 'প্যাংগং সো লেকের দক্ষিণ তীরে চিন সেনার অনুপ্রবেশের চেষ্টা ব্যর্থ করেছে ভারতীয় সেনা৷' তিনি আরও বলেন, 'ভারতীয় সেনা আলোচনার মাধ্যমে শান্তি বজায় রাখতে বদ্ধপরিকর৷ একইসঙ্গে দেশের অখণ্ডতা রক্ষার জন্যও সমানভাবে দৃঢ়প্রতিজ্ঞ।' শান্তি ফেরাতে বর্তমানে চুশুলে কমান্ডার স্তরে ফ্ল্যাগ বৈঠক চলছে৷\nদুই দেশের মধ্যে তৈরি হয়েছে যুদ্ধকালীন পরিস্থিতি\nলাদাখের গালওয়ানে চিন এবং ভারতের সংঘর্ষের পর থেকেই দুই দেশের মধ্যে তৈরি হয়েছে একটা যুদ্ধকালীন পরিস্থিতি। চিনা আগ্রাসন নীতির জেরে কার্যত তলানিতে গিয়ে পৌঁছেছে ভারত-চিন কূটনৈতিক সম্পর্ক। এই অবস্থায় দুই পক্ষই আলোচনার মাধ্যমে পরিস্থিতি শান্ত করার চেষ্টা চালাচ্ছে। তবে এর মাঝেও চিনা সেনা নিজেদের আসল রং দেখাতে প্রস্তুত।\nভারতের যোগ্য জবাব পেয়ে পিছু হটতে বাধ্য হয় চিন\nএদিন সকালে সেনার তরফে জানানো হয় যে ফের লাদাখ সীমান্তে সংঘর্ষ বাঁধে ভারত-চিন সেনার মাঝখানে। জানা যাচ্ছে লাদাখের প্যাংগংয়ে স্ট্যাটাস কুয়ো বদলানোর জন্যে ভারতীয় ভূখণ্ডে ঢোকার চেষ্টা করে চিনা বাহিনী। তবে ভারতের যোগ্য জবাব পেয়ে পিছু হটতে বাধ্য হয় চিনা সেনা।\nহতাহতের ঘটনার বিষয়ে মুখ খোলেনি সেনা\nকেন্দ্রের তরফে জানানো হয়েছে যে ২৯-৩০ অগাস্ট চিন প্যাংগং এলাকাতে ভারতীয় এলাকা দখল করার জন্যে উদ্যত হয়। তবে চিনা সেনার এই প্রচেষ্টাকে ব্যর্থ করে ভারতীয় সেনা। তবে এই সংঘর্ষে কোনও হতাহতের ঘটনা ঘটেছে কি না তা জানানো হয়নি সরকারের তরফে।\nবৈঠকে চিনকে তোপ ভারতের\nতবে সূত্রের খবর, ১০০ দিন পরেও পরিস্থিতি উত্তেজনাপূর্ণ থাকায় উদ্বিগ্ন উভয় পক্ষই। আর তাই শান্তি ফেরাতে এদিন ফের এক প্রস্থ বৈঠকে বসেছে দুই পক্ষের সেনা। লাদাখ সীমান্ত বরারবর প্রকৃত নিয়ন্ত্রণ রেখার কাছে চুশুলে সেই বৈঠক হচ্ছে বলে জানা গিয়েছে। দুই দেশের সেনার ব্রিগেডিয়ার কমান্ডার পর্যায়ের এই বৈঠক বর্তমান পরিস্থিতিতে খুব গুরুত্বপূর্ণ বলে মনে করা হচ্ছে। আর এই বৈঠকেই চিনা সেনাকে উত্তেজনা তৈরির করার জন্যে দোষারোপ করে তোপ দেগেছে ভারতীয় সেনা।\nফিঙঅগার ৫-এ উত্তেজনা\nগত কয়েক সপ্তাহে হটস্প্রিং থেকে সরে গেলেও চিনা সেনা এখনও অবস্থান করছে প্যাংগং লেকের তীরে। লাদাখের প্যাংগং হ্রদের কাছে গ্রিন টপের উপর থেকে চিনা সেনা দখলদারি সরাতে না চাওয়াতে ভারতের সঙ্গে সম্পর্ক আরও তিক্ত হচ্ছে চিনের। প্যাংগং সোতে চিনা সেনারা ফিঙ্গার ৫-এ ফিরে এসেছিল, তবে তারা এখনও ফিঙ্গার ৪-এর রিজলাইন দখল করে রয়েছে। চিনা সেনারা ফিঙ্গার ৪ থেকে ফিঙ্গার ৮-এর মধ্যে ৮-কিলোমিটার দীর্ঘ এলাকাজুড়ে তাদের তৈরি কাঠামোগুলিকেই এলএসি বলে দাবি করে যাচ্ছে এখনও।\nভারতের সরকারি ওয়েবসাইট হ্যাকের চেষ্টায় চিনা হ্যাকাররা , প্রমাদ গুণছেন গোয়েন্দারা\nলাদাখে ভারত-চিন ১৪ ঘণ্টার ম্যারাথন বৈঠকের শেষে কী উঠে এল! সীমান্তে উদ্বেগ অব্যাহত\nলাদাখে স্থানীয়দের কাছে ভারতীয় সেনা যেন 'ত্রাতা'! চিনকে ঘিরে কোন আশঙ্কায় গ্রামবাসীরা\nladakh indian army china লাদাখ ভারতীয় সেনা চিন\nIndia China army meets at Chusul, Ladakh after PLA tried change status quo in Pangong lake area in Ladakh LAC


জনগণের হাতে ক্ষমতা চাই, জনগণের সংবিধান চাই | জাতীয় মুক্তি কাউন্সিল\n৫ জানুয়ারির প্রহসনের নির্বাচনের মাধ্যমে\nভারতের তাবেদার-আমেরিকার পদলেহী একদলীয় আওয়ামী-বাকশালী ফ্যাসিবাদী শাসন কায়েমের ষড়যন্ত্র রুখে দাঁড়ান!\nলুটেরা সন্ত্রাসী দুর্নীতিবাজ শাসক-শোষক শ্রেণীকে উচ্ছেদ করে শ্রমিক কৃষক নিপীড়িত জাতি ও জনগণের গণতান্ত্রিক সরকার-সংবিধান-রাষ্ট্র প্রতিষ্ঠার সংগ্রাম বেগবান করুন\nজনগণের ব্যাপক অংশের মতামত উপেক্ষা করে হাসিনা সরকার আগামী ৫ জানুয়ারি ২০১৪, ১০ম জাতীয় সংসদ নির্বাচন অনুষ্ঠান করতে যাচ্ছে। বর্তমান সংবিধান অনুযায়ী প্রতি ৫ বছর পরপর এই নির্বাচন অনুষ্ঠান হবার কথা। এই নির্বাচন অনুষ্ঠান এবং এই নির্বাচনে অংশগ্রহণ করাকে বলা হয়ে থাকে ক্ষমতা হস্তান্তরের এক ‘গণতান্ত্রিক প্রক্রিয়া’। এভাবেই শাসক-শোষক শ্রেণী বিদ্যমান শাসন কাঠামো অটুট রাখে। ক্ষমতাসীনরা সংবিধানের ধুয়া তুলে এসব করে থাকে। বিদ্যমান জাতীয় সংসদ, নির্বাচনকালীন সরকার, সেনাবাহিনী, প্রশাসন, মিডিয়া, এনজিওসমূহ প্রভৃতি শক্তি বিদ্যমান শ্রেণী শাসন কাঠামো অক্ষত-অটুঁট রাখতে এই নির্বাচনে গুরুত্বপূর্ণ ভূমিকা পালন করে। এই শ্রেণী শাসন কাঠামো আজ পুঁজিবাদী-সাম্রাজ্যবাদী বিশ্বব্যবস্থার এক অবিচ্ছেদ্য অংশ হয়ে পড়েছে। ফলে দেশের জাতীয় সংসদ নির্বাচন নিয়ে সাম্রাজ্যবাদী ভারত, মার্কিন যুক্তরাষ্ট্র, ইউরোপীয় ইউনিয়ন, চীন, সৌদিআরব প্রভৃতি রাষ্ট্র এখন নগ্নভাবে হস্তক্ষেপ করছে।\nদেশের শ্রমিক-কৃষকসহ কোটি কোটি শ্রমজীবী জনগণকে, জাতিগত-ভাষাগত-ধর্মীয় সংখ্যালঘু জনগণকে বর্তমান পুঁজিবাদী শোষণ ও শাসন কাঠামোর যাঁতাকলে আটকে রাখার লক্ষ্যে শোষক-শাসকশ্রেণীর রাজনৈতিক দলগুলো জাতীয় সংসদ নির্বাচনকে ঘিরে এমন তৎপরতা শুরু করে যেন সাধারণ জনগণের কাছে এই নির্বাচন অনুষ্ঠানকে এক ‘মহান গণতান্ত্রিক প্রক্রিয়া’ হিসেবে মনে হয়।\nদশম জাতীয় সংসদ নির্বাচনকে নিয়ে দেশের শোষক-শাসকশ্রেণীর প্রধান দুই রাজনৈতিক দল আওয়ামী লীগ, বিএনপি ও তাদের জোট পরস্পর সংঘর্ষে লিপ্ত। নিজেদের ভেতর শান্তিপূর্ণভাবে ক্ষমতা ভাগবাটোয়ারার জন্য ১৯৯৬ সালে এরা সকলে মিলে নির্বাচনকালীন নির্দলীয় তত্ত্বাবধায়ক সরকার ব্যবস্থা সংবিধান সংশোধন করে চালু করেছিল। ফলে সেসময় অনুষ্ঠিত নির্বাচনে তৎকালীন ক্ষমতাসীন বিএনপি পরাজিত হয়েছিল বিরোধী আওয়ামী লীগের নিকট এবং অনুরূপভাবে ২০০১ সালে ক্ষমতাসীন আওয়ামী লীগ পরাজিত হয়েছিল বিএনপির নিকট। ২০০৮ সালে ৯ম জাতীয় সংসদ নির্বাচন অনুষ্ঠান হয়েছিল সেনানিয়ন্ত্রিত ফখরুদ্দীন আহমেদের সরকারের অধীনে। এই নির্বাচনে আওয়ামী লীগ নেতৃত্বাধীন মহাজোট বিপুল সংখ্যক আসনে জয়ী হয়ে সরকার গঠন করেছিল। কিন্তু ক্ষমতা কুক্ষিগত করতে শেখ হাসিনা ২০১১ সালে জাতীয় সংসদের সংখ্যাগরিষ্ঠতার জোরে সংবিধান সংশোধন করে নির্বাচনকালীন সময়ে গঠিত নির্দলীয় তত্ত্বাবধায়ক সরকার ব্যবস্থার বিধান বাতিল করে তাঁর (শেখ হাসিনার) সরকারের অধীনে ১০ম জাতীয় সংসদ নির্বাচন অনুষ্ঠানের আইন করা হয়। এই নির্বাচন অনুষ্ঠান প্রশাসনে নিজ দলীয় দুর্নীতিগ্রস্ত কর্মকর্তাদের মাধ্যমে আয়োজন করে আগামী ২০২১ সাল পর্যন্ত গদি দখলে রাখার এক নীলনক্সা হিসেবে ইতোমধ্যে জনগণের কাছে উন্মোচিত হয়ে পড়েছে। বিএনপি নেতৃত্বাধীন ১৮ দলীয় জোট এই নির্বাচন প্রত্যাখান করে নির্দলীয় তত্ত্বাবধায়ক সরকারের অধীনে নির্বাচনের দাবীতে আন্দোলন করছে। ১০ম জাতীয় সংসদ নির্বাচনে ৩ শত আসনের ১৫৪টি আসনের প্রার্থীরা ইতিমধ্যে ভোট ছাড়াই বিনা প্রতিদ্বন্দ্বিতায় নির্বাচিত হয়ে প্রমাণ করেছে এটা কোন নির্বাচন নয় বরং নির্বাচনের নামে এক প্রহসন।\nলুটেরা সন্ত্রাসী দুর্নীতিবাজ দেশবিরোধী শোষক-শাসকশ্রেণীর ক্ষমতাসীন অংশ আওয়ামী লীগের নেতৃত্বে ১৪ দলীয় জোট, এরশাদের জাতীয় পার্টি প্রভৃতি ক্ষমতা কুক্ষিগত করতে মরিয়া হয়ে উঠেছে। দেশব্যাপী হত্যা-গুম-রাষ্ট্রীয় সন্ত্রাস চালাচ্ছে। সাম্রাজ্যবাদী ভারতের মদদে বাংলাদেশকে ভারতের অধীন করতে ও নিজেদের দুর্নীতি, দেশবিরোধী তৎপরতার বিচারের হাত থেকে রক্ষা পেতে দেশে একদলীয় আওয়ামী-বাকশালী শাসন কায়েমের ষড়যন্ত্র করছে। জনগণের বিরুদ্ধে পরিচালিত এই ষড়যন্ত্র আজ জনগণকেই রুখে দাঁড়াতে হবে।\nশোষক-শাসকশ্রেণীর ক্ষমতা বহির্ভূত অংশ বিএনপি-জামায়াত নেতৃত্বে ১৮ দলীয় জোট ঐক্যবদ্ধ হয়ে ক্ষমতা দখলের জন্য অবরোধ-হরতাল কর্মসূচি দিয়ে চলেছে। সরকারের দেশব্যাপী রাষ্ট্রীয় হত্যা-সন্ত্রাস মোকাবেলার নামে ১৮ দলীয় জোট জনগণের উপর সহিংস হামলা চালাচ্ছে। পেট্রোল বোমা মেরে পুড়িয়ে মানুষ হত্যা করছে। দেশের বিভিন্ন স্থানে ধর্মীয় সংখ্যালঘু সম্প্রদায় হামলার শিকার হচ্ছে।\nবাংলাদেশ আজ এক দূর্যোগপূর্ণ রাজনৈতিক পরিস্থিতি অতিক্রম করছে। পরিস্থিতি কতোটা ভয়াবহ তা যাঁরা রাজনীতির খোঁজখবর রাখেন তাঁরা গভীরভাবে উপলব্ধি করতে পারছেন। আগামী জাতীয় সংসদ নির্বাচনের মধ্য দিয়ে বাংলাদেশের শাসন ক্ষমতায় কোন দল গদীনসীন হবে তা এখন অনেকাংশে নির্ভর করছে ভারত, আমেরিকাসহ বৈদেশিক সাম্রাজ্যবাদী শক্তির ষড়যন্ত্রের উপর। এজন্য দফায় দফায় মিটিং হচ্ছে গুলশান-বারিধারার কূটনৈতিক পাড়ায়, ভারতের দিল্লীতে আর আমেরিকার ওয়াশিংটনে। আমেরিকার রাষ্ট্রদূত মজিনা আর ভারতের রাষ্ট্রদূত পংকজ শরণের রাজনৈতিক তৎপরতা সকল কূটনৈতিক শিষ্টাচারের সীমা ছাড়িয়ে গিয়েছে। অবস্থা এমনই যে, রাষ্ট্রদূত মজিনা ভারতের রাজধানী নয়াদিল্লীতে গিয়ে ভারতের সাউথ ব্লকের আমলাদের সাথে ঘন্টার পর ঘন্টা বৈঠক করেছেন বাংলাদেশে আগামীতে কারা সরকার গঠন করবে এই নিয়ে। পত্রিকায় খবর বেরিয়েছে যে, ভারতীয় কর্তৃপক্ষ আগামী জাতীয় সংসদ নির্বাচনে বিএনপি নেতৃত্বাধীন ১৮ দলীয় জোটের ক্ষমতায় আসার সম্ভাবনাকে ভারতের নিরাপত্তার জন্য হুমকি মনে করে। একথাও প্রকাশ পেয়েছে যে, ভারত বাংলাদেশে আগামীতেও এমন সরকার গদিনসীন দেখতে চায় যে সরকার হবে ভারতের অনুগত ও পদলেহী। যেন বাংলাদেশ ভারতের কোন অঙ্গরাজ্য ! সাম্রাজ্যবাদী আমেরিকাও আগামী নির্বাচনের মাধ্যমে এমন সরকারকে গদিনসীন দেখতে চায় যে হবে দক্ষিণ এশিয়ার ভূ-রাজনীতিতে আমেরিকার তল্পিবাহক। নির্বাচন নিয়ে ভারত-আমেরিকার মতবিরোধের খবরও বাংলাদেশ ও ভারতের পত্রিকায় প্রকাশিত হয়েছে। আওয়ামী লীগ ভারতের আশ্রয় নিয়েছে এবং বিএনপি-জামায়াত আমেরিকার দিকে তাকিয়ে আছে।\nলুটেরা সন্ত্রাসী দুর্নীতিবাজ দেশবিরোধী শোষক-শাসকশ্রেণীর এই ক্ষমতাসীন ও ক্ষমতাবহির্ভূতদের হাত থেকে দেশ রক্ষায় আজ জনগণকে এগিয়ে আসতে হবে। জনগণের হাতে ক্ষমতা আনার সংগ্রাম বেগবান করতে আগামী ৫ জানুয়ারির প্রহসনের নির্বাচনের মাধ্যমে দেশে ভারতের তাবেদার, আমেরিকার পদলেহী, একদলীয় আওয়ামী-বাকশালী ফ্যাসিবাদী শাসন কায়েমের ষড়যন্ত্র রুখে দাঁড়াতে হবে।\nপুঁজিবাদী-সাম্রাজ্যবাদী বিশ্ব ব্যবস্থার শাসন-শোষণের কাঠামো ভেঙ্গে দিতে সমাজতন্ত্র কায়েমের লক্ষ্যে সকল সংগ্রাম ত্বরান্বিত করতে হবে। শ্রমিক-কৃষকসহ দেশের কোটি কোটি শ্রমজীবী জনগণের হাতে ক্ষমতা আনতে, জাতিগত-ভাষাগত-ধর্মীয় সংখ্যালঘু জনগণের মুক্তিলাভে দেশব্যাপী এক গণরাজনৈতিক অভ্যুত্থান ঘটানোর প্রস্তুতি নিতে হবে।\nজনগণের অধিকার কেড়ে নেয়ার, জনগণের সার্বভৌমত্ব খর্ব করার কোনো আইন ও সংবিধান জনগণ মানতে বাধ্য নন। যে সংবিধান কারখানায় কর্মরত লাখ লাখ শ্রমিকের জীবনের নিরাপত্তা দিতে পারে না, যে সংবিধান জনগণের সার্বভৌমত্বকে অস্বীকার করে, জনগণের সভা-সমাবেশ মত প্রকাশের স্বাধীনতা হরণ করে সে সংবিধান জনগণের নয়। যে সংবিধান ক্ষুদ্র জাতিসত্তার জনগণকে স্বীকার করে না, রাষ্ট্রকে সাম্প্রদায়িক চরিত্র দান করে সে সংবিধান জনগণের নয়।\nজাতীয় মুক্তি কাউন্সিল মনে করে প্রচলিত সংসদ নির্বাচনের মাধ্যমে জনগণের হাতে কোনো ক্ষমতা আসবে না। জনগণের হাতে ক্ষমতা আনার পথ হচ্ছে জাতীয় মুক্তির ১৮ দফা কর্মসূচির ভিত্তিতে গণআন্দোলনের পথ, গণসংগ্রামের পথ। এই পথ ধরেই শ্রমিক-কৃষক নিপীড়িত জাতিসমূহ দেশজোড়া গণরাজনৈতিক অভ্যুত্থানের ওপর দাঁড়িয়ে জনগণের সরকার, নতুন সংবিধান ও রাষ্ট্র প্রতিষ্ঠা করবে। তাহলেই জনগণের সার্বভৌমত্ব প্রতিষ্ঠিত হবে।\nআসুন, জাতীয় মুক্তির ১৮ দফা কর্মসূচি বাস্তবায়নের লক্ষ্যে সর্বত্র জাতীয় মুক্তি কাউন্সিলের কমিটি গঠন করি। জনগণের হাতে ক্ষমতা আনতে তথা জনগণের সার্বভৌমত্ব প্রতিষ্ঠায় দেশজুড়ে সংগ্রাম গড়ে তুলি। আওয়াজ তুলি :\nভারত-আমেরিকার তাবেদার সরকার চাই না।\nজনগণের হাতে ক্ষমতা চাই, জনগণের সরকার-নতুন সংবিধান-রাষ্ট্র চাই।\nকার্যালয়: ৩৩ তোপখানা রোড, মেহেরবা প্লাজা (৫ম তলা), ঢাকা- ১০০০। ফোন: ০১৭১৩০৬৩৭৭৬। ২.১.২০১৪, http://www.jmcbd.wordpress.com https://www.facebook.com/pages


নিজস্ব প্রতিবেদক : দেশের উন্নয়ন-অগ্রগতি অনেকে দেখেও দেখে না, বুঝেও বোঝে না। দেশের মানুষের স্বাস্থ্য উন্নয়ন অগ্রগতি নিয়ে বিএনপি চিন্তিত নয় বলে মন্তব্য করেছেন তথ্য ও সম্প্রচারমন্ত্রী এবং আওয়ামী লীগের যুগ্ম সাধারণ সম্পাদক ড. হাছান মাহমুদ।\nমঙ্গলবার দুপুরে জাতীয় প্রেসক্লাবে দৈনিক ইত্তেফাকের প্রতিষ্ঠাতা সম্পাদক প্রয়াত তফাজ্জল হোসেন মানিক মিয়ার স্মরণসভায় এ মন্তব্য করেন তিনি।\nস্বাধীন সংবাদপত্র পাঠক সমিতি আয়োজিত এ স্মরণসভায় তথ্যমন্ত্রী বলেন,বিএনপির রাজনীতি করা খালি খালেদা জিয়ার স্বাস্থ্য নিয়ে আবর্তিত। দেশের মানুষের স্বাস্থ্য উন্নয়ন অগ্রগতি নিয়ে তারা কোনোভাবে চিন্তা করে বলে মনে হয় না।\nতফাজ্জল হোসেন মানিক মিয়াকে স্মরণ করে ড. মাহমুদ বলেন, একটা সময় ছিল যখন পত্রিকা বলতে ইত্তেফাকসহ দু-একটি পত্রিকাকেই বোঝাত। তবে সেগুলোর মধ্যে ইত্তেফাক সবচেয়ে বেশি প্রমিনেন্ট ছিল। তখন মানুষের শোষণ বঞ্চনা তুলে ধরা এবং জনগণকে প্রতিবাদমুখর করার ক্ষেত্রে ইত্তেফাকের ভূমিকা ছিল অনবদ্য। আর সেই ইত্তেফাকের সম্পাদক ছিলেন তফাজ্জল হোসেন মানিক মিয়া। স্বাধীনতার ৫০ বছরে এসে আজকে তফাজ্জল হোসেন মানিক মিয়ার প্রতি শ্রদ্ধা জানাই।\nহাছান মাহমুদ বলেন, বাংলাদেশ স্বল্পোন্নত দেশ থেকে মধ্যম আয়ের দেশে উন্নীত হয়েছে। বাংলাদেশ আজকের সমস্ত সূচকে পাকিস্তানকে পেছনে ফেলেছে। মানব উন্নয়ন সূচক, সামাজিক এবং অর্থনৈতিক সূচকসহ সব সূচকেই পেছনে ফেলেছে। আমরা যখন স্বাধীন হই তখন পশ্চিম পাকিস্তান আমাদের তুলনায় ৭০ ভাগ ধনী ছিল। আজকে অনেক সূচকে আমরা ভারতকে ছাড়িয়ে গেছি।\nনিউইয়র্ক ভিত্তিক ম্যাগাজিন ব্লুমবার্গে বাংলাদেশের উন্নয়ন নিয়ে একটি আর্টিকেল প্রকাশিত হয়েছে উল্লেখ করে বিএনপির মহাসচিব মির্জা ফখরুল ইসলাম আলমগীরতে উদ্দেশ্য করে তথ্যমন্ত্রী বলেন, আজকে ব্লুম বার্গে প্রকাশিত আর্টিকেলটি তাকে পড়ার অনুরোধ জানাচ্ছি। এরপর আমাদের সমালোচনা করুন।\nকরোনায় ই-কমার্সে নারীরা ভালো অবদান রেখেছে : স্পিকার\nআওয়ামী লীগের সাধারণ সম্পাদক পদ নিয়ে গুঞ্জন


প্যান্টের ভিতর ঈমান নাই, ঈমান থাকতে হবে নিজের মস্তিষ্কে – ইস্টিশন ব্লগ\nপ্যান্টের ভিতর ঈমান নাই, ঈমান থাকতে হবে নিজের মস্তিষ্কে\nAuthor: দস্যু বনহুর Published Date: জুন ৪, ২০১৩\nমেজাজ টা অসম্ভব চড়ে আছে। ছাগল জাতির সাথে তর্ক করতে করতে নিজেই ধর্ষিত হয়ে গেলাম। এই গরু জাতিকে কিভাবে বুঝাই যে, ধর্ষণ কোন ধর্মীয় বিষয় নয়। এটি একটি মানসিক রোগ। এই রোগের উৎপত্তি নিজের মস্তিষ্ক থেকে, এরপর চলে আসে নিজের শিশ্নদন্ডে। এরপর ধাবিত হয় সারা শরীরে। কোন ভাবেই এই ছাগলের দলগুলা নিজের শিশ্নদন্ড স্থির না রাখতে পেরে আমাকেই ধর্মের সাথে ধর্ষক বানিয়ে ছাড়ল। অতঃপর যখন দেখল আমি ছাগু ধর্ষণ করতে শুরু করলাম, তখন আমাকেই ধর্ষণ করে দিলো। বলে রাখা ভাল, ধর্ষণের আগে কিন্তু আমাকে ধর্মান্তরিত করা হও নাই, নিকাহ ও করা হয় নাই। এই কারণেই সংবাদমাধ্যম গুলাতে আমার এই সংবাদ এখনও আসে নাই!!!\nকোনভাবেই যখন ধর্মকে আলাদা করতে পারলাম না, তখন ধর্মকে ধর্ষণের সাথেই যুক্ত করেই বলি। প্রতিটি ধর্মেই নারীজাতিকে “মাল” হিসেবে বর্ণনা করা হয়েছে। যারা হেফাজতি মুসলিম আছেন তাদের তো বলে লাভ নাই, প্রতিনিয়ত কোরআনের আয়াত পাঠ করেই বিয়ে করেন এবং নারীকে শস্যক্ষেত্রের মতই ভোগ করেন। আর যারা হিন্দু আছেন, তাদের অতি আদর্শ যুধিষ্ঠির তার ভাইদের নিয়ে দ্রুপদি নামক “মাল” বিয়ে করেছিলেন, আবার নিজের মায়ের কাছে এসে গর্ব করেও বলেছিলেন। এরাও তো ধর্ষক। আজ যেই সব ঈমানি দায়িত্ব পালনরত মুসলিম ভাইয়েরা এই বিষয় টা নিয়ে গর্ব করে বলছেন যে সুভানাল্লাহ, তাদের বলি, জান্নাতের হুরপরি ধর্ষণ কইরেন, কোন সমস্যা নাই। কারণ তারা চির কুমারী। দু-দশবার ধর্ষণ করলেও দৈবিক সমাজ ধর্ষিত হবে না। আমাদের বোনেরা অতি সামান্য, তারা হুরপরি নয়। তাদের সামাজিক বঞ্চনা সইতে হয়। স্বামীর ঘরে গিয়েও তাদের সেই রান্নাঘরের রুটি বেলন নিয়ে কাজ করতে হয় আর রাতের বেলা আপনার জন্য শস্যক্ষেত্র হয়ে বিছানায় বিচরণ করে। আর আপনারা নিজেদের শিশ্নদণ্ড খাড়া করে রাস্তায় রাস্তায় ঈমানি দায়িত্ব পালন করেন। হিন্দু থেকে মুসলিম বানাতে পারলেই আপনারা বেহেস্তের টিকেট পাওয়ার লাইনে দাঁড়াতে পারবেন। আর কোন রকমে বিয়ে করে তার শস্যক্ষেত্রে ফসল ফলাতে পারলে তো হুরপরি নিশ্চিত। কিন্তু একবার চিন্তা করেছেন কি আপনি যাকে মুসলিম বানালেন সে কই যাবে? জান্নাতে না জাহান্নামে? যদি জান্নাতেই যায়, তাহলে রাত বারটার পর রাস্তায় যেইসব বেশ্যা ঘুরে বেড়ায়, তাদের বিয়ে করে জান্নাতে পাঠান। দরকার হলে আমি নিজেও আপনার দ্বারা ধর্ষিত হয়ে জান্নাতে যাইতে চাই। কিন্তু যদি আমি জাহান্নামেই যাই আর সৃষ্টিকর্তা যদি আপনার ঈমানি দায়িত্ব পালনের জন্য আপনাকে জান্নাতে পাঠায়, তাইলে আমি ওই সৃষ্টিকর্তার মুখে মুতে দিতে চাই।\nমুসলিম ভাইয়েরা যেহেতু বেশি লাফালাফি করেছেন, তাই বলি, এই যে হিন্দু মেয়েটা যে ধর্ষিত হয়েছে, তার বিচার চাইতে গেলে কি চারজন প্রত্যক্ষ সাক্ষী লাগবে? আপনার বোনকে কেউ যদি ধর্ষণ করে, তখন আপনি কি করবেন? বলবেন যে, “আমিও থাকবো, আমার বন্ধুরাও থাকবে, কারণ চার জন সাক্ষী লাগবে তো”??? নাকি নিজেরা সহ্য করতে না পারলে অন্য কাউকে পাঠাবেন এই বলে যে, “যা দেইখা আয়, ধর্ষণ হইসে কিনা”??? কি খুব খারাপ লাগছে শুনতে?? ভাবছেন তো আমি অনেক খারাপ!! হ্যাঁ ভাই, নিজের বোন সম্পর্কে চিন্তা করতে অনেক কষ্টই লাগে। পরের মেয়ে কে দেখে আপনার শিশ্নদণ্ড খারাপ হইলে, নিজের বোনকে দেখে অপরজনেরটা খারাপ হবে না কেন? ভালবেসে থাকলে, সেই মেয়ের মূল্যও দিতে জানতে হবে। নইলে শুধু বোরখা পরিয়েই নিজের বোনের ধর্ষণ ঠেকানো যাবে না।\nসেইসব মুসলিম ভাইদের বলছি, হিন্দুদের মুসলিম না বানিয়ে, নিজেদের প্রকৃত মুসলিম বানান। মনে রাখবেন, যেই যোনী পথে দণ্ড ঠেকিয়ে ধর্ষণ করছেন, আপনার মা দশ মাস দস দিন কষ্ট করে গর্ভে ধারন করে সেই যোনিপথ দিয়ে আপনাকে বের করিয়ে পৃথিবীর আলো দেখিয়েছেন। আপনার পিতা নিশ্চয়ই আপনার মা কে ধর্ষণ করেনাই। যদি করত, তাহলে আজ আপনি পরিচয়হীন থাকতেন এবং বাজি ধরে বলতে পারি, আপনি নিজেও ধর্ষণে উৎসাহিত হবেন। তাই আবারও বলছি, মুসলিম যদি হন, ঈমান সংযত রাখুন। জোর করে কারো উপর ঈমান ফলাতে যাইয়েন না।\n← ব্লগে প্রথম অভিজ্ঞতা\nআদিমতার উত্থান →\n৫ thoughts on “প্যান্টের ভিতর ঈমান নাই, ঈমান থাকতে হবে নিজের মস্তিষ্কে”\nজুন ৪, ২০১৩ at ৭:৩৬ অপরাহ্ণ\nস্বর্গের স্বপ্নে মত্ত পাগল\nস্বর্গের স্বপ্নে মত্ত পাগল ধার্মিকেরা এই সুন্দর দুনিয়াটাকেই নরক বানায় ফেলছে…\n“শুধু বোরখা পরিয়েই নিজের বোনের ধর্ষণ ঠেকানো যাবে না।”\nতার প্রমানতো পেয়ে গেলাম! ১১ বছরের শিশুও মানুষরুপে হায়েনাদের হাতে নিরাপদ না…\nজুন ৫, ২০১৩ at ২:০০ পূর্বাহ্ণ\nজুন ৫, ২০১৩ at ৮:৪৮ পূর্বাহ্ণ\nজুন ৫, ২০১৩ at ৯:৩৮ পূর্বাহ্ণ\nজুন ৫, ২০১৩ at ৩:২১ অপরাহ্ণ\nসহমত পুরাপুরি। আর আপনার\nসহমত পুরাপুরি। আর আপনার প্রশ্ন গুলা অত্যন্ত যৌক্তিক এবং বিবেককে নাড়া দিতে যথেষ্ট


দিনাজপুর শিক্ষাবোর্ড কর্মচারী ইউনিয়নের দ্বি-বার্ষিক নির্বাচন সম্পন্ন - দিনাজপুর নিউজ\nদিনাজপুর শিক্ষাবোর্ড কর্মচারী ইউনিয়নের দ্বি-বার্ষিক নির্বাচন সম্পন্ন\n১১ নভেম্বর ২০২১ ১১ নভেম্বর ২০২১ News Desk\nদিনাজপুর সংবাদাতাঃ দিনাজপুর মাধ্যমিক ও উচ্চ মাধ্যমিক শিক্ষা বোর্ড এর কর্মচারী ইউনিয়নের দ্বি-বার্ষিক নির্বাচন সম্পন্ন হয়েছে। এতে আলহাজ্ব মো. মাসুদ আলম পুনরায় সভাপতি এবং সাধারণ সম্পাদক পদে সৈয়দ মওদুদ-উল-করিম (বাবু) নির্বাচিত হয়েছেন।\n১১ নভেম্বর বৃহস্পতিবার দিনাজপুর মাধ্যমিক ও উচ্চ মাধ্যমিক শিক্ষা বোর্ড এর কর্মচারী ইউনিয়নের দ্বি-বার্ষিক নির্বাচনে আলহাজ্ব মো. মাসুদ আলম পুনরায় সভাপতি এবং সৈয়দ মওদুদ-উল-করিম (বাবু) সাধারণ সম্পাদক পদে নির্বাচিত হয়েছেন।\nঅন্যান্য পদে যারা নির্বাচিত হয়েছেন তারা হলেন-সহ-সভাপতি তানজিমুল ইসলাম, সহ-সাধারণ সম্পাদক মো. মামুনুর রশীদ, অর্থ সম্পাদক মো. জাহাঙ্গীর আলম, সাংগঠনিক সম্পাদক মো. আজিজার রহমান, ক্রীড়া ও সংস্কৃতি বিষয়ক সম্পাদক মো. আব্দুর রফিক।\nনির্বাচন পরিচালনা করেন শিক্ষাবোর্ডের উপ পরীক্ষা নিয়ন্ত্রক ও নির্বাচন পরিচালনা কমিটির আহবায়ক প্রফেসর মো. হারুন-উর-রশীদ মন্ডল, উপ-সচিব ও নির্বাচন পরিচালনা কমিটির সদস্য ড. মো. আব্দুর রাজ্জাক এবং সহকারী কলেজ পরিদর্শক ও নির্বাচন পরিচালনা কমিটির সদস্য মো. আব্দুল মান্নান।\nপার্বতীপুরে ৮০০ কৃষক পেল কৃষি প্রণোদনা


ED summons East Bengal officio Nitu Sarkar in connection to Sharada Case, Sports: সারদা-কাণ্ডে ফের ইডির তলব ইস্টবেঙ্গলের নিতু সরকারকে, নেপথ্যে শ্রী সিমেন্ট যোগ?\nসারদা-কাণ্ডে ফের ইডির তলব ইস্টবেঙ্গলের নিতু সরকারকে, নেপথ্যে শ্রী সিমেন্ট যোগ?\nদেবব্রতর বিরুদ্ধে অভিযোগ, সেবি-র সঙ্গে তাঁর যোগাযোগের কথা শুনিয়ে সারদা গ্রুপের মালিক সুদীপ্ত সেনের সঙ্গে তিনি সম্পর্ক গড়েন। আর সেই সূত্রে ক্লাবের জন্য চার কোটি টাকা নিয়েছিলেন।\nMarch 9, 2021 4:30:37 pm\nসারদা-কাণ্ডে এনফোর্সমেন্ট ডিরেক্টরেট বা ইডি (ED) ফের ডেকে পাঠাল ইস্টবেঙ্গল কর্তা দেবব্রত সরকারকে। ময়দানে নিতু দা নামে পরিচিত এই ইস্টবেঙ্গল কর্তা। ১০ মার্চ তাঁকে জেরা করা হতে পারে বলে ইডি সূত্রে খবর। কেন্দ্রীয় এই তদন্তকারী সংস্থার তরফে চিঠি পাঠিয়ে দেবব্রত সরকারকে সল্টলেকের সিজিও কমপ্লেক্সে হাজির হতে বলা হয়েছে। যদিও দেবব্রত সরকার জানিয়েছেন, কিছু প্রয়োজনীয় কাগজপত্র জমা দেওয়ার জন্যই এই চিঠি।\nদেবব্রতর বিরুদ্ধে অভিযোগ, সেবি-র সঙ্গে তাঁর যোগাযোগের কথা শুনিয়ে সারদা গ্রুপের মালিক সুদীপ্ত সেনের সঙ্গে তিনি সম্পর্ক গড়েন। আর সেই সূত্রে ক্লাবের জন্য চার কোটি টাকা নিয়েছিলেন। এই কাণ্ডে সুদীপ্ত সেনের সহযোগী ও সারদা গ্রুপের এজেন্ট অরিন্দম দাসকেও বৃহস্পতিবার ইডি তলব করেছে।\nকিন্তু কেন দেবব্রত সরকারের কাছে বারবার ইডি ও সিবিআইয়ের চিঠি আসছে? বিনিয়োগকারী শ্রী সিমেন্টের পাঠানো চূড়ান্ত চুক্তিতে এখনও সই করেননি লাল-হলুদ কর্তারা। ইস্টবেঙ্গল সমর্থকদের একাংশের দাবি দেবব্রত সরকারকে চাপে রাখার জন্যই নাকি বিনিয়োগকারী সংস্থা পরোক্ষ ভাবে চাপ তৈরি করছে।\nতবে শুধু সারদা নয়, রোজভ্যালি কাণ্ডেও ক্লাবের নাম জড়িয়ে গিয়েছিল। এই চিটফান্ড সংস্থার বিরুদ্ধে চলা মামলায় লাল-হলুদের হিসাবরক্ষক তথা ক্লাব কর্তা দেবদাস সমাজদারের নাম সামনে এসেছিল। এই বিষয়ে একবার নয়, দুবার সিবিআইয়ের তরফ থেকে বেশ কড়া ভাষায় চিঠি দেওয়া হয়।\nগত ২৯ ডিসেম্বর লাল-হলুদ তাঁবুতে এই বিষয়ে প্রথম চিঠি দেয় সিবিআই। কর্তা দেবদাস সমাজদারকে উদ্দেশ্য করে লেখা চিঠিতে ক্লাবের সঙ্গে রোজভ্যালির কোনও আর্থিক লেনদেন হয়েছিল কিনা সেই বিষয়ে জানতে চাওয়া হয়। যদিও সেই চিঠির কোনও জবাব সিবিআইকে দেওয়া হয়নি। তাই গত ৫ জানুয়ারি কেন্দ্রীয় গোয়েন্দা সংস্থার তরফ থেকে দ্বিতীয় চিঠি পাঠানো হয়। তবে এটি পাঠানো হয়েছিল ক্লাব সভাপতি ডাক্তার প্রণব দাশগুপ্তকে।\nএদিকে, ভোটের মুখে কেন্দ্রীয় তদন্তকারী সংস্থাগুলির তৎপরতা তুঙ্গে বাংলায়। এবার সারদা কাণ্ডে তৃণমূল মুখপাত্র কুণাল ঘোষকে জেরা করেছে এনফোর্সমেন্ট ডিরেক্টরেট। গত মঙ্গলবার সকাল ১১টায় তাঁকে ডেকে পাঠিয়েছিল বলে খবর। এই প্রসঙ্গে কুণাল ঘোষ দ্য ইন্ডিয়ান এক্সপ্রেসকে জানিয়েছিলেন, তিনি অবশ্যই যাবেন।\nপ্রসঙ্গত, কুণাল ঘোষ সারদা মিডিয়া গ্রুপের সিইও ছিলেন একসময়। ২০১৩ সালে সারদা চিটফান্ড গ্রুপের কেলেঙ্কারির পর তাঁকে গ্রেফতার করা হয়। চিট ফান্ড কেলেঙ্কারিতে জড়িত থাকার অভিযোগে ২০১৩ সালে তাঁকে গ্রেফতার করে রাজ্য পুলিশ। রাজ্যসভায় তৃণমূলের প্রাক্তন সাংসদ ৩৪ মাস জেলে ছিলেন রাজ্য পুলিশ এবং সিবিআইয়ের হেফাজতে। গত ২০১৬ সালের ৫ অক্টোবর তিনি জামিনে মুক্তি পান।\nEast BengalEDKunal GhoshSharada Case\nWeb Title: Ed summons east bengal officio nitu sarkar in connection to sharada case sports


Php basic bangla tutorial - PHP Basic Part-1: PHP কি (What is PHP)? Php basic bangla tutorial - PHP Basic Part-1: PHP কি (What is PHP)?\nPosted on September 13, 2017 by Masud Alam\nPHP হচ্ছে একটি সার্ভার সাইড স্ক্রিপ্টিং ভাষা, যা তৈরী করেন রাসমাস লারডোর্ফ ১৯৯৪ সালে। যা বিশেষ ভাবে যেকোনো ডাইনামিক এবং ইন্টারেক্টিভ ওয়েব ডেভেলপমেন্ট অথবা ওয়েব ভিত্তিক সফটওয়্যার এবং ওয়েব ভিত্তিক এপ্লিকেশন বানানোর জন্য ব্যবহৃত হয়। বর্তমানে এটিকে জেনারেল পারপাস প্রোগ্রামিং ল্যাঙ্গুয়েজ ও বলা হয়। অর্থাৎ, অন্যান্য প্রোগ্রামিং ভাষা দিয়ে যা যা করা যায়, PHP দিয়েও মোটামুটি তার সবই করা যায়। এছাড়া PHP ওপেনসোর্স হওয়ায় ওয়েব প্রোগ্রামারদের কাছে অধিক জনপ্রিয় । তবে মূলত, ওয়েব ডেভেলপমেন্টের, ওয়েব ভিত্তিক সফটওয়্যার এবং ওয়েব ভিত্তিক এপ্লিকেশন বানানোর কাজেই এটি সর্বাধিক ব্যবহৃত হয়। এছাড়া পি এইচপি ওয়েবে তথ্য সংরক্ষণের ক্ষেত্রে সর্বোচ্চ নিরাপত্তা প্রদান করে। পি এইচ পি কে এইচ টি এম এল (HTML) এর সাথেও ব্যবহার করা যায়। ওয়ার্ডপ্রেস, জুমলা সহ বেশ কিছু এডভান্সড ওপেনসোর্স কনটেন্ট ম্যানেজমেন্ট সিস্টেম (CMS) পি এইচ পি দ্বারা তৈরি। পি এইচ পি ব্যবহার করে কাস্টম কনটেন্ট ম্যানেজমেন্ট সিস্টেম তৈরি করা যায়। এছাড়া ই-কমার্স, ম্যানেজমেন্ট, অনলাইন ব্যাংকিং সফটওয়্যার ইত্যাদি তৈরিতেও পি এইচ পি ব্যাপকভাবে ব্যবহুত হচ্ছে। পি এইচ পি খুবই জনপ্রিয় একটি ভাষা, w3techs এর তথ্য অনুযায়ী পৃথিবীতে যত ওয়েব সাইট আছে তার শতকরা ৮২ ভাগই সার্ভার সাইড স্ক্রিপ্টিংয়ে PHP ব্যবহার করে। বর্তমানে বাংলাদেশের ৯০% ফ্রীলান্সার (অর্থাৎ যারা ঘরে বসে বাহিরের দেশে কাজ করে) PhP ল্যাঙ্গুয়েজ দ্বারা কাজ করে।\nPHP শেখার আগে আপনাকে কমপিউটার প্রোগ্রামিং কি জিনিস? ওয়েব কি? ইন্টারনেট কি ? ডেটাবেস, এবং মাইএসকিউএল প্রভৃতির উপর ধারণা থাকা উচিত। তা ছাড়া HTML, CSS জানা থাকলে আপনি PHP শিখে আনন্দ পাবেন।\nPHP শেখার জন্য কি ধরণের কম্পিউটার লাগবে ? কোনো সফটওয়্যার ইনস্টলেশন করা লাগবে?\nসর্বশেষ অপারেটিং সিস্টেম গুলোর মধ্যে যেমন windows-7, windows-8, windows-10 অথবা যারা লিনাক্স এ কাজ করেন যেমন : ubuntu-15,ubuntu-16 যে কোনো টি সাপোর্ট করে এমন কম্পিউটার হলেই চলবে।\nআর তিন ধরণের সফটওয়্যার আপনাকে ইনস্টল করতে হবে:\n১. সার্ভার সফটওয়্যার যেমন: XAMPP, WAMP, EasyPHP ইত্যাদি। এই সফটওয়্যার গুলোর সবই ফ্রি এবং ওপেনসোর্স। আর এই সফটওয়্যার গুলো মূলত ওয়েব ডেভেলপমেন্ট এনভায়রনমেন্ট সেটাপের জন্য যা যা দরকার সব কিছুর সমষ্টি।\n২. কোড লেখার সফটওয়্যার যেমন: SublimeText, Notepad++, NetBeans, Aptana, Eclipse ইত্যাদি। এই সফটওয়্যার গুলোর সবই ফ্রি এবং ওপেনসোর্স।\n৩. আর আউটপুট দেখার জন্য যেকোনো একটা ব্রাউজার যেমন: Mozilla Firefox, Google Chrome, Opera, safari ইত্যাদি। যারা Windows OS ব্যবহার করেন, তারা Edge ব্রাউজার দিয়ে কাজ চালিয়ে যেতে পারেন।\nআমি সার্ভার সফটওয়্যার XAMPP ইনস্টল করেছি। এখন প্রথম PHP কোড লেখার জন্য আমাকে কি করতে হবে?\nপ্রথমে আপনাকে XAMPP সার্ভারের কন্ট্রোল প্যানেলে গিয়ে Apachi এবং MySQL সার্ভিস টা চালু করে দিতে হবে । চালু করার পর খেয়াল রাখতে হবে দুইটা সার্ভিস সবুজ হয়ে আছে কিনা, হলুদ অথবা লাল হয়ে থাকলে কাজ করবেনা। নিচের ছবিতে খেয়াল করুন:\nতারপর XAMPP Software যেই ড্রাইভে ইনস্টল করেছেন সেখানে xampp/htdocs ফোল্ডারে আপনার নিজের জন্য test (এইটা যেকোনো নামই হতে পারে) নামে একটা ফোল্ডার করুন, নিচের ছবিতে খেয়াল করুন :\nএইবার আপনার কোড এডিটরে নিচের কোড গুলো লিখুন :\nএবং hello.php নামে আপনার test ফোল্ডারে save করুন, নিচের ছবিতে খেয়াল করুন :\nএইবার আপনার ব্রাউজারে যান এবং http://localhost/test/hello.php লিখে এন্টার করুন, নিচের ছবিতে খেয়াল করুন :\nআমি মাসুদ আলম, বাংলাদেশের ৩৬ তম Zend Certified Engineer । ২০০৯ সালে কম্পিউটার সাইন্স থেকে বেচেলর ডিগ্রী অর্জন করি। দীর্ঘ ৮ বছর আমি Winux Soft, SSL Wireless, IBCS-PRIMAX, Max Group, Canadian International Development Agency (CIDA), Care Bangladesh, World Vision, Hellen Keller, Amarbebsha Ltd সহ বিভিন্ন দেশি বিদেশী কোম্পানিতে ওয়েব ডেভেলপমেন্ট এবং সফটওয়্যার ডেভেলপমেন্ট এর উপর বিভিন্ন লিডিং পজিশন এ চাকরি এবং প্রজেক্ট লিড করি। বিশেষ ভাবে বাংলাদেশের ১০০ জন জেন্ড সার্টিফাইড ইঞ্জিনিয়ার এর মধ্যে ৫২ জন ই আমার হাতে জেন্ড সার্টিফাইড হয়েছে। বর্তমানে TechBeeo Software Company তে সিইও হিসাবে আছি । পাশাপাশি w3programmers ট্রেনিং ইনস্টিটিউট এ PHP এর উপর Professional এবং Advance Zend Certified PHP -7 Engineering কোর্স করাই। আর অবসর সময়ে w3programmers.com এ ওয়েব টেকনোলজি নিয়ে লেখালেখি করি।\nTagged advanced php bangla tutorial, mysqli, oop php bangla, php, php bangla, php bangla site, php bangla tutorial for beginners full, php bangla tutorial part 2, php bangla tutorial pdf, php editor, php help, wampp, web development, web development bangla, xampp\n4 comments to “PHP Basic Part-1: PHP কি (What is PHP)?”\nonek kico sikte parlam…\nThank very Much ……………………..\nবাংলাকে আরো উন্নত করলেন ভাই আপনি।\nসকল কিছু নিজের ভাষাতে শিখতে পারবো এবার।\nCopyright © 2022 w3programmers.com Bangla


ফরেক্স বিশ্লেষণ এবং পর্যালোচনা: 25.07.2021 - স্পেসএক্স বিটকয়েন ক্রয়...\n25.07.202109:39 ফরেক্স বিশ্লেষণ এবং পর্যালোচনা: স্পেসএক্স বিটকয়েন ক্রয় করেছে!\nমূল ক্রিপ্টোকারেন্সির প্রবণতাগুলো এখনও তাদের নিখুঁত উচ্চতার তুলনায় খুব কম। বিটকয়েনের জন্য মৌলিক পটভূমিটি খুব নেতিবাচক রয়েছে। তবে ইলন মাস্ক সম্প্রতি আরও সক্রিয় হয়ে উঠেছে, যিনি প্রায়শই বিটকয়েন সম্পর্কে তার মতামত পরিবর্তন করেন। স্মরণ করুন যে বছরের শুরুতে, তার সংস্থা টেসলা বিটকয়েনে $ 1.5 বিলিয়ন ডলার বিনিয়োগের ঘোষণা করেছিল। তারপরে টেসলা বিটকয়েনের মাধ্যমে জন্য তার বৈদ্যুতিক গাড়িগুলি কেনার ক্ষমতা যুক্ত করে। এবং এক মাস পরে, তারা এই সুযোগটি বাতিল করে দেয় এবং এলন মাস্ক মূল ক্রিপ্টোকারেন্সির সমালোচনা শুরু করে। তাঁর মতে, বিটকয়েন বিদ্যুত খরচ করে খুব। অ-নবায়নযোগ্য শক্তি উত্স ব্যবহার করে প্রচুর কয়েন মাইন করা হয়। সাধারণভাবে, বিটকয়েন পরিবেশের জন্য খুব ক্ষতিকারক। যাইহোক, এই সপ্তাহে, মাস্ক বলেছিল যে তার টেসলা আবার ক্রিপ্টোকারেন্সির মাধ্যে বৈদ্যুতিক গাড়িগুলির জন্য অর্থ প্রদানের বিষয়ে বিবেচনা করছে, এবং এটি গতকালই জানা গিয়েছিল যে তাঁর সংস্থা স্পেসএক্সও ক্রিপ্টোকারেন্সিতে বিনিয়োগ করেছিল। তবে টেসলার প্রধান বিনিয়োগের আকার সম্পর্কে কিছু বলেননি। এইভাবে, বাজারগুলি আবারো একটি কঠিন পরিস্থিতিতে পড়েছিলো।\nএকদিকে, মাস্ক এর বিরুদ্ধে বহুবার বাজারের কারসাজির অভিযোগ করা হয়েছে। একই সময়ে, স্টক এবং ক্রিপ্টোকারেন্সিতেও। তিনি প্রায়শই বিটকয়েন সম্পর্কে তাঁর বক্তৃতা পরিবর্তন করেন। অন্যদিকে, যদি এইরকম প্রভাবশালী ব্যবসায়ী ব্যক্তি যদি বলেন যে তার দুটি প্রধান সংস্থার ক্রিপ্টোকারেন্সি রয়েছে, তবে সে এর বৃদ্ধি প্রত্যাশা করে এবং বিশ্বাস করে যে ডিজিটাল সম্পদের ভবিষ্যত। সুতরাং, বিটকয়েন আবার বেড়ে উঠতে শুরু করেছিল, বেশ অপ্রত্যাশিত সমর্থন পেয়েছে। আরও একটি প্রশ্ন, এই বৃদ্ধি কতদিন অব্যাহত থাকবে? মনে রাখবেন যে বিশেষজ্ঞদের মধ্যে বেশিরভাগ বিশেষজ্ঞ বিশ্বাস করেন যে আসন্ন মাসগুলিতে এবং 2021 এর শেষ অবধি, "ডিজিটাল সোনা" সস্তা হবে। তবে আমাদের এই বিষয় প্রশংসা করার মতো যে মাস্ক আবার বিনিয়োগকারী এবং ব্যবসায়ীদের "বিটকয়েন" ক্রয়ে উতসাহিত করছে।\nআমাদের মতে, আমরা বিশ্বাস করি যে বিটকয়েন আরও কমতে থাকবে। এর বিরুদ্ধে এখন অনেক বেশি কথা বলা হচ্ছে। মাইনাদের বিরুদ্ধে চীনের পদক্ষেপগুলি বছরের শেষ অবধি চলমান থাকবে, সমস্ত নিপীড়িত ব্যবসায়ীদের\nপ্রতিস্থাপন এবং অন্যান্য দেশে তাদের সরঞ্জাম চালু না করা অবধি ক্রিপ্টোকারেন্সি বাজার "উন্মুক্ত" থাকবে। বাজারটি মার্কিন যুক্তরাষ্ট্রের খবরের জন্যও অপেক্ষা করছে, যেখানে কর্তৃপক্ষ ক্রিপ্টোকারেন্সি বিভাগের নিয়ন্ত্রণকে গুরুতরভাবে কঠোর করতে চায়। এবং যে কোনও ক্ষেত্রেই, স্পেসএক্স বিনিয়োগ সম্পর্কে মাস্ক এর একটি বিবৃতিতে বিটকয়েন 10,000 ডলার যুক্ত করবে এমন সম্ভাবনা কম। সম্ভবত, আগামী দিনগুলিতে, বৃদ্ধি একটি নতুন পতনের দ্বারা প্রতিস্থাপিত হবে। তবে কেউ কমপক্ষে প্রতিদিন কমেন্ট বিতরণ করতে নিষেধ করে না।\nপ্রযুক্তিগত ভাষায়, বিটকয়েন $ 29,700 এর লেভেলে রয়েছে তবে তা অতিক্রম করতে ব্যর্থ হয়েছে। সুতরাং, ঊর্ধ্বমুখী সংশোধনের একটি বৃত্ত এখন শুরু হয়েছে, যা অদূর ভবিষ্যতে শেষ হতে পারে। বিটকয়েনের জন্য এখন কার্যত কোনও মৌলিক সমর্থন নেই, সুতরাং আমরা প্রবণতার হ্রাস এবং পুনরায় বিটিসি $ 29,700 এর স্তরে প্রত্যাবর্তনের প্রত্যাশা করি। আমরা আরও আশা করি যে এই স্তরটি অতিক্রম করবে এবং মূল ক্রিপ্টোকারেন্সি তার হ্রাস $ 24,000 এর স্তরের দিকে অব্যাহত রাখবে।


০১:৪৪:১১ মঙ্গলবার, ১৮ মে ২০২১\nবিনোদন ডেস্ক : বেশ কিছুদিন ধরেই শোবিজ তারকা ফেসবুক আতংকে দিন কাটচ্ছে। কয়েক দিন পর পরই শোনা যায় তাদের ফেসবুক আইডি হ্যাক হওয়ার কথা। যেখান থেকে প্রায়ই বিভিন্ন আপত্তিকর জিনিস পোস্ট করা হয়।\nএবার সেই কাতারে যুক্ত হলো নায়িকা মহির নাম। শনিবার মাহির ফেসবুক ফ্যান পেজ থেকে একটি পর্নো ভিডিও পোস্ট করা হয়। সকাল ১১ টা ৪ মিনিটে ৫ মিনিট ৩৬ সেকেন্ডের একটি ভিডিও প্রকাশ করা হয় ওই ফেসবুক পেইজ থেকে।\nপরে খোঁজ নিয়ে জানা যায়, মাহিয়া মাহির ফেসবুক ফ্যান পেজ হ্যাকড\nবিনোদন ডেস্ক : দঙ্গল' গার্ল ফাতিমা সানা শেখ প্রথম ছবিতেই নজর কেড়েছিলেন। আর যে যত নজর কাড়ে সে তত ট্রোলড হয়। মুসলিম বলে শরীর ঢেকে রাখার উপদেশ দিয়েছিলেন এই সোশাল... ...বিস্তারিত»\nবিনোদন ডেস্ক : বিশাল সংখ্যক আসন নিয়ে বিজেপি জিতেছে এই বছরের লোকসভা নির্বাচনে। কাল থেকেই তাই তারকা হোক বা সাধারণ মানুষ, শুভেচ্ছা জানাচ্ছেন নরেন্দ্র মোদিকে। শুভেচ্ছা জানাচ্ছেন এই দলের সমস্ত... ...বিস্তারিত»\nফলে দেশ জুড়ে... ...বিস্তারিত»\nবিনোদন ডেস্ক : মার্কিন অভিনেত্রী এল ফ্যানিং ৭২তম কান আন্তর্জাতিক চলচ্চিত্র উৎসবের জরি হিসেবে দারুণ ব্যস্ত সময় কাটাচ্ছেন। এক সিনেমার প্রদর্শনী থেকে আরেক সিনেমার প্রদর্শনীতে ছুটে বেড়াচ্ছেন, অংশ নিচ্ছেন পার্টিতে,... ...বিস্তারিত»\nবিনোদন ডেস্ক : বিয়ে হয়েছে ডিসেম্বর মাসে৷ পাঁচ মাসের মধ্যেই পরিবারে আসতে চলেছে সুখবর৷ বলিপাড়ায় খবর অন্তত এমনটাই৷ সম্ভবত প্রথম সন্তানের বাবা হতে চলেছেন কপিল শর্মা৷\n১২ ডিসেম্বর মুম্বাইয়ে তারকাখচিত অনুষ্ঠানে... ...বিস্তারিত»\nআগামী ১৩ জুলাই আমেরিকার নিউইয়র্কের জ্যামাইকাতে... ...বিস্তারিত»\nবিনোদন ডেস্ক : হতাশায় অভিনয় থেকে নিজেকে গুঁটিয়ে নিয়েছেন চার বছর হলো। এক প্রকার নির্বাসনে থাকা ইমরান খান এবার খবরের হেডলাইন হলেন। কিন্তু ভালো কোনো খবরের জন্য নয়। দাম্পত্য জীবনে... ...বিস্তারিত»\n৬৮ বছর বয়সী বিল মুরকে বিয়ে করলেন সেলেনা গোমেজ!\nবিনোদন ডেস্ক : ২৬ বছর বয়সী কণ্ঠশিল্পী ও অভিনেত্রী সেলেনা গোমেজ বিয়ে করছেন ৬৮ বছর বয়সী হলিউড অভিনেতা, কমেডিয়ান ও লেখক বিল মুরেকে। এমন খবরই চারদিকে।\nতবে অনেকে বলছেন এটা তাদের... ...বিস্তারিত»\nনিউজ ডেস্ক : জনপ্রিয় অভিনেত্রী শিল্পী সরকার অপু সংসার চালাতে এখন হয়েছে সিএনজি চালক। তবে বাস্তবে নয় পর্দায় একজন সিএনজি চালক হিসেবে দেখা যাবে তাকে।\nঅভিনয়ের দক্ষতা দিয়ে ইতোমধ্যে দর্শক হৃদয়... ...বিস্তারিত»\nবিনোদন ডেস্ক : ৫ বছর ধরে প্রেম করা ব্যবসায়ী পাত্রের সঙ্গেই অবশেষে বিয়ের পিড়িতে বসতে যাচ্ছেন চিত্রনায়িকা জলি। ইতিমধ্যে তাদের বাগদান হয়ে গেছে। জলির বর আরাফাত রহমান ব্যবসায়ী। পাশাপাশি একটি... ...বিস্তারিত»\nবিনোদন ডেস্ক : বরেণ্য অভিনেতা এটিএম শামসুজ্জামান সেরে উঠছেন। তার শারীরিক অবস্থার আগের চেয়ে অনেকটাই উন্নতি হয়েছে। তিনি এখন রাজধানীর আজগর আলী হাসপাতালের নিবিড় পরিচর্যা কেন্দ্রে (আইসিইউ) চিকিৎসাধীন। আইসিইউতে তিনি... ...বিস্তারিত»\nবিনোদন ডেস্ক : ২০১৮ সালে শেষবার তাকে দেখা গিয়েছিল সিনেমার পর্দায়। শাহরুখ খান অভিনীত ‘জিরো’ ছবিতে অভিনয় করেছিলেন বলিউড অভিনেত্রী আনুষ্কা শর্মা। কিন্তু তারপর থেকে হঠাৎ করেই যেন অভিনয় জগত... ...বিস্তারিত»\nবিনোদন ডেস্ক: হলিউডের কিংবদন্তি অভিনেত্রী ডরিস ডে আর নেই। গতকাল সোমবার ৯৭ বছর বয়সে তিনি না ফেরার দেশে পাড়ি জমান। এক বিবৃতিতে ডরিস ডে অ্যানিম্যাল ফাউন্ডেশন জানায়, ডরিস সোমবার ক্যালিফোর্নিয়ার... ...বিস্তারিত»\nআন্তর্জাতিক ডেস্ক : ভারতের লোকসভা নির্বাচনে আবারও বিতর্কে জড়ালেন দেশটির সাবেক ক্রিকেটার গৌতম গম্ভীর। বিপক্ষ শিবিরের আম আদমি পার্টির প্রার্থী আতিশী মরলেনাকে উদ্দেশ্য করে অশ্লীল, সাম্প্রদায়িক ও রুচিহীন কথা লিখে... ...বিস্তারিত»\nবিনোদন ডেস্ক: মডেলিং জগতে নিজের ক্যারিয়ার গড়তে এসেছিলেন। কিন্তু মডেলিং করতে গিয়ে নিউ ইয়র্কের ব্যস্ত রাস্তা থেকে পাচার হয়েছিলেন। ধোঁকায় পড়ে যৌনদাসীতে পরিণত হয়ে যান তিনি। দিনের পর দিন তাকে... ...বিস্তারিত»\nসালমান খানের পরামর্শে নাম বদলিয়ে এখন তিনি জনপ্রিয় নায়িকা!\nবিনোদন ডেস্ক : এম এস ধোনি: দ্য আনটোল্ড স্টোরি', 'ম্যাশিন', 'ভারত আনে নেনু'র মতো ছবিতে অভিনয় করে নজর কেড়েছেন কিয়ারা আদভানি। ২০১৪ সালে 'ফুগলি' ছবির মাধ্যমে তার অভিনয়ে অভিষেক।\nএরইমধ্যে বেশ... ...বিস্তারিত»


স্বাস্থ্যসম্মত পায়খানা ও নিরাপদ পানি তোমার জীবনে কতটুকু গুরুত্ব বহন করে - যৌক্তিকতা নিরুপন করে ব্যাখ্যা কর। - All Education Result\nHome/Assignment Question Answer/স্বাস্থ্যসম্মত পায়খানা ও নিরাপদ পানি তোমার জীবনে কতটুকু গুরুত্ব বহন করে – যৌক্তিকতা নিরুপন করে ব্যাখ্যা কর।\nস্বাস্থ্যসম্মত পায়খানা ও নিরাপদ পানি তোমার জীবনে কতটুকু গুরুত্ব বহন করে – যৌক্তিকতা নিরুপন করে ব্যাখ্যা কর।\nসপ্তম শ্রেণীর চতুর্থ সপ্তাহের বিজ্ঞান অ্যাসাইনমেন্ট প্রকাশ করা হয়েছে। তাই আপনি যদি এই অ্যাসাইনমেন্ট এর প্রশ্ন এবং উত্তর খুঁজে থাকেন, তবে আমাদের ওয়েবসাইট থেকে খুব সহজেই আপনাদের অ্যাসাইনমেন্ট এর প্রশ্ন এবং উত্তর ডাউনলোড করতে পারবেন।\nসপ্তম শ্রেণির বিজ্ঞান অ্যাসাইনমেন্ট 23 মে 2021 সালে মাধ্যমিক ও উচ্চশিক্ষা অধিদপ্তরের অফিশিয়াল ওয়েবসাইটে প্রকাশ করা হয়। সুতরাং এখন আপনি চাইলে আমাদের ওয়েবসাইট থেকে এই অ্যাসাইনমেন্ট এর প্রশ্ন এবং উত্তর ডাউনলোড করতে পারবেন।\nযেহেতু এই এসাইনমেন্ট এর উপর ভিত্তি করে আপনারা পরবর্তী ক্লাসে উত্তীর্ণ করা হবে। তাই আমি বলব যে অত্যন্ত যত্নশীল ভাবেই এসাইনমেন্ট তৈরি করেন এবং নির্ধারিত সময়ের মধ্যে আপনার বিদ্যালয় এসাইনমেন্ট জমা দিন।\nস্বাস্থ্যসম্মত পায়খানা ও নিরাপদ পানি তোমার জীবনে কতটুকু গুরুত্ব বহন করে – যৌক্তিকতা নিরুপন করে ব্যাখ্যা কর\nযেহেতু চতুর্থ সপ্তাহের ষষ্ঠ শ্রেণির বিজ্ঞান অ্যাসাইনমেন্ট এর প্রশ্ন প্রকাশ হয়েছে। তাই আপনাদের কে উদ্দেশ্য করে বলছি যে এক সপ্তাহের মধ্যেই আপনার এই অ্যাসাইনমেন্ট কমপ্লিট করে, আপনার বিদ্যালয় জমা দিতে হবে।\nপ্রভাব নিরূপনে উপকারী ও অপকারী উভয় দিক বিবেচনা করা\n(দেখুন) Class7Science Assignment 2022 Answer Published Today\nপড়ার টেবিলের পৃষ্ঠের ক্ষেত্রফল নির্ণয় কর।\nClass6Science Assignment Answer 2022 Published\nClass 8 Science Assignment 2022 Answer Published Today at 6:20 PM\nষষ্ঠ শ্রেণির বিজ্ঞান অ্যাসাইনমেন্ট প্রশ্নের সমাধান ২০২২\nসুতরাং নির্ধারিত সময়ের মধ্যে আপনাদের অ্যাসাইনমেন্ট জমা দেয়ার জন্য, আমাদের এখান থেকেই অ্যাসাইনমেন্টের উত্তর ডাউনলোড করে নিন। আপনাদের আজকের অ্যাসাইনমেন্ট এর প্রশ্ন টি হচ্ছে স্বাস্থ্যসম্মত পায়খানা ও নিরাপদ পানি তোমার জীবনে কতটুকু গুরুত্ব বহন করে এই বিষয়ে ব্যাখ্যা করতে হবে।\nস্বাস্থ্যসম্মত পায়খানা এবং নিরাপদ পানি প্রতিটা মানুষের জীবনে অত্যন্ত গুরুত্বপূর্ণ বহন করে। কারণ স্বাস্থ্য ঠিক না থাকলে আপনি কখনোই ঠিক থাকতে পারবেন না। তাই নিচে থেকে আপনি চাইলে এখনি এই প্রশ্নের উত্তরটি ছবি এবং পিডিএফ ফাইল ডাউনলোড করে নিন।\nপ্রশ্ন: স্বাস্থ্যসম্মত পায়খানা ও নিরাপদ পানি তোমার জীবনে কতটুকু গুরুত্ব বহন করে – যৌক্তিকতা নিরুপন করে ব্যাখ্যা কর।\n১। তোমার বাড়ীর দেওয়ালে অথবা আশে পাশের দেওয়ালে যে সাদা ও সবুজ রং কী কারনে হয় বলে তুমি মনে কর।\n২। তোমার শরীরে হালকা জ্বর ও ডাইরিয়া কী কারনে হয় বলে তুমি মনে কর।\n৩। স্বাস্থ্যসম্মত পায়খানা ও নিরাপদ পানি তোমার জীবনে কতটুকু গুরুত্ব বহন করে – যৌক্তিকতা নিরুপন করে ব্যাখ্যা কর।\nClass7Assignment Science Assignment\nউদ্দীপকের আলোকে বস্তুতে কোন পদ্ধতিতে তাপ সঞ্চালিত হয়েছে? বিশ্লেষণ কর।\nফসলের মৌসুম বলতে কি বুঝ?\nশীতের শেষে শীতকালীন পােশাকের যত্ন কীভাবে নিবে বুঝিয়ে লিখ।\nবাংলাদেশের মানচিত্র অংকন করে পাট, চা ও ইক্ষু উৎপাদনকারী অঞ্চলসমূহ প্রদর্শন কর।\nভাষা আন্দোলনের ঘটনাবলি ধারাবাহিকভাবে লেখ। তােমাদের বিদ্যালয়ে সর্বশেষ আন্তর্জাতিক মাতৃভাষা দিবস কীভাবে পালন করা হয়েছিল তার একটি পর্যায়ক্রমিক বর্ণনা দাও।\nকক্ষটি সুন্দর করতে চাইলে প্রথমে তােমাকে কি করতে হবে এবং কেন?\nবাবা-মা ও শিক্ষককে কীভাবে সম্মান করা উচিত?


নোবিপ্রবিতে অবরুদ্ধ উপাচার্য প্রশাসনিক ভবনে তালা – সবুজ বিডি ২৪ ।। Sabuzbd24 বিস্তারিত পড়তে এখানে ক্কিক করুন\nবৃহস্পতিবার, ২৩ মে ২০১৯, ০৯:৫১ পূর্বাহ্ন\nনোবিপ্রবিতে অবরুদ্ধ উপাচার্য প্রশাসনিক ভবনে তালা\nনোয়াখালী বিজ্ঞান ও প্রযুক্তি বিশ্ববিদ্যালয়ে নয় দফা দাবীতে উপাচার্যের দপ্তর, প্রশাসনিক ভবন ও একাডেমিক ভবনের প্রধান ফটকে তালা ঝুলিয়ে দেয় শিক্ষার্থীরা। আজ বৃহস্পতিবার সকাল নয়টায় তালা দেয় শিক্ষার্থীরা। এতে করে নিজ কার্যালয়ে অবরুদ্ধ হয়ে পড়েন বিশ্ববিদ্যালয় উপাচার্য এম অহিদুজ্জামান। নোবিপ্রবি প্রক্টর মু. মুশফিকুর রহমান বলেন, শিক্ষার্থীদের নয় দফা দাবির বিষয়ে সকালে উপাচার্যের সাথে বসার কথা ছিল। কিন্তু তার আগেই শিক্ষার্থীরা বিশ্ববিদ্যালয়ের প্রশাসনিক ভবন, একাডেমিক ভবনের ফটকে তালা ঝুলিয়ে দেয়।\nশিক্ষার্থীদের নয় দফার মধ্যে আবাসিক সমস্যার স্থায়ী সমাধান, ২৪ ঘণ্টা চিকিৎসা সেবা, পরিক্ষায় নুন্যতম জিপিএ নির্ধারণের বিষয়গুলো রয়েছে।\nএদিকে আন্দোলনরত শিক্ষার্থীদের দাবী, বিশ্ববিদ্যালয়ে বিদ্যমান বিভিন্ন সমস্যা নিয়ে দীর্ঘদিন ধরে কর্তৃপক্ষের দৃষ্টি আকর্ষণ করছে তারা। দাবি নিয়ে ইতিপূর্বেও আন্দোলন হয়েছে। কিন্তু কর্তৃপক্ষে বরাবরের মতই অগ্রাহ্য করে আসছে, তাই বাধ্য হয়ে সাধারণ শিক্ষার্থীদের ব্যানারে আন্দোলন শুরু করছে তাঁরা।\nবিশ্ববিদ্যালয় প্রক্টর মু. মুশফিকুর রহমান বলেন, উদ্ভূত পরিস্থিতিতে শিক্ষার্থীদের সাথে আলোচনার চেষ্টা করছেন।


আপডেট: ০২ জুন ২০১৭ - ২২:০৪ | প্রকাশিত: শনিবার ০৩ জুন ২০১৭ | প্রিন্ট সংস্করণ\nগতকাল শুক্রবার রাজধানীর স্থানীয় একটি হোটেলে সিপিডি আয়োজিত বাজেটোত্তর সাংবাদিক সম্মেলনে বক্তব্য রাখেন ড. দেবপ্রিয় ভট্টাচার্য -সংগ্রাম\n** কর-ভ্যাটের বোঝায় বাড়বে উৎপাদন ব্যয় ও মূল্যস্ফীতি\n** বেশি চাপে পড়বেন মধ্য ও নিম্ন মধ্যবিত্ত শ্রেণির মানুষ\n** এডিপি বাস্তবায়নে সুনির্দিষ্ট দিক নির্দেশনা নেই\nস্টাফ রিপোর্টার : আগামী ২০১৭-১৮ অর্থবছরের প্রস্তাবিত বাজেট বাস্তবায়ন নিয়ে সংশয় প্রকাশ করেছে বেসরকারি গবেষণা সংস্থা সেন্টার ফর পলিসি ডায়ালগ (সিপিডি)। সংস্থাটি মনে করছে, এ বাজেট বিনিয়োগ ও কর্মসংস্থান বান্ধব নয়, বরং রাজস্ব আয়সহ গুরুত্বপূর্ণ পরিসংখ্যানে ‘বিভ্রান্তি’ রয়েছে। এছাড়া কর ও ভ্যাটের বোঝায় উৎপাদন ব্যয় ও মূল্যস্ফীতি বাড়বে।\nগতকাল শুক্রবার সকালে রাজধানীর গুলশানে লেকশোর হোটেলে আয়োজিত এক সাংবাদিক সম্মেলনের মাধ্যমে আনুষ্ঠানিক বাজেট প্রতিক্রিয়ায় সংস্থাটির পক্ষ থেকে এ সংশয় ও শংকা প্রকাশ করা হয়। এ সাংবাদিক সম্মেলনে প্রস্তাবিত বাজেট নিয়ে সিপিডির পর্যালোচনা উপস্থাপন করেন সংস্থাটির বিশেষ ফেলো অর্থনীতিবিদ ড. দেবপ্রিয় ভট্টাচার্য। এ সময় সিপিডির সম্মানিত ফেলো অধ্যাপক ড. মোস্তাফিজুর রহমান, নির্বাহী পরিচালক ড. ফাহমিদা খাতুন, গবেষণা পরিচালক ড. খন্দকার গোলাম মোয়াজ্জেমসহ সংস্থার অন্য গবেষকরা উপস্থিত ছিলেন।\nদেবপ্রিয় ভট্টাচার্য বলেন, প্রস্তাবিত বাজেটের লক্ষ্য ও উদ্দেশ্যের সঙ্গে আমরা একমত। কিন্তু এর আয় ও ব্যয়ের কাঠামোর মধ্যে দুর্বলতা রয়েছে। তিনি বলেন, শুধু প্রশাসনিক কাঠামো দিয়ে বাজেটে বাস্তবায়ন সম্ভব নয়। বাজেট বাস্তবায়নে রাজনৈতিক সহায়তা দরকার। জনপ্রতিনিধিদের অংশগ্রহণ প্রয়োজন। কিন্তু আমরা তা দেখছি না। এছাড়াও বাজেটে বার্ষিক উন্নয়ন কর্মসূচি (এডিপি) বাস্তবায়নে সুর্নিদিষ্টি কোনো দিক নির্দেশনা নেই। তিনি বলেন, বাজেট বাস্তবায়নের জন্য একটি বাস্তবায়ন কর্মপরিকল্পনা খুব দ্রুততার সাথে অর্থ মন্ত্রণালয় ও পরিকল্পনা কমিশনের কাছ থেকে আসতে হবে।\nদেবপ্রিয় বলেন, বাজেটে ঘাটতি মেটাতে ৭৬ হাজার কোটি টাকা বৈদেশিক ঋণের সহায়তার ‘অবাস্তব লক্ষ্যমাত্রা’ আমাদের আশ্চর্য করেছে। কারণ গত চার বছর মিলে এ পরিমাণ বৈদেশিক সাহায্য নেয়া যায়নি। আমাদের ২০১৬ সালে ইতিহাসে সবচেয়ে বেশি বৈদেশিক ঋণের সহায়তা আসে যার পরিমান মাত্র ২৭ হাজার কোটি টাকা। অর্থমন্ত্রী আসলে কোনো রকমে একটা অংক দিয়ে হিসেব মিলিয়ে দিয়েছেন। এগুলো বাস্তব সম্মত নয়। এছাড়াও বৈদেশিক ঋণ ব্যয় করতে পারছে না। তারপরও সরকার কিভাবে প্রায় তিনগুণ বাড়ালো তা জানি না। তাই ঘাটতি পূরণে বৈদেশিক উৎস হতে অর্থায়নের লক্ষ্যমাত্রা অর্জন নিয়েও সংশয় প্রকাশ করে সিপিডি।\nসিপিডি’র সাবেক এই নির্বাহী পরিচালক বলেন, এবারের বাজেট যেসব কাঠামোর উপর নির্ভর করে তৈরি করা হয়েছে তা অত্যন্ত দুর্বল। এই বাজেট বিনিয়োগ ও কর্মসংস্থান বান্ধব নয়। তিনি বলেন, রাজস্ব আদায়, বার্ষিক উন্নয়ন বরাদ্দ ও বৈদেশিক সহায়তা এসবের কোনোটাই বাজেটের লক্ষ্যমাত্রা অনুসারে পাওয়া যাবে না। ফলে এই বাজেট একটি আর্থিক ভ্রম। এতে রাজস্ব আয়সহ গুরুত্বপূর্ণ পরিসংখ্যানে বিভ্রান্তি রয়েছে। এক বছরে রাজস্ব আদায় ৪০ শতাংশ বাড়ার কোনো সুযোগ নেই। বিদেশি সাহায্য ও রাষ্ট্রীয় খরচ দ্বিগুণের বেশি করাও অসম্ভব।\nজাতীয় নির্বাচনের দেড় বছর আগে বড় আকারের এই বাজেটের খরচ মেটাতে প্রায় আড়াই লাখ কোটি টাকা জনগণের কাছ থেকে কর ও শুল্ক হিসেবে আদায়ের পরিকল্পনা করেছেন অর্থমন্ত্রী। এর মধ্যে ৯১ হাজার ২৫৪ কোটি টাকা আসবে মূল্য সংযোজন কর থেকে। অর্থমন্ত্রীর এই পরিকল্পনার সমালোচনা করে দেবপ্রিয় বলেন, দ্রুত অর্থ আসে- এরকম ক্ষেত্রে বেছে বেছে কর বাড়ানো হয়েছে।\nবাজেটের সামগ্রিক কাঠামো ভোগ, বিনিয়োগ ও মূল্যস্ফীতিতে প্রভাব পড়বে জানিয়ে তিনি আরো বলেন, যে কর ও ভ্যাট আরোপ করা হয়েছে তাতে উৎপাদন ব্যয় বাড়বে, বাড়বে ভোগ ব্যয়। ফলে মূল্যস্ফীতি বাড়বে। এতে মধ্যবিত্ত ও নিম্ন মধ্যবিত্ত শ্রেণির মানুষ সবচেয়ে বেশি চাপে পড়বেন।\nনতুন ভ্যাট আইন প্রসঙ্গে সিপিডি’র বিশেষ ফেলো বলেন, বাজেটে আগের ভ্যাট আইন ও নতুন আইনের মিশ্রণ ঘোষণা করা হয়েছে। আগের আইনে যা কিছু রাখা হয়েছে কোনটা কেন রাখা হলো তা অর্থমন্ত্রী পরিষ্কার করেননি। প্রকৃতপক্ষে করের আপাতন কোথায় বাড়ল কিংবা কোথায় কমল তা এখনও পরিষ্কার নয়। তবে আমাদের প্রাথমিক ধারণা অভ্যন্তরীণ বাজারে উৎপাদনমুখী তৎপরতার উপর চাপটা বেশি পড়ল।\nঅন্য বছরের মত এবারও বাজেট প্রস্তাবে তিনভাবে কালো টাকা সাদা করার সুযোগ রাখা হয়েছে। এগুলো হল- রিয়েল এস্টেটে বিনিয়োগ, বাংলাদেশ অবকাঠামো উন্নয়ন তহবিলে বিনিয়োগ এবং স্বেচ্ছায় ঘোষণা দিয়ে নির্দিষ্ট জরিমানার মাধ্যমে অপ্রদর্শিত আয় বৈধ করা। বছরের পর বছর এভাবে কালো টাকা সাদা করার সুযোগ থাকলে সৎ করদাতারা কেন উৎসাহিত হবেন- সেই প্রশ্ন রাখেন দেবপ্রিয় ভট্টাচার্য। সরকারকে এ বিষয়ে একটি স্থায়ী সমাধান খোঁজার পরামর্শ দেন তিনি।\nদেবপ্রিয় বলেন, সামাজিক নিরাপত্তা নয়, যেতে হবে সামাজিক সুরক্ষায় এবং এ খাতে বরাদ্দ আরো বাড়াতে হবে। তিনি মনে করছেন, শিক্ষায় বরাদ্দ কিছু বাড়লেও স্বাস্থ্যখাত বঞ্চিত দশায় আছে। প্রতিরক্ষায় বরাদ্দ আগের মত থাকলেও কৃষিতে কমে গেছে। বাজেটে কর্মসংস্থান বাড়ানোর কোনো নির্দিষ্ট পরিকল্পনা না রাখা এবং ব্যাংক খাতে পুনঃঅর্থায়নের জন্য বাজেটে দুই হাজার কোটি টাকা রাখার সমালোচনা করেন তিনি।\nপ্রসঙ্গত, ‘উন্নয়নের মহাসড়কে বাংলাদেশ : সময় এখন আমাদের’ শ্লোগানে আগামী অর্থবছরের (২০১৭-১৮) জন্য চার লাখ ২৬৬ কোটি টাকার প্রস্তাবিত বাজেট গত বৃহস্পতিবার জাতীয় সংসদে পেশ করছেন অর্থমন্ত্রী আবুল মাল আবদুল মুহিত। প্রস্তাবিত বাজেট চলতি অর্থবছরের মূল বাজেট ৩ লাখ ৪০ হাজার ৬০৫ কোটি টাকা থেকে ২৬ শতাংশ বেশি। আর চলতি অর্থবছরের সংশোধিত বাজেট ৩ লাখ ১৭ হাজার ১৭৪ কোটি টাকা থেকে ৮৪ হাজার কোটি টাকা বেশি।\nঅর্থমন্ত্রী আগামী অর্থবছরে মোট দেশজ উৎপাদনের (জিডিপি) আকার ধরেছেন ২২ লাখ কোটি টাকারও বেশি। আর জিডিপির প্রবৃদ্ধির হার ধরেছেন ৭ দশমিক ৪ শতাংশ। আর মূল্যস্ফীতির হার ধরা হয়েছে ৫ দশমিক ৫ শতাংশ।


করোনায় বাড়ির বাইরে যেতে যেভাবে নেবেন পুলিশের মুভমেন্ট পাস\n২০ মে ২০২০, ২০:৪৮\nবর্তমানে সারাবিশ্বে করোনা ভাইরাসের কারণে লকডাউন চলছে। বাংলাদেশও এর ব্যতিক্রম নয়। কিন্তু জরুরী প্রয়োজনে মানুষকে অবশ্যই ঘরের বাইরে যেতে হয়। বিদ্যমান পরিস্থিতি বিবেচনায় বাংলাদেশ পুলিশ অনলাইনে আবেদনের মাধ্যমে যথোপযুক্ত কারণ দেখিয়ে বাইরে যাবার অনুমতি দিচ্ছে।\nঅনলাইনে আবেদনের ঠিকানা- (https://movementpass.police.gov.bd)। এই লিংকে ঢুকে মুভমেন্ট পাসের জন্য আবেদন করতে হবে। মুভমেন্ট পাস ক্লিক করে আপনার মোবাইল নাম্বারটি প্রবেশ করাতে হবে। অতঃপর আপনার মোবাইলে একটি ওটিপি চলে যাবে। ওটিপি প্রবেশ করালে আপনি পাস এর জন্য আবেদন করতে পারবেন।\nমুভমেন্ট পাস এর জন্য কি কি লাগবে?\nযে সকল কারণে আপনি বাইরে যেতে পারবেন:\nপরিচয় পত্র হিসেবে কি কি ব্যবহার করা যাবে?\nপ্রতিবার যাতায়াতের জন্য পাস নিতে হবে, একটি পাস একবার ব্যবহার করা যাবে। যাওয়া এবং আসার জন্য দু’টি আলাদা পাসের আবেদন করতে হবে। সঠিকভাবে আবেদন করা হলে একটা এপ্রুভড পাসের সফটকপি পুলিশ চেকপোস্টে দেখাতে হবে।\nপরিবার ও আপনজন যেন করোনাভাইরাসের ভয়াবহতা থেকে মুক্ত থাকে সে কারণে আইনের প্রতি শ্রদ্ধাশীল হয়ে সকলকে আইন মেনে ভ্রমণ করার জন্য বিনীত অনুরোধ করা হয়েছে পুলিশের পক্ষ থেকে।


'অর্ধনগ্ন না হলে ক্যারিয়ার শেষ হয়ে যাবে' - JanaBD.ComLoginSign UpHomeSms ZoneTube\nHome › বিনোদন ডেস্ক › বিবিধ বিনোদন › 'অর্ধনগ্ন না হলে ক্যারিয়ার শেষ হয়ে যাবে''অর্ধনগ্ন না হলে ক্যারিয়ার শেষ হয়ে যাবে' বিবিধ বিনোদন 4th Nov 2016 at 10:25am 547‘জুপিটার অ্যাসেন্ডিং’খ্যাত মার্কিন অভিনেত্রী মিলা কিউনিস অভিযোগ করেছেন, এক প্রযোজক তার ক্যারিয়ার ধ্বংস করে দেয়ার হুমকি দিয়েছিলেন। কারণ তিনি অর্ধ নগ্ন হয়ে পোজ দিতে অস্বীকৃতি জানিয়েছিলেন। সম্প্রতি এই মার্কিন অভিনেত্রী এপ্লাস ডটকমকে জানান, “একটি ম্যাগাজিনে অর্ধ নগ্ন পোজ না দেয়ায় তার উপর বেজায় চটেছিলেন একটি সিনেমার প্রযোজক। আমি তার সিনেমার প্রচারের জন্য একটি ম্যাগাজিনে অর্ধ নগ্ন হয়ে পোজ দিতে অস্বীকৃতি জানিয়েছিলাম। আমি তখন কোনোভাবেই এসব করার জন্য প্রস্তুত ছিলাম না।”\nজানা হবে অনেক কিছু, চালু হয়েছে জানাবিডি (JanaBD) এন্ডয়েড এপস । বিস্তারিত জানুন.. Facebook Twitter Googleplus PintAnik SutradharManager Like - Dislike Votes2- Rating5of 10Relatedআরও দেখুনঅন্যান্য ক্যাটাগরি আসলেই কি বিশ্বের দ্বিতীয় ধনী শাহরুখ? কীভাবে? Few seconds ago2মিয়ামি বিচে স্বামীর সাথে 'বিকিনি' বিপাশা 11 minutes ago 22 সাইফের কথা অনুযায়ী আমাকে কৃষক হতে হত : কঙ্গনা 19 minutes ago 17 শাকিবের কানে সেফটিপিন কেন?2hours ago 166 কারিনার ছবি দেখেই প্রথম অনুপ্রাণিত হয়েছিলেন আনুশকা2hours ago 70 সতর্ক করে শাকিব খানকে চিঠি Yesterday at 11:35pm 402 বুক খোলা পোশাকে জনসমক্ষে কিম কার্দাশিয়ান! Yesterday at 11:32pm 370 জয়াতে মুগ্ধ বিদ্যা বালান Yesterday at 11:13pm 171পাঠকের মন্তব্য (0)Please login To write comment


৩০ জুন,২০১৪ - স্মৃতিকথা - import_contacts 1298\nভালো লেগেছে . ভালো লাগেনি . প্রত্যুত্তর . মুছে ফেলুন . thumb_up ১ . ২ দিন আগে


পরনারীর সামনে বৃদ্ধার লুঙ্গিকাণ্ড - প্রবাসীর দিগন্ত\nপ্রকাশিত: ২০ জানুয়ারী ২০২১, ১১:০২ অপরাহ্ন\nচট্টগ্রামের বোয়ালখালীতে জায়গা জমির বিরোধের জেরে ধরে লুঙ্গি তুলে নিজের গোপনাঙ্গ দেখানোর অপরাধে এক বৃদ্ধকে এক মাসের বিনাশ্রম কারাদণ্ড দিয়েছেন ভ্রাম্যমাণ আদালত।\nবুধবার (২০ জানুয়ারি) বিকেলে বোয়ালখালী সহকারী কমিশনার (ভূমি) ও নির্বাহী ম্যাজিস্ট্রেট মো. মোজাম্মেল হক চৌধুরী এ আদালত পরিচালনা করেন। দণ্ডাদেশপ্রাপ্ত সিরাজুল ইসলাম (৬৫) উপজেলার পোপাদিয়া ইউনিয়নের ৬নংম্বর ওয়ার্ডের বাসিন্দা।\nআদালত সূত্রে জানা গেছে, বুধবার সকাল ১০টার দিকে সিরাজুল ইসলাম জমির বিরোধকে কেন্দ্র করে নিজের ভাইয়ের পরিবারের সদস্যদেরকে অশ্লীল অঙ্গভঙ্গি প্রদর্শন করে অকথ্য ভাষায় গালাগালা করতে থাকেন। এ সময় তাকে বাধা দিলে তিনি উপস্থিত শিশু-নারী শিশুসহ সকলের সামনে নিজের গোপনাঙ্গ প্রদর্শন করেন।\nএ ঘটনায় তার ভাইয়ের ছেলে মো. মিন্টু থানায় অভিযোগ করলে পুলিশ সিরাজুল ইসলামকে আটক করে ভ্রাম্যমাণ আদালতে সোর্পদ করেন। অভিযুক্ত সিরাজুল ইসলাম নিজের অপরাধ স্বীকার করায় আদালত অভিযোগ আমলে নিয়ে তাকে এক মাসের সাজা দিয়েছেন।\nম্যাজিস্ট্রেট মো. মোজাম্মেল হক চৌধুরী বলেন, উপস্থিত সাক্ষ্য প্রমাণ ও অভিযুক্ত আসামি নিজের অপরাধ স্বীকার করায় তাকে এক মাসের বিনাশ্রম কারাদণ্ড দেওয়া হয়েছে।\nঢাকায় করোনার উগসর্গ নিয়ে পুলিশ কনস্টেবলের মৃত্যু\nটিকিট বাধ্যতামূলক হচ্ছে রাজধানীর গণপরিবহনের


সাংবাদিকে খেয়ে ফেলতে চান তিনি! - NewsBarisal.Com । নিউজ বরিশাল\nপ্রকাশ : এপ্রিল ১৩, ২০২১, ৬:৩৮ পূর্বাহ্ণ\nপাথরঘাটা প্রতিনিধিব!! রগুনার পাথরঘাটায় একটি এতিমখানায় দৈনিক আজকের আলোকিত সকাল ডটকম নামে একটি অনলাইন পোর্টালের বিশেষ প্রতিনিধির পরিচয় দিয়ে রাহিমা আক্তার মুক্তার দাবি করা চাঁদা দিতে মাদ্রাসা কর্তৃপক্ষকে নিষেধ করায় উল্টো সাংবাদিক কাজী রাকিবকে হত্যার ও খেয়ে ফেলার হুমকি দিয়েছে তিনি। শুধু তাই নয় ওই অনলাইনে উল্টো কাজী রাকিবের বিরুদ্ধে হলুদ সাংবাদিকতা নিয়ে নিউজও করেছেন।\nএবিষয়ে পাথরঘাটা উপজেলা নির্বাহী কর্মকর্তা সাবরিনা সুলতানা জানান আমার কাছে মুক্তা নামে একটি মেয়ে আসছিল মাদ্রাসা তদন্তের অনুমতি নেয়ার জন্য। তাদেরকে আমি অনুমতি দেয়নি বরং এ বিষয়ে তাদের অনুসন্ধান করতে নিষেধ করেছি। যেহেতু তাঁরা আমার নিষেধ অমান্য করে ওই প্রতিষ্ঠান কে হয়রানি করেছে। সে ক্ষেত্রে আমি পাথরঘাটা থানার ওসিকে বলেছি কোন অভিযোগ আসলে তাৎক্ষণিকভাবে আইনি ব্যবস্থা নেওয়ার জন্য।\nপিরোজপুরে তরমুজ চাষিদের মাথায় হাত!\nঝালকাঠিতে আ’লীগ নেতার ধারাবাহিক হামলায় সাবেক ইউপি সদস্যের পরিবার আহত\nচ্যালেঞ্জিং কাজের অধিকারী ডিবি হোক মানুষের আস্থার প্রতীক : বিএমপি কমিশনার\nস্বাস্থ্য ভবনে দুদকের অভিযান


ইউক্রেন থেকে ফিরেই বিয়ে করার কথা ছিল হাদিসুরের\nবরগুনা প্রতিনিধি মার্চ ৩, ২০২২, ১০:১৭ এএম\nমো. হাদিসুর রহমান\nবরগুনা : ইউক্রেনে যুদ্ধের কারণে দেশটির অলিভিয়া বন্দর চ্যানেলে আটকে থাকা ‘বাংলার সমৃদ্ধি’ জাহাজে রকেট হামলা হয়েছে। ‘বাংলার সমৃদ্ধি’তে রকেট হামলায় জাহাজের থার্ড ইঞ্জিনিয়ার মো. হাদিসুর রহমান (৩৩) নিহত হয়েছেন বলে জানিয়েছেন সহকর্মীরা। তার বাড়ি বরগুনার বেতাগী উপজেলার ৩ নম্বর হোসনাবাদ ইউনিয়নে।\nবিষয়টি নিশ্চিত করেছেন নিহতের চাচা বেতাগী উপজেলা চেয়ারম্যান মাকসুদুর রহমান ফোরকান।\nবাংলাদেশ সময় বুধবার (২ মার্চ) রাত ৯টা ২৫ মিনিটে যুদ্ধবিমান থেকে রকেট হামলায় বাল্কটির ডেকে আগুন ধরে যায়। কিছুক্ষণের মধ্যে আগুন নিয়ন্ত্রণে আনে জাহাজের ক্রু ও নাবিকরা।\nবেতাগী উপজেলা চেয়ারম্যান মাকসুদুর রহমান ফোরকান বৃহস্পতিবার (৩ মার্চ) রাত দেড়টার দিকে বলেন, আমার চাচাত ভাই মাদরাসাশিক্ষক আব্দুর রাজ্জাক হাওলাদারের ছেলে হাদিসুর। চার ভাই-বোনের মধ্যে তিনি দ্বিতীয়। চট্টগ্রাম মেরিন একাডেমি থেকে লেখাপড়া করে বাংলার সমৃদ্ধি জাহাজের থার্ড ইঞ্জিনিয়ার পদে যোগ দেন তিনি।\nবুধবার (২ মার্চ) রাত ১০টার পর ইউক্রেন থেকে ওই জাহাজে থাকা নাবিকরা হাদিসুর রহমানের বাড়িতে ফোন করে তার নিহতের খবর জানায়।\nউপজেলা চেয়ারম্যান আরও বলেন, নিহত হাদিসুর রহমানের বয়স ৩৩। পারিবারিকভাবে সিদ্ধান্ত নেওয়া হয়েছিল, এবার বাড়ি ফিরলে তাকে বিয়ে দেওয়া হবে। কিন্তু তার আগেই সব শেষ হয়ে গেল। আমরা এখন দুশ্চিন্তায় আছি হাদিসুরের মরদেহ দেশে কীভাবে আনব। যুদ্ধের কারণে যেখান থেকে জাহাজই বের হতে পারছে না, সেখানে হাদিসুরের মরদেহ নিয়ে আসাটা আদৌ সম্ভব হবে কি না, তা নিয়েও উদ্বেগ বাড়ছে।\nমাকসুদুর রহমান ফোরকান বলেন, সকালে জেলা প্রশাসকের কাছে যাব, মরদেহ দেশে আনার বিষয়ে সহযোগীতা চাইব।\nহাদিসুর রহমানের মৃত্যুর খবর আসার পর পুরো এলাকায় শোক নেমে এসেছে- জানিয়ে তিনি বলেন, আমরা আগে থেকেই বিচলিত ছিলাম। কারণ, হাদিসুর পাঁচ দিন আগে তার মাকে মোবাইলে জানিয়েছিল, যুদ্ধে আটকা পড়েছে। ফিরে আসতে পারবে কি না, তা নিয়ে সেও সন্দেহ প্রকাশ করেছিল। শেষ পর্যন্ত সেটাই সত্য হলো। হাদিসুর আমাদের ছেড়ে চলে গেল।\nপ্রসঙ্গত, বাংলাদেশ সময় বুধবার রাত ৯টা ২৫ মিনিটে ইউক্রেনের বন্দরে থাকা পণ্যবাহী জাহাজ ‘বাংলার সমৃদ্ধি’তে রকেট হামলা চালানো হয়। এতে জাহাজের থার্ড ইঞ্জিনিয়ার মো. হাদিসুর রহমান অগ্নিদগ্ধ হয়ে মারা যান। বাকি ২৮ জন নিরাপদে রয়েছেন বলে জানিয়েছেন বাংলাদেশ মেরিন একাডেমির কমান্ড্যান্ট সাজিদ হুসাইন।


আমি শেখ হাসিনারও শুভানুধ্যায়ী : জাফরুল্লাহ চৌধুরী\n১৭ এপ্রিল ২০১৬, ০০:৪৭\nআপডেট: ১৭ এপ্রিল ২০১৬, ২৩:৪৩\nগণস্বাস্থ্য কেন্দ্রের প্রতিষ্ঠাতা ডা. জাফরুল্লাহ চৌধুরীর জন্ম ১৯৪১ সালের ২৭ ডিসেম্বর, চট্টগ্রামের রাউজানে। ১৯৬৪ সালে ঢাকা মেডিকেল কলেজ থেকে এমবিবিএস এবং ১৯৬৭ সালে বিলেতের রয়্যাল কলেজ অব সার্জনস থেকে এফআরসিএস প্রাইমারি পরীক্ষায় উত্তীর্ণ হন। কিন্তু চূড়ান্ত পর্ব শেষ না করে লন্ডন ছেড়ে মুক্তিযুদ্ধে অংশ নেন। গেরিলা প্রশিক্ষণ নেওয়ার পরে ডা. এম এ মবিন ও জাফরুল্লাহ চৌধুরী আগরতলার মেলাঘরে ৪৮০ শয্যাবিশিষ্ট বাংলাদেশ ফিল্ড হাসপাতাল প্রতিষ্ঠা ও পরিচালনা করেন। যুদ্ধ শেষে এই হাসপাতালটিকেই তাঁরা প্রথমে কুমিল্লা ও পরে ঢাকায় স্থানান্তর করেন, যা আজ গণস্বাস্থ্য কেন্দ্র হিসেবে পরিচিত। ১৯৭৮ সালে তিনি রাষ্ট্রের সর্বোচ্চ পুরস্কার স্বাধীনতা দিবস পুরস্কারে ভূষিত হন। তিনি ফিলিপাইন থেকে ম্যাগসাইসাই এবং সুইডেন থেকে বিকল্প নোবেল রাইট লাভলিহুড, মার্কিন যুক্তরাষ্ট্রের বার্কলি বিশ্ববিদ্যালয় থেকে আন্তর্জাতিক ‘স্বাস্থ্য হিরো’ এবং মানবতার সেবার জন্য কানাডা থেকে সম্মানসূচক ডক্টরেট পেয়েছেন। সাক্ষাৎকার নিয়েছেন মিজানুর রহমান খান\nপ্রথম আলো: আপনি স্বাধীন চিন্তার মানুষ, নাকি বিএনপি চেয়ারপারসনের উপদেষ্টা?\nজাফরুল্লাহ চৌধুরী: দেশের কল্যাণে জনগণের স্বার্থে আমি চিন্তা করতে ভালোবাসি। খোলা মনে আমার বক্তব্য প্রকাশ করি। আমি বিএনপি, সিপিবি, বাসদ খালেকুজ্জামান, মাহমুদুর রহমান মান্না, ড. কামাল হোসেন, আ স ম রব, বঙ্গবীর কাদের সিদ্দিকীর যেমন, তেমনি শেখ হাসিনা বা আওয়ামী লীগেরও শুভানুধ্যায়ী। আমি বিশ্বাস করি, দেশে একটি গণতন্ত্রে বিশ্বাসী সাহসী বিরোধী দল থাকা দরকার। আর জনগণের ভাগ্যের পরিবর্তন শুধু রাজনীতিকেরাই আনতে পারেন।\nপ্রথম আলো: আপনি সব সময় আওয়ামী লীগের বিরোধী আর পিকিংপন্থী বামদের প্রতি সহানুভূতিশীল ছিলেন।\nজাফরুল্লাহ চৌধুরী: আমি একক দল বাকশালের বিরোধিতা করেছি। ভালো কাজের জন্য তাদের লিখিতভাবে প্রশংসা করেছি। আমি নিজেকে সমাজতন্ত্রী ভাবি। যখন মেনন ও মতিয়ারা একত্র ছিলেন, তখন আমি ছাত্র ইউনিয়ন করেছি। আমি ছাত্রজীবনের পরে আর রাজনীতি করিনি।\nপ্রথম আলো: জিয়ার সামরিক শাসনের বিরোধী ছিলেন? সেনানিবাসে দল না করলেই কি তাঁর চলত না?\nজাফরুল্লাহ চৌধুরী: এভাবে তুলনা করা যাবে না। জিয়া চক্রান্ত করে ক্ষমতা নেননি, আবার গণতান্ত্রিক পথে তাঁর অভ্যুদয় ঘটেনি। দায়িত্ব তাঁর ওপর অর্পিত হয়েছিল। অন্য কোনো রাজনৈতিক দল না থাকায় সেটা ছিল একটা স্বাভাবিক পরিণতি।\nপ্রথম আলো: চলমান সংকট থেকে উতরাতে শুধু একটি নির্দলীয় তত্ত্বাবধায়ক সরকারই সমাধান?\nজাফরুল্লাহ চৌধুরী: তা নয়। এ জন্য এমনভাবে নির্বাচন কমিশনকে পুনর্গঠন করতে হবে, যেটি আজ্ঞাবহ হবে না। নির্বাচন কমিশনাররা নির্দলীয় ও সাহসী হবেন এবং বিবেক দ্বারা পরিচালিত হবেন। পুলিশসহ রাষ্ট্রীয় সংস্থাগুলো যে সরকারি বা বিরোধী কোনো দলের অনুগত নয়, সেই উপলব্ধি আনতে হবে এবং কার্যকর করতে হবে। শেখ হাসিনাকে নির্বাচনকালীন প্রধানমন্ত্রী রাখতে হলে বিএনপিকে নিয়ে মন্ত্রিসভা করার পুরোনো প্রস্তাব টেবিলে নতুন করে আনতে হবে এবং কার্যকর করতে হবে। একই সঙ্গে বিএনপিকে তার গণতন্ত্রায়ণ চালাতে হবে। বেগম জিয়া নিয়মিত দলের মধ্যে আলোচনা করবেন, বিশেষ করে তরুণদের বক্তব্য শুনবেন।\nপ্রথম আলো: সেই ফর্মুলা বিএনপি নেয়নি। আপনি ৫ জানুয়ারির নির্বাচন বয়কটের ভুল পরামর্শ দিলে এখন কী পরামর্শ দেবেন?\nজাফরুল্লাহ চৌধুরী: সেটা ভুল ছিল না। ২১ নভেম্বর ২০১৪ তারিখে আমি বেগম খালেদা জিয়াকে নির্বাচন কমিশনারের সঙ্গে দেখা করে নির্বাচনের তারিখ ঘোষণা থেকে বিরত থাকার অনুরোধ জানাতে বললাম। একই সঙ্গে তাঁকে জাতির উদ্দেশে ২২ নভেম্বরে ভাষণ দিতে বলেছিলাম। তিনি তা দিলেন ২৯ ডিসেম্বরে। আমি নির্বাচন প্রতিহত করতে পরামর্শ দিয়েছিলাম। কিন্তু দুই নেত্রীর টেলিফোন সংলাপের পরে আমি লাল টেলিফোনে বেগম খালেদা জিয়াকে প্রধানমন্ত্রী শেখ হাসিনাকে ফোন করতে উৎসাহিত করেছিলাম। তিনি আমার সামনে একবার ফোনটা তুলতে উদ্যতও হয়েছিলেন। আমাকে বলেছিলেন, কাল করব। আমি বলেছিলাম, কাল আর হবে না। চাটুকারেরা তাঁকে নিবৃত্ত করেছিলেন।\nপ্রথম আলো: আপনার পরামর্শ এখনো প্রযোজ্য কি?\nজাফরুল্লাহ চৌধুরী: অবশ্যই প্রযোজ্য। আমি বিশ্বাস করি যে বেগম জিয়া যদি ফোন করেন, তাহলে অবস্থাটা বদলে যেতে পারে। আগে সম্ভাবনা বেশি ছিল, আমি তখন তাঁকে বলেছিলাম তাঁকে ফোন করে বলুন, ‘এটা কেমন দাওয়াত দিলেন, মেনু না বলেন, সময়টা তো বলবেন! নাকি, আমার নিমন্ত্রণে আমার বাড়িতেই চলে আসবেন?’\nপ্রথম আলো: আমাদের রাজনীতিতে অনৈক্যের মধ্যে মিল কী?\nজাফরুল্লাহ চৌধুরী: দুই নেত্রীই অতিথিপরায়ণ ও অমায়িক। তাঁদের মানবিক গুণাবলি আছে। কিন্তু সিদ্ধান্ত নেওয়ার সময় তাঁরা উভয়ে কাছাকাছি থাকা লোকদের দ্বারা প্রভাবিত হন।\nপ্রথম আলো: বিরোধীদলীয় নেতা রওশনেরও কাছাকাছি এসেছিলেন?\nজাফরুল্লাহ চৌধুরী: হ্যাঁ। ঝগড়াপুর নামে একটি বই বের করার পর বিচিত্রা সম্পাদক শাহাদত চৌধুরীর মাধ্যমে হুসেইন মুহম্মদ এরশাদের বাসায় এক মধ্যাহ্নভোজে নিমন্ত্রিত হই। সেদিনই রওশন আমাদের নিজে রান্না করে খাইয়েছেন। সেদিন এরশাদ সাহেব আমাকে বলেছিলেন, ভাই, আমরা তো পাকিস্তানে থেকেও মুক্তিযুদ্ধকে সমর্থন করেছিলাম। পরে জেনারেল ওসমানী কয়েকবার নিজেই আমাকে বলেছিলেন, এরশাদ স্বাধীনতার সপক্ষে তাঁর কাছে চিঠি লিখেছিলেন। খালেদা জিয়াকে বাহাত্তর থেকেই জানি, নয় মাস তিনি ক্যান্টনমেন্টে আর শেখ হাসিনা (তাঁর মাসহ) ধানমন্ডিতে একটি বাড়িতে, আমাদের বাসার কাছেই গৃহবন্দী ছিলেন।\nপ্রথম আলো: বঙ্গবন্ধুর পরিবারকে আপনি কীভাবে, কতটা জানেন?\nজাফরুল্লাহ চৌধুরী: বঙ্গবন্ধু ও জিয়া উভয়ের পরিবারকে আমি ব্যক্তিগতভাবে জানি। শেখ কামাল জেনারেল ওসমানীর এডিসি ছিলেন। ১৬ ডিসেম্বর ১৯৭১ তারিখে যে সামরিক বিমান বিধ্বস্ত হয়েছিল, তাতে আমি তাঁদের সঙ্গে ছিলাম। শেখ হাসিনা ইডেন কলেজের নির্বাচনে আমার ছোট বোন আলেয়াকে হারিয়ে দিয়েছিলেন। সেই নির্বাচনে আমার বোন ছাড়া ছাত্র ইউনিয়নের সব প্রার্থী জয়লাভ করেছিলেন। ১৫ আগস্টের আগের দিন আমি বঙ্গবন্ধু শেখ মুজিবের সঙ্গে দীর্ঘ সময় কথা বলেছিলাম। ১৪ আগস্ট সকাল নয়টার দিকে বঙ্গবন্ধু আমাকে সাভার থেকে গণভবনে ডেকে এনে বাকশালে যোগ দিতে বলেছিলেন। তিনি বলেছিলেন, বাকশাল সমাজতান্ত্রিক দল। এতে সবাই থাকতে হবে। আমি বলেছিলাম, মুজিব ভাই, আপনি সমাজতন্ত্রে বিশ্বাস করেন না। আপনি পুঁজিবাদের পক্ষে অতীতে সব মিটিংয়ে বক্তব্য রেখেছেন। পুঁজিবাদ দিয়ে দেশবাসীর বহু মঙ্গল করা যায়। যেমন হয়েছে ব্রিটেনে ও ইউরোপে। গণভবন ও সচিবালয়ে আগে বহুবার লাঠি বিস্কুট খেয়েছি। ষাটের দশক থেকে মুজিব ভাইকে জানি। জিয়ার সঙ্গে আমার প্রথম পরিচয় ১৯৭১ সালের মের প্রথম সপ্তাহে। ১৯৯৬ সালে শেখ হাসিনা প্রধানমন্ত্রী হওয়ার পর আমাকে ডেকেছিলেন। ১০ মিনিটের আলোচনা দুই ঘণ্টায় গড়িয়েছিল। আমি তাঁকে বলেছিলাম, ক্ষমতার বিকেন্দ্রীকরণে বঙ্গবন্ধু যে গভর্নর-ব্যবস্থা চালু করেছিলেন তা যুগান্তকারী সিদ্ধান্ত ছিল। আর ভুলটা ছিল বাকশাল সৃষ্টি। শেখ হাসিনার ভালো গুণ হলো তাঁর সঙ্গে তর্ক করা যায়।\nপ্রথম আলো: তার মানে শেখ হাসিনা রাজনৈতিক ভিন্নমত পছন্দ করেন?\nজাফরুল্লাহ চৌধুরী: অন্তত আমার সঙ্গে করেছিলেন। তিনি বিভিন্ন বিষয়ে আমার কাছে উপদেশ চাইলেন। আমি প্রধানমন্ত্রী হাসিনাকে বলেছিলাম, বঙ্গবন্ধুর সুদূরপ্রসারী চিন্তা গ্রহণ করে বাংলাদেশকে বিভাগে নয়, কয়েকটি প্রদেশে বিভক্ত করুন। তিনি উত্তরে বললেন, তা হলে বিভক্তি আসবে। আমি বললাম, সবচেয়ে বেশি সম্ভাবনা তো পার্বত্য প্রদেশের। তারা সত্বর উপলব্ধি করবে বার্মিজদের থেকে বাঙালি বা চাটগাঁইয়ারা অনেক গুণ ভালো। বিভাগ সৃষ্টিতে কেবল আমলাতন্ত্রের সুবিধা হয়। জনগণের কোনো লাভ হয় না। নির্বাচিত জনপ্রতিনিধিরা জনগণের মঙ্গল চান।\nআমি মুজিব ভাইয়ের সঙ্গে আমার সাক্ষাতের বিষয়টি শেখ হাসিনাকে বলি। বাকশাল নিয়ে আলোচনার দিনেই বিলেতে শিক্ষারত আমার অসুস্থ স্ত্রীর কথা শুনে মুজিব ভাই তাৎক্ষণিকভাবে স্বাস্থ্য মন্ত্রণালয়কে নির্দেশ দিয়ে আমার বিলেত-যাত্রার অনাপত্তিপত্র আনিয়ে দিয়েছিলেন। বলেছিলেন, দেশে ফিরে আমার সঙ্গে বাকশালে থাকতে হবে। জিজ্ঞেস করেছিলেন, আর কী দরকার। বললাম, হিথরো বিমানবন্দর থেকে লন্ডন শহরে পৌঁছাতে আমার ১০ পাউন্ড দরকার হবে। বঙ্গবন্ধু খুবই সারল্যভরা প্রশ্ন করলেন, পাউন্ড কে দেয়? হেসে বলি বাংলাদেশ ব্যাংকের কাছে থাকে। অমনি তিনি ফোনে ১০ পাউন্ড আনিয়ে আমার হাতে গুঁজে দিলেন। তিনি চমৎকার ব্যক্তিত্বসম্পন্ন ছিলেন, তাঁর মহানুভবতা ছিল সুবিদিত। শেখ হাসিনাকে বললাম, সেই ঋণ আমি আজও শোধ করতে পারিনি। ১৫ আগস্টের দুপুরে আমি লন্ডনের হিথরো এয়ারপোর্টে অপেক্ষমাণ ব্রিটিশ প্রেসের কাছে মন্তব্য করেছিলাম, তিনি নিজের রক্ত দিয়ে জাতির ঋণ পরিশোধ করে গেলেন। আর চোখে নেমেছিল অশ্রুধারা। মুক্তিযুদ্ধ বঙ্গবন্ধু শেখ মুজিবের নেতৃত্বেই হয়েছিল।\nপ্রথম আলো: দুই প্রধান দলের মধ্যে একটা ন্যূনতম সমঝোতা এই জাতির জন্য মুখ্য বিষয় নয় কি? দুই নেত্রীকে আপনি এই লক্ষ্যে কি কখনো কোনো নির্দিষ্ট পরামর্শ দিয়েছিলেন?\nজাফরুল্লাহ চৌধুরী: অবশ্যই মুখ্য, এটা হতেই হবে। সে কারণে আমি শেখ হাসিনাকে বলেছিলাম, মুজিব ভাইয়ের সঙ্গে তর্ক করে আমি আজও বেঁচে আছি। আপনার সঙ্গে তর্ক করে আমি ফিরে যেতে পারব তো? তিনি বললেন, এটা কী বলেন? আমি বললাম, আপনি এমন কিছু করবেন না, যাতে এই ছবিটা কেউ নামিয়ে ফেলে। তিনি বললেন, কী করতে হবে? সেক্রেটারিয়েটে প্রধানমন্ত্রীর অফিসে তাঁর মাথার ওপরে শেখ মুজিবের ছবি ছিল। আমি সেদিকে নির্দেশ করে বলেছিলাম, বঙ্গবন্ধু শেখ মুজিবের ডানে মাওলানা ভাসানীকে বসিয়ে দিন। আর বঙ্গবন্ধুর পায়ের নিচে জেনারেল ওসমানী ও জিয়াকে বসিয়ে দিন। এই চারটি ছবি একসঙ্গে থাকলে আর তা কখনো নামবে না। তখন প্রধানমন্ত্রী বলেন, ‘এটা কী বলেন ভাই?’\nপ্রথম আলো: শেখ হাসিনার সঙ্গে ওই বৈঠকে আপনি কি ‘পায়ের নিচে’ শব্দটিই ব্যবহার করেছিলেন?\nজাফরুল্লাহ চৌধুরী: বঙ্গবন্ধুর পায়ের নিচেই বলেছি। বলেছিলাম, ওসমানীর কোনো দল নেই। তবে বিএনপি আছে। কিন্তু জিয়া থাকবে বঙ্গবন্ধুর পায়ের নিচে। আর এতেই জাতীয় ঐক্যটা আসবে। শান্তি, সম্প্রীতি ও ঐক্যের জন্য এটা আজকের প্রেক্ষাপটেও ভীষণ দরকারি। এখন আমরা যার মধ্য দিয়ে চলছি, তা থেকে বেরোতেও এটা সহায়ক, অন্তত আমি তা-ই বিশ্বাস করি।\nপ্রথম আলো: ওসমানীর রাষ্ট্রপতি পদের প্রার্থিতার বিষয়ে কোনো মন্তব্য?\nজাফরুল্লাহ চৌধুরী: আমি তা সমর্থন করেছিলাম, তাঁর পক্ষে প্রচারে নেমেছিলাম।\nপ্রথম আলো: শেখ হাসিনাকে বলা ছবি-বিষয়ক ওই সব কথা বেগম জিয়াকে কখনো বলেছিলেন?\nজাফরুল্লাহ চৌধুরী: আমি খালেদা জিয়াকে বলেছি। এতটা বিস্তারিত নয়। তবে আমার মনে হয়েছে জিয়াকে বঙ্গবন্ধু ও মাওলানা ভাসানীর পায়ের নিচে রাখতে বিএনপির খুব আপত্তি হবে না। এটা আমার বিশ্বাস।\nপ্রথম আলো: কীভাবে পায়ের নিচে বা মাথার ওপরে রাখবে? বিএনপির অনেকে কথায় কথায় জিয়াকে বঙ্গবন্ধুর সমান, এমনকি চাটুকারেরা সেই মাত্রাও ছাড়িয়ে জিয়াকে আরও বড় করে তোলে। তারেক রহমান বঙ্গবন্ধু সম্পর্কে সেদিনও কটূক্তি করেছেন।\nজাফরুল্লাহ চৌধুরী: তারেকের সেটা করা সমীচীন হয়নি। বঙ্গবন্ধুর প্রতি তাঁর কটু বক্তব্যের জন্য তারেক মাফ চেয়ে নিতে পারেন। এ বিষয়ে আওয়ামী লীগের মনঃক্ষুণ্ণের কারণ নেই। এটা তো সত্যি যে ওসমানী, তাজউদ্দীনের পরামর্শ অগ্রাহ্য করে মুজিব ভাই ৩২ নম্বর ধানমন্ডি বাড়িতে অবস্থান করছিলেন। সে রাত্রিতে পাকিস্তানি সামরিক বাহিনী তাঁকে গ্রেপ্তার করে পশ্চিম পাকিস্তানে নিয়েছিলেন। শেখ মুজিবের তো জানা ছিল জিয়া নিজেকে রাষ্ট্রপতি ঘোষণা করে স্বাধীনতার ঘোষণা দিয়েছিলেন। সে জন্য তো মুজিব ভাই জিয়াকে ভর্ৎসনা করেননি। বরং তাঁকে বীর উত্তম খেতাব দিয়েছেন। উপসেনাপ্রধানও করেন। বঙ্গবন্ধুর যে মহানুভবতা ছিল, তারই অনুসরণ আজ বড় প্রয়োজন। ২১ আগস্টের গ্রেনেড হামলার কয়েক দিন পরেই আমার সঙ্গে শেখ হাসিনার দীর্ঘ সময় কথা হয়। তিনি তাঁর স্বামী ড. ওয়াজেদ মিয়াকে গণবিশ্ববিদ্যালয়ে অধ্যাপনার সুযোগ প্রদানের জন্য কৃতজ্ঞতা জানান।\nপ্রথম আলো: ২১ আগস্টের গ্রেনেড হামলায় বেগম জিয়া ও তারেক ব্যক্তিগতভাবে জড়িত নয় কি? অনেকের মতে, ক্ষমতার রাজনীতি বাদেও এই ঘটনার কারণে প্রধানমন্ত্রী শেখ হাসিনা বিএনপিকে স্তব্ধ করতে উদ্যমী হয়েছেন। আপনি কীভাবে দেখেন?\nজাফরুল্লাহ চৌধুরী: তাঁর বর্তমান শাসনে তার একটা প্রভাব তো থাকতেই পারে। ওই জঘন্য হামলা বিএনপি সরকারের একটা ব্যর্থতা ছিল। কিন্তু দুজনকে আমি ব্যক্তিগতভাবে যতটা জানি, তাতে আমার মন বিশ্বাস করতে চায় না যে তাঁরা এ বিষয়ে জড়িত থাকতে পারেন।\nপ্রথম আলো: আপনি নিশ্চিত? আর যদি প্রভাব থাকে, তাহলে সেটা দূর করতে রাজনৈতিক উদ্যোগ কোথায়?\nজাফরুল্লাহ চৌধুরী: আমি তদন্ত করিনি। আমি আমার আস্থার জায়গা থেকে বলতে পারি। কে বা কারা করেছে, সেটা বের করতে পারলে খুব ভালো হয়, যাতে সতর্ক থাকা যায়। তবে মধ্যযুগীয় কায়দায় তোমার ভাই আমার বাবাকে মেরেছিল, সেটা চিরকাল মনে রাখব—এমন অবস্থান যথাযথ নয়, এ থেকে উত্তরণে একটা পথ খোঁজা দরকার। সেই সঙ্গে একটাÿক্ষমার জায়গাও লাগবে। ক্ষমা ছাড়া এটা সমাধান হবে না।\nপ্রথম আলো: পাকিস্তান বা তার গোয়েন্দা সংস্থা জড়িত থাকতে পারে?\nজাফরুল্লাহ চৌধুরী: সেটা হলেও হতে পারে। এই আশঙ্কা আমার আছে।\nপ্রথম আলো: তারেক রহমানের ভবিষ্যৎ কী? তাঁর দেশে ফেরা?\nজাফরুল্লাহ চৌধুরী: তাঁর ভবিষ্যৎ বিএনপির ভবিষ্যতের সঙ্গে যুক্ত। আমি মনে করি, প্রধানমন্ত্রী শেখ হাসিনার উচিত তারেককে দেশে ফিরতে দেওয়া, এতে তিনি রাজনৈতিকভাবে লাভবান হবেন।\nপ্রথম আলো: আরাফাতের মৃত্যুর পরে শোক জানাতে শেখ হাসিনা যখন যান, তখন আপনি সেখানে ছিলেন।\nজাফরুল্লাহ চৌধুরী: আমি ছিলাম, কিন্তু সেদিন আমি চিকিৎসক হিসেবে গিয়েছিলাম। আমার পকেটে ডায়াজিপাম ট্যাবলেট ছিল, হাতে ছিল ব্লাডপ্রেশারের যন্ত্র। আমার কামনা ছিল বেগম জিয়া যেন প্রধানমন্ত্রীকে সাক্ষাৎ দেন, সেদিনও চাটুকারেরা জয়ী হয়েছিল। পরে আমি তাঁকে বলেছি, আপনার দেখা করাই উচিত ছিল। আর তখন প্রধানমন্ত্রীকে আপনি বলতে পারতেন, আপনি তারেককে দেশে আসতে দিন। আর তারেক দেশে এলে আরাফাতের জানাজায় জনতার আরও বেশি ঢল নামত, যদিও শেখ হাসিনার পক্ষে আপনার কথা রাখা সম্ভব হতো না। কিন্তু পত্রিকায় সে খবর ছাপা হলে আপনি রাজনৈতিকভাবে লাভবান হতেন। শুনে তিনি রাগত স্বরে বলেছিলেন, ‘আপনি পাগল হয়েছেন?’\nপ্রথম আলো: আপনি বেগম জিয়ার সঙ্গে মোট কতবার সাক্ষাৎ করার সুযোগ পেয়েছেন?\nজাফরুল্লাহ চৌধুরী: প্রায় আট-দশবার হবে।\nপ্রথম আলো: আপনি কি নির্দিষ্ট করে একটি পরামর্শের কথা বলতে পারেন, যেটি বিএনপি নেত্রী রক্ষা করেছেন?\nজাফরুল্লাহ চৌধুরী: (হাসি) তিনি আমার পরামর্শ নিলে তাঁর ভালোই হতো। আমি সব সময় তাঁকে বলি, আপনারা ক্ষমতায় আসবেন কিন্তু তাতে জনগণের কী লাভ হবে, কোথায় কী সংস্কার করবেন, তা পরিষ্কার করে তো বলছেন না। প্রবাসী সরকারের নেতাদেরসহ বঙ্গবন্ধু শেখ মুজিবের প্রতি শ্রদ্ধা নিবেদন করতে বলেছিলাম, তিনি কিন্তু বিএনপির কাউন্সিলে শেখ মুজিবের নাম উল্লেখ করেছেন। প্রাদেশিক সরকারের কথা বলেছি, সে সম্পর্কে তিনি পরিষ্কারভাবে কাউন্সিল, জাতীয় কমিটি ও স্থায়ী কমিটির সঙ্গে আলোচনা করেননি। সালমান এফ রহমানের প্ররোচনায় তাঁর একটি ছোট ভুলে, ওষুধ কোম্পানিগুলো হরির লুট করছে, তারা ক্রমাগত ওষুধের মূল্য বাড়াচ্ছে। আর তাতে ১৯৮২ সালের জাতীয় ওষুধনীতির বরখেলাপ ঘটছে। আওয়ামী লীগ তা শুধরে নিতেও চাইছে না। ওষুধের ঊর্ধ্বমান মূল্যবৃদ্ধি প্রতিরোধের লক্ষ্যে খালেদা জিয়ার এ সম্পর্কে পরিষ্কার বক্তব্য দেওয়া উচিত।\nপ্রথম আলো: আপনি বেগম জিয়াকে কখনো কি বলেছেন যে ১৫ আগস্টে জন্মদিন পালনের ব্রত ত্যাগ করাই উত্তম?\nজাফরুল্লাহ চৌধুরী: না, বলিনি। অধিকাংশ বাঙালি মুসলমানদের জন্মতারিখ নেই। তবে গত আগস্টে একটু ভিন্নভাবে পালন করেছেন, সেটাকে আমি একটি অগ্রগতি হিসেবে দেখি।\nপ্রথম আলো: সরকারের সমালোচক হিসেবে মন্ত্রিসভার মূল্যায়ন করবেন কি?\nজাফরুল্লাহ চৌধুরী: অর্থমন্ত্রী এ এম এ মুহিতে অবসরে যাওয়া উচিত। ইনু ও মেননকে আর দরকার নেই। তাঁদেরই উচিত সরে দাঁড়ানো। মতিয়া চৌধুরীর কাজের প্রশংসা করি কিন্তু তাঁর সহনশীলতার অভাব আছে। স্বরাষ্ট্রমন্ত্রী কামাল পুলিশ বাগে রাখতে না পারলেও খুবই সফল বলব। স্বাস্থ্যমন্ত্রী নাসিম তো প্রমাণ করেছেন যে চিকিৎসক স্বাস্থ্যমন্ত্রীদের চেয়ে তিনি ভালো কাজে অনেক এগিয়ে আছেন। আর জাতীয় পার্টির মন্ত্রীদের আগেই ইস্তফা দেওয়া উচিত ছিল। তাঁরা সরকারে থেকে দল পচিয়েছেন।\nপ্রথম আলো: বিএনপি ক্ষমতায় গেলে মন্ত্রী বা রাষ্ট্রপতি হবেন? এরশাদ ও জিয়ার প্রস্তাব তো পেয়েছিলেন?\nজাফরুল্লাহ চৌধুরী: বিএনপি আমাকে কেন তা করতে যাবে? দলে আমার ভূমিকা কী? তবে আদৌ কখনো প্রস্তাব পেলে আমার শর্ত থাকবে স্বাস্থ্য, শিক্ষা, সমাজকল্যাণ, পুলিশি আচার-আচরণে ব্যাপক পরিবর্তনের; পূর্ববর্তী সব দুর্নীতির বিচার এবং ‘বিভাগ’ বাতিল করে জনপ্রতিনিধিত্বমূলক প্রাদেশিক সরকার গঠন এবং সব সরকারি কর্মকর্তা বিচারক/বিচারপতিদের প্রতিবছরের আয়-ব্যয়ের হিসাব জনসম্মুখে প্রকাশ করা। এতে জনস্বার্থ রক্ষা ও সমাজতন্ত্রের বিধান প্রতিষ্ঠার শর্ত পূরণ হবে।\nজিয়া আমাকে মন্ত্রী করতে চেয়েছিলেন, আমার মায়ের কাছে লোক পাঠিয়েছিলেন। কিন্তু তিনি শফিউল আজমদের মতো কতিপয় স্বাধীনতাবিরোধীদের ভিড়িয়েছিলেন বলে আমি তাঁকে চার পৃষ্ঠার একটা চিঠি দিয়েছিলাম। আলাপকালে বঙ্গভবনে আমাকে জিয়া বলেছিলেন, আপনাকে ব্লাংক চেক দেব। আমি বলেছি, যারা ব্লাংক চেক দেয়, তাদের ব্যাংকে টাকা থাকে না।\nপ্রথম আলো: তাহলেও আপনার নৈতিকতা প্রশ্নবিদ্ধ হয়। কারণ, শফিউল আজমদের জন্য আপনি জিয়ার মন্ত্রিসভায় যাননি আর নিজামী-মুজাহিদদের মন্ত্রী করেছেন বেগম জিয়া। প্রতিবাদ করেছেন? চিহ্নিত স্বাধীনতাবিরোধীদের গাড়িতে পতাকা ওড়ানো নিয়ে বেগম জিয়ার কাছ থেকে কি একই ব্যাখ্যা পেয়েছিলেন?\nজাফরুল্লাহ চৌধুরী: কোনো ব্যাখ্যা পাইনি। তবে তাদের (স্বাধীনতাবিরোধী) সঙ্গে আমার কখনো কোনো যোগাযোগ ঘটেনি। মনে রাখবেন, ১৯৯২ সালে বাংলাদেশ মেডিকেল অ্যাসোসিয়েশনে বিনা বিচারে আমার ফাঁসি চেয়ে পোস্টার দিয়েছিল। আমার সদস্য বাতিল করেছিল আমি জাতীয় স্বাস্থ্যনীতির সঙ্গে সম্পৃক্ত ছিলাম বলে।\nপ্রথম আলো: জামায়াতকে নিয়ে সরকার করায় আপনি অসন্তুষ্ট, এ কথা বেগম জিয়াকে না বলার মানে আপনি অপ্রিয় সত্য উচ্চারণে ভীরু?\nজাফরুল্লাহ চৌধুরী: আপনাকে এটা ভুললে চলবে না যে বেগম জিয়া যখন প্রথম সরকার গঠন করেন, তখন আমি কঠিন খারাপ অবস্থার মধ্যে ছিলাম। এরশাদের স্বাস্থ্যনীতি করেছিলাম বলে বিএমএ আমার ফাঁসি চেয়েছে। তারা এমনকি ডা. মিলন হত্যায় আমাকে অভিযুক্ত করেছিল। সেই ওষুধনীতির কারণে আমাদের ওষুধ তৈরির সামর্থ্য বেড়েছে। এখন ৯০ শতাংশ ওষুধই দেশে তৈরি হচ্ছে। আর সেই ওষুধনীতির ৪০ শতাংশ এখনো কার্যকর আছে। আপনারা তো জানেন, আমি এরশাদের মন্ত্রী হইনি, আমার পরামর্শে তিনি ডা. আজিজুর রহমানকে স্বাস্থ্যমন্ত্রী করেছিলেন। তাঁর অবদান ও চেষ্টায় অধ্যাপক এস আই জি মান্নান, জেনারেল এম আর চৌধুরী, ড. মুহাম্মদ ইউনূস এবং আমি জাতীয় স্বাস্থ্যনীতি ১৯৯০ তৈরি করেছিলাম, যা সংসদে পাস হয়েছিল। অত্যন্ত অন্যায়ভাবে প্রেসিডেন্ট বিচারপতি সাহাবুদ্দীন তা বাতিল করেছিলেন, এতে দেশের ভয়ানক ক্ষতি হয়েছে।\nপ্রথম আলো: তাহলে বেগম জিয়ার চলতি জামায়াত-নির্ভরতাকে কেন পাকিস্তানি যোগসূত্রের দায় হিসেবে দেখা হবে না। বিএনপির পাকিস্তান কানেকশন নাকচ করেন?\nজাফরুল্লাহ চৌধুরী: আমি সম্পূর্ণরূপে নাকচ করি। তবে বিএনপি কেন তাঁদের মন্ত্রী করেছিল, সেটা তারাই ভালো বলতে পারবে। এরশাদের বিদায়ের পরে আশা করেছিলাম, মেননরা আওয়ামী লীগের পিছু ছেড়ে বিএনপির পাশে আসবেন। কিন্তু তাঁরা সুবিধাবাদী, ভেবেছিলেন আওয়ামী লীগ জিতবে।\nপ্রথম আলো: জামায়াতের সঙ্গে সম্পর্ক ছিন্ন করলে বিএনপির ক্ষতি কী?\nজাফরুল্লাহ চৌধুরী: আওয়ামী লীগ তার সুযোগ নিতে পারে। ক্ষুদ্র দল হলেও রাজনীতিতে তাদের একটা জায়গা থাকে। ভোটের হিসাবে জাপা ও জাসদকে আওয়ামী লীগের দরকার নেই, কিন্তু তাদের সরকারে রাখার দরকার পড়ে। একই ধরনের হিসাবনিকাশ থেকে জামায়াতকে বিএনপির দরকার।\nপ্রথম আলো: তাহলে জামায়াত টিকে থাকবে? আপনি যুদ্ধাপরাধীদের মৃত্যুদণ্ডে সন্তুষ্ট?\nজাফরুল্লাহ চৌধুরী: অবশ্যই যুদ্ধাপরাধীদের বিচার চেয়েছি। দলের কতিপয় জ্যেষ্ঠ নেতার ভুল সিদ্ধান্ত ও অমানবিক কার্যকলাপের জন্য জামায়াতকে নিষিদ্ধ করলে আরও ক্ষতির আশঙ্কা আছে। আবার এও ঠিক, জামায়াতের উচিত হবে তাদের একাত্তরের কৃতকর্মের জন্য জাতির কাছে নিঃশর্ত ক্ষমা চাওয়া। জামায়াতের বর্তমান নবীন নেতারা তো বিনা দ্বিধায় বলতে পারেন, আওয়ামী লীগের বয়োজ্যেষ্ঠ কিছু নেতা যেমন পাকিস্তান চাইতেন, গোলাম আযম প্রমুখরা তেমনি পাকিস্তানের সমর্থন করে ভুল করেছেন। আমি আশা করি তাঁদের পরবর্তী নবীন নেতারা কোনো রকম দ্বিধা না করে জাতির কাছে ক্ষমা চাইবেন, তাঁরা মুক্তিযুদ্ধের চেতনায় গণতন্ত্র, সমতা ও ন্যায়বিচারে পূর্ণ বিশ্বাসী হবেন। তাঁরা নিয়মিতভাবে মুক্তিযোদ্ধাদের কবর জিয়ারত করবেন।\nপ্রথম আলো: অনেকের আশঙ্কা বেগম জিয়াকে সাজা দিয়ে তাঁকে রাজনৈতিক দৃশ্যপট থেকে সরানো হবে।\nজাফরুল্লাহ চৌধুরী: আওয়ামী লীগ যেদিকে যাচ্ছে, তাতে তাদের লাভ হবে না। এটা বেগম জিয়াকে একা নয়, শেখ হাসিনাকেও বুঝতে হবে। উভয়কে সহাবস্থানের নীতি মানতে হবে।\nপ্রথম আলো: পরের নির্বাচন কবে?\nজাফরুল্লাহ চৌধুরী: ২০১৭-২০১৮ সালের মধ্যে দিলে ভালো। আশা করব প্রধানমন্ত্রী শেখ হাসিনা বুদ্ধিমতী হবেন। কারণ, তাতে তাঁর মধ্যমেয়াদি নির্বাচন দেওয়ার প্রতিশ্রুতির কথাটাও রাখা হবে। প্রদেশ করার ভাবনাটও জরুরি। কারণ, তাতে স্থিতি ও ভারসাম্য তৈরি হবে। কোনো প্রদেশে বামেরাও জিতবে। দুটোয় বিএনপি, ছয়টায় আওয়ামী লীগ জিতুক না, তাতে কী।\nপ্রথম আলো: ‘হাসিনামুক্ত’ নির্বাচন থেকে বেগম জিয়া সরে আসবেন?\nজাফরুল্লাহ চৌধুরী: তার থেকেও বড় কথা ইসির পুনর্গঠন লাগবে। প্রধানমন্ত্রীকে স্বেচ্ছায় নির্বাচনকালে কিছু ক্ষমতা ছেড়ে দিতে হবে। পুলিশ-আর্মির নিয়ন্ত্রণ তখন তাঁর হাতে থাকবে না। দৈনন্দিন কাজ ছাড়া আর কিছু করতে পারবেন না। মন্ত্রিসভায় বিএনপির যোগদান নিয়ে আলোচনা শুরু হতে পারে।\nপ্রথম আলো: বর্তমান সরকারের সব থেকে বড় সাফল্য কী?\nজাফরুল্লাহ চৌধুরী: তাদের সব থেকে বড় সাফল্য সমুদ্রসীমাসংক্রান্ত মামলায় জয়লাভ করা। আর সব থেকে বড় ব্যর্থতা হলো সর্বত্র দুর্নীতির বিস্তার ঘটানো। কুইক রেন্টাল তার অন্যতম উদাহরণ। আর সার্বিক বিচারে তিনি (প্রধানমন্ত্রী) সব রাজনৈতিক দলকে বোকা বানিয়েছেন।\nপ্রথম আলো: এই মুহূর্তের চাওয়া কী?\nজাফরুল্লাহ চৌধুরী: জাতীয় ঐক্য, দুর্নীতি হ্রাস ও জনগণের প্রকৃত ভোটে গণতন্ত্র প্রতিষ্ঠা। সাধারণ মানুষের মুখের গ্রাস কেড়ে যে বড়লোকের গণতন্ত্র, তা টিকবে না। মাথা উঁচু করতে হলে বিচার বিভাগ, স্বাস্থ্য ও শিক্ষা সংস্কারে সর্বোচ্চ জোর দিতে হবে। এশিয়ার বৃহত্তম হাসপাতাল সৃষ্টি কেন্দ্রিকতার উদাহরণ, এটা আজকের দিনে অচল। এতে চমক আছে, কিছু চিকিৎসকের রাজধানীতে পাকা আসন হবে কিন্তু গণস্বাস্থ্য সেবার উন্নতি হবে না।\nআর সামরিক বাহিনীর মতো পোশাক খাতসহ শ্রমিকদের রেশন দিতে হবে সামরিক বাহিনীর দরে। তাহলে আমাদের উৎপাদনশীলতা বেড়ে যাবে, যেখানে আমরা ভারত ও শ্রীলঙ্কার চেয়ে পিছিয়ে আছি। ভারতের সঙ্গে সম্পর্ক চাই। আবার একই সঙ্গে সতর্কতাও চাই।\nপ্রথম আলো: আপনি চিন্তায় সমাজতন্ত্রী, মিত্ররা সব দক্ষিণপন্থী।\nজাফরুল্লাহ চৌধুরী: আমাকে ঠেস দিয়ে লাভ নেই, বাস্তববাদী, দক্ষিণপন্থী সরকারগুলোকে দিয়ে আমি দেশের জন্য কিছু ভালো কাজ করিয়ে নিতে চেষ্টা করেছি। এপ্রিল-মে ১৯৭২ সালে বঙ্গবন্ধুর সঙ্গে আমার কয়েকবার দেখা হয়েছিল। এসব মিটিংয়ের মূল উদ্যোক্তা ছিলেন বিচারপতি আবু সাইয়িদ চৌধুরী ও জেনারেল এম এ জি ওসমানী। বঙ্গবন্ধু ঠিক সকাল নয়টায় অফিসে আসতেন। তিনি জানতে চাইতেন বিলেতের শাসনব্যবস্থা। বিকেন্দ্রীকৃত সেবাব্যবস্থা, জনপ্রতিনিধিমূলক কাউন্টি শাসনের কথা মনোযোগ দিয়ে শুনতেন। আমি তাঁকে জানিয়েছিলাম বহুজাতিক কোম্পানির আকাশচুম্বী লাভ ও দুর্নীতির কথা। এ দ্বারা তিনি অনুপ্রাণিত হয়েছিলেন সমাজতান্ত্রিক দেশ থেকে ওষুধ আমদানিতে। আর একটি তথ্য দেব। আজকে যে আমাদের ‘গণস্বাস্থ্য কেন্দ্র’ দেখছেন, সেই নামটি বঙ্গবন্ধুর দেওয়া। যুদ্ধকালীন ফিল্ড হাসপাতালের কথা মনে রেখে তিনি এই নামকরণ করেছিলেন। সহায়তা দিয়েছিলেন, গণস্বাস্থ্য কেন্দ্রের ভবিষ্যৎ কর্মকাণ্ডের জন্য প্রায় ৫০ বিঘা জমি সরকারিভাবে দিয়েছিলেন। ১ মে ১৯৭৭ গণস্বাস্থ্য কেন্দ্রের ডা. লায়লা পারভীন বানু ও সন্ধ্যা রায়ের নেতৃত্বে ৪০ নারী কর্মী ৪০ কিলোমিটার সাইকেল চালিয়ে শহীদ মিনারে পৌঁছানোর খবর জিয়া বিটিভিতে দেখে অনুপ্রাণিত হন এবং ঢাকা পুলিশে মহিলাদের নিয়োগ দেওয়া শুরু করেন। দেশের প্রথম দুই নারী পুলিশ—হোসনে আরা ও চামেলী বেগম কিন্তু গণস্বাস্থ্য কেন্দ্রের কর্মী ছিলেন।\nএরশাদ সাহেবকে রাজি করিয়ে আমি পশ্চিমবঙ্গে শ্রমিকনেতা আবুল বাশারকে পাঠিয়েছিলাম সমাজতান্ত্রিক শ্রমিক আন্দোলনের পর্যবেক্ষণের জন্য। আমার পরামর্শে তিনি পোস্টার, বিলবোর্ড সব বাংলায় লিখিয়েছিলেন। সর্বস্তরে বাংলা ভাষা, উপজেলাব্যবস্থা ও সফল জাতীয় ওষুধনীতি চালু করেছিলেন, জাতীয় স্বাস্থ্যনীতির বিরুদ্ধে আন্দোলনে তাঁর সরকারের পতন হয়েছিল। ডাক্তারদের আন্দোলনে একটি জনকল্যাণমূলক নীতি কবরস্থ হয়েছিল।\nআবু সাইয়িদ চৌধুরীকে আমি পরামর্শ দিয়েছিলাম বিলেতে বাংলাদেশ প্রজাতন্ত্রের পক্ষে পাসপোর্ট ইস্যু করে বিলেতের এক লাখ বাঙালির কাছ থেকে ১০ লাখ পাউন্ড চাঁদা সংগ্রহের উদ্যোগ নেওয়ার জন্য। একইভাবে প্রেসিডেন্ট জিয়াকে বুঝিয়েছিলাম, পাসপোর্ট প্রত্যেক নাগরিকের অধিকার। তাই পাসপোর্টের সহজ প্রাপ্যতা একটা গুরুত্বপূর্ণ কাজ হবে। উনি এক সপ্তাহে জরুরি পাসপোর্ট এবং এক মাসের মধ্যে সাধারণ আন্তর্জাতিক পাসপোর্ট সরবরাহ নিশ্চিত করেছিলেন। উপমহাদেশের অন্য কোনো রাষ্ট্রে এত দ্রুত পাসপোর্ট পাওয়া যায় না।\n১৯৮০ সালে জিয়ার গড়া প্রথম জাতীয় মহিলা উন্নয়ন কমিটির দুই পুরুষ সদস্যের আমি অন্যতম ছিলাম, আর এই কমিটিই প্রাথমিকে ৫০ শতাংশ মহিলা শিক্ষক ও উচ্চশিক্ষার ক্ষেত্রে ৩০ শতাংশ ছাত্রী নেওয়ার সুযোগ করেছিল, যা কার্যকর হয়েছিল এরশাদ আমলে। আমি বিটিভিতে একবার বলেছিলাম, সমাজতন্ত্রের আদর্শ ছাড়া কাটা খালে পানি আসবে না। জিয়াকে দিয়ে আমি ধূমপান নিষিদ্ধ করাতে পারিনি। তিনি হাস্যোচ্ছলে বলতেন, আপনার কমিউনিস্ট বন্ধুরাই ধূমপান ও মদপান করেন বেশি।\nপ্রথম আলো: মির্জা ফখরুল বৈধতার একটি সিল পেলেন, তিনি এখন ভারমুক্ত হয়েছেন, এটা কোনো গণতান্ত্রিক প্রক্রিয়া হলো?\nজাফরুল্লাহ চৌধুরী: না। কাউন্সিলের মাধ্যমে উন্মুক্ত সভায় নির্বাচিত হলে তিনি যে শক্তি পেতেন, সেটার অর্জন থেকে এখন তিনি বঞ্চিত হলেন। ফলে বিএনপি ক্ষতিগ্রস্ত হলো।\nপ্রথম আলো: অসাম্প্রদায়িকতা সম্পর্কে আপনার দৃষ্টিভঙ্গি?\nজাফরুল্লাহ চৌধুরী: আমি এক অসাধারণ ধর্মনিরপেক্ষ পরিবেশে বড় হয়েছি। মুসলিম, হিন্দু ও বৌদ্ধ ধর্মাবলম্বীরা আমার পৈতৃক ও মাতুলালয় ঘিরে সহাবস্থান করছেন। আমার বাবা পালি অধ্যয়ন করেছেন। তাঁর শিক্ষক ছিলেন মাস্টারদা সূর্যসেন, বাবা বিখ্যাত কবি নবীন চন্দ্র সেনের ঘনিষ্ঠ সান্নিধ্যে এসেছিলেন। ব্রিটিশ যুগের বিপ্লবী দস্তিদার পরিবারের সদস্যরা আমাদের বাড়িতেই আশ্রয় নিয়েছিলেন।\nপ্রথম আলো: আইএস, আল-কায়েদা ও জঙ্গিবাদ সম্পর্কে কী বলবেন?\nজাফরুল্লাহ চৌধুরী: পুলিশ তার কর্তব্য পালন করছে না বলেই দেশে আজ এসব নৈরাজ্য চলছে।\nজাফরুল্লাহ চৌধুরী: ধন্যবাদ।\nবৈষম্য বাড়ছে যে কারণে


স্বৈরশাসন নিয়ে জার্মান সমীক্ষা প্রত্যাখ্যান করেছে বাংলাদেশ | কারেন্ট নিউজ বিডি\nকারেন্ট নিউজ বিডি ২৪ মার্চ ২০১৮, ৩:৫৫:২০\nঢাকা, ২৪ মার্চ, কারেন্ট নিউজ বিডি : গতকাল শুক্রবার জার্মান গবেষণা প্রতিষ্ঠানের প্রকাশিত একটি রিপোর্টে বলা হয় “বাংলাদেশ এখন স্বৈরশাসনের অধীন এবং সেখানে গণতন্ত্রের ন্যূনতম মানদণ্ড পর্যন্ত মানা হচ্ছে না”। তবে বাংলাদেশ সরকার জার্মান গবেষণা প্রতিষ্ঠানের এমন মন্তব্য প্রত্যাখ্যান করেছে ।\nবিশ্বের ১২৯ টি দেশে গণতন্ত্র, বাজার অর্থনীতি এবং সুশাসনের অবস্থা নিয়ে এক সমীক্ষার পর জার্মান গবেষনা প্রতিষ্ঠান ‘বেরটেলসম্যান স্টিফটুং’ তাদের রিপোর্টে এই মন্তব্য করে।\nএই রিপোর্টটির ব্যাপারে প্রধানমন্ত্রী শেখ হাসিনার রাজনৈতিক উপদেষ্টা এইচ টি ইমামের সঙ্গে কথা হয় বিবিসি বাংলার।\nতিনি রিপোর্টটি প্রত্যাখ্যান করে বলেন, এটি উদ্দেশ্যপ্রণোদিত এবং ভিত্তিহীন।\nরিপোর্টটির ব্যাপারে প্রশ্ন তুলে তিনি বলেন, যে সমীক্ষার ভিত্তিতে রিপোর্টটি করা হয়েছে, সেটির তথ্য তারা কোথায় পেয়েছে? রিপোর্টটি যদি ২০১৫ সাল থেকে নেয়া তথ্যের ভিত্তিতে হয়ে থাকে, তাহলে সে বছর তো বাংলাদেশে উল্টো ঘটনা ঘটছিল। বাংলাদেশে বিরোধী দল বিএনপি যে অগ্নি-সন্ত্রাস শুরু করেছিল, তখন বাংলাদেশে সাধারণ মানুষ চরমভাবে লাঞ্ছিত হচ্ছিলেন, তাদেরকে বিভিন্ন জায়গায় হত্যা করা হচ্ছিল, আহত করা হচ্ছিল।\nএইচ টি ইমাম আরও বলেন, বাংলাদেশে যারা গণতন্ত্র বা নির্বাচন নিয়ে কাজ করেন, তাদের কারও কাছে কখনোএরকম কোন সমীক্ষা হচ্ছে বলে শুনিনি। গণতন্ত্রের মানদণ্ড কি আমাদের জার্মানদের কাছ থেকে শিখতে হবে? হিটলারের দেশ থেকে? দু’হাজার চৌদ্দ সালের নির্বাচন নিয়ে যেসব প্রশ্ন তোলা হয়েছে, সেসব পরবর্তীকালে বিশ্বের সব দেশ মেনে নিয়েছে।\nতিনি বলেন, ওই নির্বাচন সঠিকভাবে হয়েছে, সবাই অংশ নিয়েছে। ওই নির্বাচনের পরে যদি এই সমীক্ষা হয়ে থাকে, তাহলে বুঝতে হবে এর পেছনে অন্য কারণ আছে।\nএইচ টি ইমাম বলেন, বাংলাদেশে এখন ঢাকা থেকেই প্রকাশিত হয় প্রায় তিনশোর বেশি দৈনিক। প্রত্যেকটি সংবাদপত্র কিভাবে লিখছে আপনারা দেখতে পারেন। প্রত্যেকটি টেলিভিশনের টক শো যদি আপনি দেখেন, সেখানে কি মত প্রকাশের অধিকার নেই, স্বাধীনতা নেই? বাংলাদেশে মোটেই কোন কিছু সেন্সর করা হচ্ছে না।


ফোন-পে তে বিভিন্ন পদে চলেছে প্রচুর কর্মী নিয়োগ! সপ্তাহে কাজ মাত্র5দিন! জেনে নিন আবেদন করার পদ্ধতি! - 24GhantaNews.Com\nHome|নিউজ|ফোন-পে তে বিভিন্ন পদে চলেছে প্রচুর কর্মী নিয়োগ! সপ্তাহে কাজ মাত্র5দিন! জেনে নিন আবেদন করার পদ্ধতি!


জুমবাংলা ডেস্ক : ভাসানচরে কাউকে জোর করে নেওয়া হচ্ছে না বলে জানিয়েছেন পররাষ্ট্রমন্ত্রী ড. এ কে আব্দুল মোমেন। শুধু মাত্র যারা সেচ্ছায় সরকারের আহ্বানে সাড়া দিয়েছেন, তাদেরই স্থানান্তর করা হচ্ছে বলে জানিয়েছেন তিনি।\nভাসানচরে রোহিঙ্গা প্রত্যাবাসন প্রসঙ্গে জাতিংসঘের নানা শর্তজুড়ে দেওয়ার প্রতিক্রিয়ায় বৃহস্পতিবার (৩ ডিসেম্বর) রাতে গণমাধ্যমকে একথা জানান মন্ত্রী।\nএ সময় জাতিসংঘকে রোহিঙ্গাদের বিষয়ে স্বচ্ছ হওয়ার আহ্বান জানান তিনি। মন্ত্রী বলেন, অনেকে আশঙ্কা করছে ভাসানচরে গেলে তাদের এনজিওগুলোর লাইসেন্স বাতিল হয়ে যাবে। আবার রোহিঙ্গাদের কেউ কেউ মনে করছে তাদের সুযোগ সুবিধাও কমে যাবে। আসলে এমন কিছুই না, ভাসানচরে আরও অনেক বেশি সুযোগ-সুবিধার ব্যবস্থা করা হয়েছে। যারা যাচ্ছে সেখানে, তাদের কাউকেই সরকার জোর করে নিয়ে যাচ্ছে না। যারা যাচ্ছেন স্বেচ্ছায় যাচ্ছেন।\nবৃহস্পতিবার প্রথম দফায় রোহিঙ্গাদের ভাসানচরে প্রত্যাবাসন শুরুর একদিন আগে বুধবার এ বিষয়ে একটি বিবৃতি দিয়ে প্রতিক্রিয়া জানায় জাতিসংঘ।\nএ বিষয়ে বাংলাদেশ সরকার তাদের সম্পৃক্ত করেনি জানিয়ে আন্তর্জাতিক সংস্থাটি বলে তাদের কাছে এ বিষয়ে কোনো তথ্য নেই। ভাসানচরে রোহিঙ্গাদের নানা মৌলিক অধিকার নিশ্চিতের দাবি জানিয়ে তারা নিরাপত্তা ও সেচ্ছায় যাতে এ প্রক্রিয়া হয়, সে বিষয়ে দাবি জানায়।\nকরোনা আক্রান্ত হওয়ায় পররাষ্ট্রমন্ত্রী, প্রতিমন্ত্রী ও সচিব– ৩ জনই বর্তমানে পৃথক আইসোলেশানে আছেন। এ অবস্থায় টেলিফোনে সাংবাদিকদের প্রশ্নের জবাবে এ কথা জানান পররাষ্ট্রমন্ত্রী।\nজুমবাংলা ডেস্ক : পররাষ্ট্রমন্ত্রী ড. এ কে আবদুল মোমেনকে আজ মঙ্গলবার রাতে ফোন করেছেন যুক্তরাষ্ট্রের...\nজুমবাংলা ডেস্ক : ঢাকা বিশ্ববিদ্যালয়ের বিভিন্ন বিজ্ঞপ্তিতে ভুল বিরল কোনো ঘটনা নয়। বিভিন্ন সময় বাংলা...\nজুমবাংলা ডেস্ক : গাজীপুরে মানসম্মত এবং টেকসই কাজ করার জন্য ডিজাইন পরিবর্তন করা হয়েছে এবং...\nজুমবাংলা ডেস্ক : ময়নাতদন্তের জন্য মর্গে রাখা নারী মৃতদেহের সাথে বিকৃত যৌনাচার ও ধর্ষণের অভিযোগে...\nজুমবাংলা ডেস্ক : প্রশিক্ষণপ্রাপ্ত সরকারি প্রাথমিক বিদ্যালয়ের শিক্ষকদের তথ্য সফটওয়্যারে এন্ট্রির জন্য বারবার তাগাদা দেওয়ার...


বৌদ্ধ শাস্ত্রে নারী অশুচি – পর্ব (১) – ইস্টিশন ব্লগ\nAuthor: সুমিত পার্থ আচার্যী Published Date: মে ১৪, ২০২০\nকালে কালে পৃথিবীতে ধর্ম জাহির করতে, লালন করতে আর পালন করতে বা করাতে গিয়ে সব ধর্মপ্রবর্তক নারীকেই মূল উপজীব্য, তত্ত্ব সর্বপরি অন্যতম মাধ্যম হিসেবে ব্যবহার করে এসছেন। যার ওপর ভর করে খুব সহজেই ধর্মের তরী চালিয়ে নেয়া যায়। বৌদ্ধ শাস্ত্রে গৌতম বুদ্ধও এর ব্যতিক্রম নন। কিন্তু এই ধর্ম সম্বন্ধে খুব ভালো না জানার ফলশ্রুতিতে আমরা হয়তো ক্রমশই সত্য থেকে ছিটকে পরেছি। যেকোনো নূন্যতম বোধসম্পন্ন মানুষই এই বিষয়ে একমত হবেন যে ; ধর্ম মাত্রই সমস্ত মানবিক আবেদনের বিপক্ষে হলে বৌদ্ধ ধর্ম ভালো বা ইতিবাচক হয় কি করে? তাই নির্দ্বিধায় ও নিঃসঙ্কোচে সত্যকে আরো প্রবলভাবে আলিঙ্গন করাই এই আলোচনার মূখ্য উদ্দেশ্য। এই সত্য আলিঙ্গন করতে গিয়ে আমরা দেখব ; বৌদ্ধ ধর্ম নারীকে কোন অবস্থানে এবং কত ভালো রেখেছে৷ সত্যের দ্বারস্থ হয়ে জানার চেষ্টা করব বৌদ্ধ ধর্মে, নারীর প্রতি প্রকৃত দৃষ্টিভঙ্গি কি?\nবৌদ্ধ শাস্ত্র অনুযায়ী সিদ্ধার্থ গৌতমের বুদ্ধত্ব লাভের অন্তরায় হিসেবে নারীকেও ভাবা হয়েছে :\nগৌতম বুদ্ধের বুদ্ধত্ব ( সিদ্ধি) লাভের ঘটনার এক পর্যায়ে গেলে দেখা যাবে, সিদ্ধার্থ গৌতম যেনো বুদ্ধত্ব লাভ করতে না পারেন একারণেই মার ( শয়তানের রাজা) তার তিন কন্যা রতি, আরতি ও তৃষ্ণাকে ধ্যানরত গৌতম সম্মুখে নৃত্য পরিবেশনে প্রেরণ করেন। মার কন্যাদের মুহুর্মুহু নৃত্যেও সিদ্ধার্থের ধ্যান ভাঙেনি এবং এভাবেই শত বাধা বিপত্তি পেড়িয়ে তিনি অন্তিম সাফল্য বুদ্ধত্ব লাভে উপনীত হন৷ এই ঘটনার সাইকোলজিক্যাল দিকটা এমন ; সাধনা, তপস্যা বা অধ্যাবসায়ের বাধা বিপত্তি হিসেবে নারীকে অন্যতম অন্তরায় হিসেবে ভাবা যায় বা মনে করা হয়। অনুরূপভাবে এর অর্থ এও দাঁড়ায় – সাধনা, তপস্যা বা অধ্যাবসায়ে নারীও বাধার কারণ হয়ে দাঁড়ায় শয়তানের প্ররোচনায়!\nবৌদ্ধ শাস্ত্রমতে নারী ” বুদ্ধ ” হতে পারবেনা :\nবৌদ্ধ শাস্ত্রমতে ” বুদ্ধ ” শব্দের অর্থ সেই মহাজ্ঞানী ; যিনি জগতের সারসত্য অবগত হয়েছেন এবং মহাপরিনির্বাণের পূর্বে, জগতের সকলকেই নির্বাণ লাভের উপায় বলে গেছেন। যিনি শাশ্বত, বিজয়ী পরমবিজয়ী বোধ লাভ করেছেন তিনিই বুদ্ধ।\nশাস্ত্রমতে অষ্টবিধ বা আট প্রকার গুনসম্পন্ন কিংবা আট ধরনের শর্ত পূরণ করতে না পারলে বুদ্ধ হওয়ার প্রত্যাশী কেউই বুদ্ধ হতে পারবেনা। এই আট রকমের শর্তাবলীর মধ্যে ২য় শর্ত হল ” পুরুষত্ব লাভ। আরো ভালো করে বললে যার অর্থ দাঁড়ায়, পুরুষত্ব লাভ যেহেতু করতেই হবে সেহেতু কোনো নারী বুদ্ধ হতে পারবেনা।\nসেই অষ্টবিধ গুন বা শর্তসমূহ :\n১। মানব জাতিতে জন্ম\n২। পুরুষত্ব লাভ\n৩। ইহ জীবনে অর্হৎ ( সিদ্ধি) লাভে হেতু সম্পন্নতা\n৪। বুদ্ধ দর্শন\n৫। প্রব্রজ্যা ( বৌদ্ধ ধর্মে শ্রমণ হওয়া)\n৬। অভিজ্ঞরূপ গুণসম্পন্নতা\n৭। বুদ্ধত্ব লাভের জন্য জীবন ত্যাগ\n৮। এবং অপরাজেয় ইচ্ছাশক্তি।\n– ত্রিপিটক, সূত্র পিটক, খুদ্দক নিকায়, চরিয়াপিটক।\nতথাগত গৌতম বুদ্ধের ভূমিষ্ঠ হওয়ার ঘটনা বিবরণে মাতৃগর্ভকে অশুচিরূপে উপস্থাপন :\nত্রিপিটক মতে, কপিলাবস্তু ও দেবদহের মধ্যবর্তী স্থানে অবস্থিত লুম্বিনী উদ্যানে দণ্ডায়মান অবস্থায় রাণী মায়াদেবী সিদ্ধার্থকে ( গৌতম বুদ্ধ) প্রসব করার পর নবজাতকের শরীরে কোনো জল, শ্লেষ্মা এবং কোনো অশুচি পদার্থ লেগে ছিলোনা। মাতৃগর্ভ কলঙ্কময় হলেও, নবজাতক সিদ্ধার্থ ছিলেন নিস্কলঙ্ক৷ ত্রিপিটক এর এই বর্ণনা যেকোনো বোধসম্পন্ন মানুষকেই কপাল কুচকিয়ে ভাবাবে।\n” হে ভিক্ষুগণ ইহাই বিশ্বধম্ম যে, যখন বোধিসত্ত্ব ( গৌতম) মাতৃকুক্ষি হইতে নিস্ক্রান্ত হন তখন তিনি সুনির্মল ; জল, শ্লেষ্মা বা অপব কোনো অশুচি দ্বারা লিপ্ত নহেন। তখন তিনি শুদ্ধ নিস্কলঙ্ক, ইহাই বিশ্বধম্ম।”\n– ত্রিপিটক, সূত্র পিটক, দীর্ঘ নিকায়, মহাবর্গ, মহাপদান সূত্র।\nকিন্তু এই সূত্রে বোধিসত্ত্বকে শুদ্ধ নিস্কলঙ্ক বলা হলেও পরের সূত্রে, মায়ের সাথে তাঁরও শুদ্ধ হওয়ার জন্য অন্তবীক্ষ হতে দুটি জলধারার প্রয়োজন হয়েছে। হিপোক্রেসিটা কেমন দেখা যাক:\n” হে ভিক্ষুগণ যখন বোধিসত্ত্ব মাতৃকুক্ষি হইতে নিস্ক্রান্ত হন তখন অন্তবীক্ষ হইতে দুইটি জলধারা নির্গত হয়৷ একটি শীত এবং অপরটি উষ্ণ। যা দ্বারা বোধিসত্ত্ব ও তাঁর মায়ের প্রক্ষালন কার্য সম্পন্ন হয়। ইহাই বিশ্বধম্ম।”\nনারী যোনি সম্বন্ধে বুদ্ধের কুরুচিপূর্ণ মন্তব্য :\nতার আগে এই ঘটনায় আলোকপাত না করলেই নয় ; সেই সময় বৈশালীর নিকটবর্তী কলকন্দ গ্রামে কলকন্দপুত্র সুদিন্ন নামে এক শ্রেষ্ঠীপুত্র ছিলেন৷ কোনো এক কার্যপলক্ষে সহায়কগণের সঙ্গে সুদিন্ন বৈশালীতে গমন করেন। সেইসময় ভগবান বুদ্ধ, মহতি পরিষদ দ্বারা পরিবেষ্টিত হয়ে উপবিষ্ট অবস্থায় ধর্মদেশনা করছিলেন। মহতি পরিষদ কর্তৃক বুদ্ধের ধর্মোদেশনা শ্রবণ দেখে, সুদিন্নেরও ধর্মোদেশনা শ্রবণের ইচ্ছে জাগে। বুদ্ধের ধর্মোদেশনা শুনে সুদিন্নের ব্রহ্মচর্য পালনের আগ্রহ হয় যা গৃহে অবস্থান করে সম্ভব নয়। অতঃপর কলকন্দপুত্র সুদিন্ন মহতি পরিষদ সভা থেকে উঠে বুদ্ধের নিকট উপস্থিত হয়ে একান্তে উপবিষ্ট সুদিন্ন বুদ্ধকে বললেন ; ভগবান আপনি কর্তৃক দেশিত ধর্ম আমি যেই রূপে শ্রবণ করে উপলব্ধি করেছি, তাতে এই একান্ত পরিপূর্ণ, পরিশুদ্ধ, শঙ্খলিখিত ( নির্মল, সমুৎকৃষ্ট) ব্রহ্মচর্য গৃহে বাস করে চর্চা করা সম্ভব নয়। যদি সেরূপ হয়, আমি কেশ – শ্মশ্রু মুণ্ডণ করে কাষায় বস্ত্র আচ্ছাদনপূর্বক আগার থেকে অনাগরিক হয়ে প্রব্রজ্যা ( বৌদ্ধ ধরে শ্রমণ হওয়া ) গ্রহণ করব৷\nবুদ্ধ বললেন ; হে সুদিন্ন – তুমি আগার থেকে অনাগরিক প্রব্রজ্যা গ্রহণের জন্যে মাতাপিতার নিকট হতে অনুমতি নিয়েছো কি?\nসুদিন্ন ; হে ভগবান আমি আগার থেকে অনাগরিক প্রব্রজ্যা গ্রহণের জন্যে মাতাপিতার নিকট হইতে অনুমতি পাইনি।\nবুদ্ধ বললেন ; হে সুদিন্ন, তথাগত মাতাপিতার অনুমতি ব্যতিত পুত্রকে প্রব্রজ্যা দেন না৷\nসুদিন্ন ; হে তথাগত আমি সেটাই করব, আগার থেকে অনাগরিক প্রব্রজ্যা গ্রহণে মাতাপিতা যেনো অনুমতি দেন।\nতথাপি সুদিন্ন কলকন্দ গ্রামে ফিরে মাতাপিতার কাছে উপস্থিত হন এবং প্রব্রজ্যা গ্রহণের অনুমতি প্রার্থনা করেন। কিন্তু তার মাতাপিতা তৃতীয়বার অনুরোধের পাওয়ার পরো আপত্তি জানান৷ সুদিন্ন ভূমিতে শায়িত হন এবং অনশন করেন৷ এভাবে একসপ্তাহ অনশনের পর, পুত্রের দুরবস্থা দেখে তার মাতাপিতা সহায়কদের অনুরোধে তাকে প্রব্রজ্যা গ্রহণের অনুমতি দেন। সুদিন্ন প্রব্রজিত হওয়ার অনতিকাল পর বজ্জি নামক স্থানে তিনি বাস করছিলেন। সেখানে প্রচণ্ড দুর্ভিক্ষ দেখা দেয়ায় এবং নিজ জ্ঞাতিদের কাছ থেকে সহযোগীতা পাওয়ার আশায় তিনি বৈশালীতে ফেরার সিদ্ধান্ত নেন। বৈশালীতে পৌঁছে জ্ঞাতী দাসীর বাসি ভাতের মার ফেলে দেয়া দেখে তিনি তা পানের ইচ্ছে জানান৷ অতঃপর সেই বাসি ভাতের মার পানকালে তার পিতা এই দৃশ্য অবলোকন করেন। এবং পুত্রকে নিজ গৃহে অনুরোধপূর্বক নিয়ে আসেন এবং ভোজন করান। এখানে একটি বিষয় উল্লেখ না করলেই নয়, ভিক্ষু হওয়ার পূর্বে আয়ুস্মান সুদিন্ন বিবাহিত ছিলেন৷ সুদিন্নের মা ও বাবা চাইছিলেন সম্পদ ও তার একা বিবাহিত স্ত্রীর প্রতি তার মায়া জন্মাক।\nতথাপি সুদিন্নের স্ত্রী তার কাছে এসে বললেন ; আর্যপুত্র, সেই অপ্সরা কিরূপ যাদের জন্য আপনি ব্রহ্মচর্য পালন করছেন? সুদিন্নের মা চাইছিলেন তার পুত্র ব্রহ্মচর্য ত্যাগ করে সংসারী হোক এবং পুত্র সন্তান জন্ম দিক। বারংবার অনুরোধে সুদিন্ন স্ত্রীর সাথে তিনবার মৈথুন প্রতিসেবন করলেন। স্ত্রী গর্ভবতী হল৷\nসুদিন্ন ভিক্ষু হওয়ার পরো এই মৈথুন প্রতিসেবন ( স্ত্রীর সাথে সহবাস) ভিক্ষুসংঘ অনুযায়ী অপরাধ বলে বিবেচিত করে ভূমি দেবগণ তা প্রচার করতে থাকলেন৷ ভূমি দেবগণের এমন উচ্চরবের সহিত প্রতিবাদের ফলে চতুর্মহারাজিক স্বর্গের ( কি মুশকিল! বৌদ্ধ ধর্মে নাকি স্রষ্টা নাই ? স্বর্গ আইলো ক্যামনে?) দেবগণ উচ্চরবে সুদিন্নের অপরাধ প্রচার করলেন। এভাবে তাবতিংস স্বর্গ, যাম স্বর্গ, তুষিত স্বর্গ, নির্মাণরতি স্বর্গ ও পরনির্মিত বশবর্তী স্বর্গের দেবগণও সুদিন্নের অপরাধ প্রচার করলেন৷ স্বর্গের দেবগণ কর্তৃক সুদিন্নের অপরাধ প্রচার দেখে ব্রহ্মকায়িক দেবগণও একইভাবে প্রচার করলেন৷ সুদিন্নের ঘর আলো করে পুত্র সন্তান আসলো, নাম রাখা হল বীজক। ভিক্ষুসংঘের নিয়মানুযায়ী সুদিন্নের অপরাধের ফলে তার অনুশোচনা জাগ্রত হল। সুদিন্ন ভিক্ষুসংঘের দ্বারস্থ হলেন। প্রভূত নিন্দা জ্ঞাপনের পর ভিক্ষুরা সুদিন্নকে গৌতম বুদ্ধের নিকট নিয়ে আসলেন।\nঅতঃপর ভগবান বুদ্ধ সুদ্দিনের প্রতি এই দেশনাসমূহ দেন :\n“হে মোঘপুরুষ ; নিশ্চই মৎ কর্তৃক অনেক প্রকারে রাগ বিরাগের ধর্ম, মদ – বশীভূতকরণ, পিপাসা বিনয় ( আসক্তি দমন) আলোয় সমুদ্ঘাত ( আকাঙ্খার মূলোৎপাটন), ভবচক্রের উচ্ছেদ, তৃষ্ণাক্ষয়, বিরাগ, নিরোধ এবং নির্বাণের ধর্ম দেশিত হয়েছে। ”\n” হে মোঘপুরুষ ; মৎ কর্তৃক অনেক প্রকারে কামের প্রহান ( পরিহার) সম্বন্ধে ব্যাখ্যা করা হয়েছে। কাম পিপাসার প্রতি বিনয় ( দমন) সম্বন্ধে ব্যাখ্যা করা হয়েছে। এবং কামযন্ত্রণার উপশম সম্বন্ধেও ব্যাখ্যা করা হয়েছে। ”\n” হে মোঘপুরুষ ; কোনো নারী যোনীতে লিঙ্গ প্রক্রিপ্ত করার চাইতে, যদি কোনো কালান্তর সাপের মুখে লিঙ্গ প্রক্ষিপ্ত ( প্রবেশ) করা হয় তথাপি তাই শ্রেয়। ”\n” হে মোঘপুরুষ ; কোনো স্ত্রী যোনিতে লিঙ্গ প্রক্ষিপ্ত করার চাইতে উত্তপ্ত, সম্প্রজ্জলিত, সজ্যোতিভৃত অঙ্গের গর্তে যদি লিঙ্গ প্রক্ষিপ্ত করা হয় তবু শ্রেয়। তার কারণ কি? ইহাই নিদান, ইহাই প্রত্যয় যে, ব্যভিচারজনিত মহাপরাধের কারণে সেই ভিক্ষু মরণে পতিত হয়। কিংবা মরণতুল্য দুঃখ ভোগ করে থাকে।\n– ত্রিপিটক, বিনয় পিটক, পারাজিকা, সুদিন্ন পরিচ্ছেদ।\nনারী যোনি ভীক্ষুসংঘের জন্য নিয়মলঙ্ঘন ও নেতিবাচক ফল বয়ে আনতে পারে। কিন্তু সেই নারী যোনির তুলনায় লিঙ্গ প্রবেশের জন্য বুদ্ধ, কালান্তর সাপের মুখ অধিক শ্রেয়তর কেনো মনে করলেন এখানে অনেক বড় কিন্তু থেকে যায়! যেহেতু বুদ্ধ একসময় তাঁর অতীত জন্মের একটি ঘটনায় নারী যোনি সম্বন্ধে ভিক্ষুদের বলতে গিয়ে বলেছিলেন ; হে ভিক্ষুগণ আমি তীর্যক যোনিতে জন্মগ্রহণ করিয়াও স্ত্রীজাতির অকৃতজ্ঞতা, বহুমায়াবিতা, অনাচারতা ও দুঃশীলতা ( দোষ) জানিতে পারিয়াছিলাম।\n১। বিনয় পিটকে পারাজিকা, অনুবাদক ; ভদন্ত বুদ্ধবংশ ভিক্ষু।\n২। সারনাথ বিবরণ, শ্রী ভবতোষ মজুমদার।\n৩। ত্রিপিটক, সূত্র পিটকে খুদ্দক নিকায়, দশ পারমী ও চরিয়া পিটক, অনুবাদক ; ডাঃ সীতাংশু বিকাশ বড়ুয়া।\n৪। খুদ্দক নিকায়ে জাতক, অনুবাদক ; শ্রী ঈষাণচন্দ্র ঘোষ।\n← ন’শ টাকা পুঁজির সংসার


ভিটামিন ডি-এর চাহিদা পূরণ করবেন কিভাবে? | Newsbangladesh\nশনিবার, ডিসেম্বার ১৪, ২০১৯ ১০:০৪\nভিটামিন ডি-এর চাহিদা পূরণ করবেন কিভাবে?\nগতিময় জীবন, খাদ্যাভাসের পরিবর্তন, কাজের চাপ, দুশ্চিন্তাজনিত কারণে আমরা সবাই কম বেশি লাইফ স্টাইল ডিজিজের শিকার। ঘুম না হওয়া, অবসাদ, বন্ধ্যাত্বের পাশাপাশি হালে নতুন সংযোজন হয়েছে অল্প বয়সেই গাঁটে ব্যথা, হাঁটুর সমস্যা, কিংবা কোমরের।\nএ তো গেল রোগীর সমস্যা। অনেক ক্ষেত্রে এ ছাড়া রয়েছে চিকিৎসকের সমস্যাও। কিছু হলো চাই না হলো, লিখে দিলেন গুচ্ছের ওষুধ। ব্যস, সকালে ঘুম থেকে উঠে, স্নানের আগে, খাওয়ার আগে, কিছু ক্ষেত্রে প্রথম গ্রাস মুখে তুলে, খাওয়ার পরে গিলতে থাকুন একটার পর একটা।\nআপনার শরীরে ভিটামিন ডি কম কিনা, কম হলে কতটা কম, সে সবের কোনও পরীক্ষা হয়েছে? অধিকাংশ ক্ষেত্রেই সেটা হয় না। অতএব চিকিৎসক এবং রোগী আজীবন শুধু আন্দাজের বসে ধরে নিলেন সমস্যার উৎস ভিটামিন ডি-এর ঘাটতি। তার জন্য চলতে লাগল অনবরত ভিটামিন ডি সাপ্লিমেন্ট।\nপ্রশ্ন হচ্ছে, ভিটামিন ডি আপনার শরীরের জন্য কতটা প্রয়োজনীয়? চিকিৎসাবিজ্ঞান প্রথম থেকেই বলে এসেছে আমাদের শরীরে প্রাকৃতিকভাবে ভিটামিন ডি সংশ্লেষ করে সূর্যালোক। এই উপাদান কম থাকলে হাড়ের সমস্যা, হাড় ক্ষয়ে যাওয়া, বাতের ব্যথা, কিছু ক্ষেত্রে বন্ধ্যাত্বের মতো সমস্যা হতে পারে। কিন্তু আপনার শরীরে ঠিক কী মাত্রায় এই উপাদান রয়েছে, পরীক্ষা না করে ওষুধ খাওয়া কখনওই উচিত না।\nযেসমস্ত খাবার থেকে প্রাকৃতিক উপায়ে পেতে পারেন ভিটামিন ডি\nটুনা, স্যালমন এর মতো সামদ্রিক, ফ্যাটি মাছ\nদুধ এবং দুধ জাতীয় প্রোডাক্ট\nএতদিনে এও প্রমাণিত, সাপ্লিমেন্টস কখনই প্রাকৃতিক উৎসের বিকল্প হতে পারে না। ঘরে বসে দিনরাত ওষুধ না গিলে যান না, একটু রোদ লাগিয়ে আসুন। আফটার অল, ‘সানশাইন অন মাই শোলডার মেকস মি হ্যাপি’! তবে সকাল ১০টা থেকে ৩টার মধ্যে রোদে বেরোবেন না, তখন অতি বেগুনি রশ্মি ওজোন স্তর ভেদ করে বেশিটাই চলে আসে আমাদের শরীরে।


বৃহস্পতিবার ২০ জুন, ২০১৯ ১৫:৩৯ পিএম\nপ্রকাশিত: ১৯:২২, ২১ মার্চ ২০১৯\nহবিগঞ্জের নবীগঞ্জ উপজেলা নির্বাহী কর্মকর্তা (ইউএনও) মো. তৌহিদ বিন হাসানসহ দুজনের বিরুদ্ধে আদালতে মামলা দায়ের করেছেন মুক্তিযোদ্ধা নূর উদ্দিন আহমেদ (বীরপ্রতীক)। ক্ষমতা অপব্যবহার করে সম্মানি ভাতা স্থগিত করার অভিযোগ এনে হবিগঞ্জ জেলা জজ আদালতে এ মামলাটি দায়ের করেন তিনি।\nমামলার অপর আসামি হলেন নবীগঞ্জ উপজেলার সাতাইহাল গ্রামের মামলার অপর বিবাদী হচ্ছেন নবীগঞ্জ উপজেলা সমাজসেবা কর্মকর্তা মো. আব্দুর নূর।\nমঙ্গলবার দায়ের করা মামলার বিবরণ থেকে জানা গেছে, মহান স্বাধীনতাযুদ্ধে সম্মুখযোদ্ধা হিসেবে কৃতিত্ব রাখায় নূর উদ্দিনকে বীরপ্রতীক খেতাবে ভূষিত করা হয়। একজন মুক্তিযোদ্ধা ও বীরপ্রতীক খেতাবপ্রাপ্ত হওয়ায় তিনি মুক্তিযোদ্ধা কল্যাণ ট্রাস্ট থেকে নিয়মিত সম্মানী ভাতা পেয়ে আসছেন।\nঅন্যবারের মতো গত বছরের ১৬ আগস্ট উপজেলার ৩০৪ জন মুক্তিযোদ্ধার সম্মানী ভাতার তালিকা উপজেলা সমাজকল্যাণ কর্মকর্তার অফিস থেকে নবীগঞ্জ সোনালী ব্যাংকে পাঠানো হয়। কিন্তু তালিকায় ৬৭ নম্বরে মুক্তিযোদ্ধা নূর উদ্দিনের নাম উল্লেখ করে ‘‘পরবতী নির্দেশ না দেয়া পর্যন্ত ভাতা বন্ধ থাকবে’’ বলে মন্তব্য থাকায় ব্যাংক কর্মকর্তা তার ভাতা প্রদানে অপারগতা প্রকাশ করেন।\nএকইভাবে পরবর্তী সম্মানী ভাতার তালিকায় অনুরূপ মন্তব্য থাকায় মুক্তিযোদ্ধা নূর উদ্দিন ভাতা ও ঈদ বোনাস থেকে বঞ্চিত রয়েছেন।\nএ ব্যাপারে নূর উদ্দিন উপজেলা নির্বাহী কর্মকর্তা ও উপজেলা সমাজসেবা কর্মকর্তার সঙ্গে যোগাযোগ করলে তারা একে অপরের ওপর দায়ভার চাপিয়ে নিজেদের দায়মুক্ত করার চেষ্টা করেন।\nমামলায় বলা হয়, একজন মুক্তিযোদ্ধা সম্মানী ভাতার পাশাপাশি তার ‘খেতাবি’ ভাতা পাবেন না মুক্তিযুদ্ধবিষয়ক মন্ত্রণালয় থেকে জারিকৃত এ পর্যন্ত কোনো পরিপত্রে তা উল্লেখ না থাকা সত্ত্বেও উপজেলা নির্বাহী কর্মকর্তা ও উপজেলা সমাজসেবা কর্মকর্তা কোনো শত্রুপক্ষের অবৈধ প্রভাবে প্রভাবিত হয়ে ক্ষমতার অপব্যবহার করছেন।\nনূর উদ্দিন বীরপ্রতীক এ পর্যন্ত ৭৫ হাজার টাকা বঞ্চিত রয়েছেন বলে মামলায় উল্লেখ করেছেন।\nএ বিষয়ে উপজেলা নির্বাহী কর্মকর্তা তৌহিদ বিন হাসানের মোবাইল ফোনে যোগাযোগ করা হলে তিনি যুগান্তরকে বলেন,২০১৬ সালের মুক্তিযুদ্ধবিষয়ক মন্ত্রণালয়ের পরিপত্রে একজন মুক্তিযোদ্ধা একাধিক সম্মানী ভাতা গ্রহণ করতে পারবেন না বলে উল্লেখ করা হয়েছে। এর প্রেক্ষিতে জেলা প্রশাসকের সমন্বয়ে গঠিত কমিটি তার ভাতা স্থগিত করেছে। সূত্র: যুগান্তর


সাম্প্রতিক ‘বানান ভাইরাল’ ও ভুল/শুদ্ধ – অলি গলি\nJuly 11, 2020 July 11, 2020 নাসীমুল বারী\tবানান ভাইরাল, বাংলা বানান\nকিছু কিছু বানান নিয়ে ‘বাংলা একাডেমি বনাম প্রথাগত’ দ্বান্দ্বিক আলোচনা বেশ জমে উঠেছে। ২০/২৫ আগের পরিবর্তিত এসব বানান হঠাৎ এখন প্রয়োগের ধুম লেগেছে। আমি বাংলা একাডেমির এমন দু’চারটা বানান নিয়ে খুব একটা ভাবি না। প্রচলিতটা ব্যবহার করি। তবে সমস্যা আমরা নই- বাংলা একাডেমি নিজেই তৈরি করছে।\nবাংলা একডেমির দুইটা বাংলা অভিধান-\nকিছু কিছু ক্ষেত্রে একই বানান এই দুই অভিধানে দুই রকম। যেমন – ‘ঈদ’\nব্যবহারিক বাংলা অভিধানে ‘ইদ’ ভুক্তিকে তীর চিহ্ন দিয়ে ‘ঈদ’ এর কাছে পাঠিয়ে দিয়েছে। ‘ঈদ’ ভুক্তিতেই ‘ঈদ’ শব্দের পূর্ণাঙ্গ ব্যাখ্যা দিয়েছে। এর মানেই হলো শুদ্ধ ও ব্যবহার্য শব্দ হলো ‘ঈদ’।\nআবার ‘আধুনিক বাংলা অভিধান’ দেখি। সেখানে ‘ইদ’ প্রথম ভুক্তি, ‘ঈদ’ দ্বিতীয় ভুক্তি। আর শব্দের ব্যাখ্যায় ‘ইদ’কেই প্রাধান্য দেওয়া হয়েছে।\n‘করি নি, পড়ি নি, যাই নি’- ইত্যাদি এসব ক্ষেত্রে ‘নি’ আলাদা হয়েছে ‘ব্যবহারিক বাংলা অভিধান’- এ বর্ণিত প্রমিত বানানরীতি অনুসারে। ‘নাই’ সাধুরূপ। এর চলিত রূপ ‘নি’। ব্যবহারিক বাংলা অভিধানে ব্যাখ্যায় বলা হয়েছে ‘নাই, নেই, না, নি এই নঞর্থক অব্যয় পদগুলি শব্দের শেষে যুক্ত না হয়ে পৃথক বসবে।’ তাই ‘নি’ শব্দটাও আলাদা বসবে। ২০১০ সাল পর্যন্ত জাতীয় শিক্ষাক্রম ও পাঠ্যপুস্তক বোর্ড এ রীতিতেই পাঠ্যবই প্রণয়ন করেছে। ভাষাবজ্ঞানী ড. হুমায়ুন আজাদ তার সমস্ত লেখায় এ রীতি মেনেছেন।\nকিন্তু ‘আধুনিক বাংলা অভিধান’-এ বলা হয়েছে, ‘না-বাচক না এবং নি-এর প্রথমটি (না) স্বতন্ত্র পদ হিসেবে এবং দ্বিতীয়টি (নি) সমাসবদ্ধ হিসেবে ব্যবহৃত হবে। যেমন; করি না, কিন্তু করিনি।’\nএই যে ব্যাখ্যা হিসেবে বলছে ‘নি’ না-বাচক শব্দ; তবে সমাসবদ্ধ হিসেবে শব্দের সাথে বসবে। উদাহরণও দিয়েছে। ‘না-বাচক’ শব্দটা সমাসবদ্ধ হলো কীভাবে? একবারও কি ভেবেছেন কেউ? ‘করিনি’, ‘যাইনি’-এসব কি সমাসবদ্ধ শব্দ? অব্যয় পদ সমাসবদ্ধ শব্দ হয়ে গেল? একবার ভাবুন তো? যদি সমাসবদ্ধ শব্দই হয়, ‘করিনি’-এর ব্যাসবাক্য কী? জানাতে পারবেন কেউ? অন্তত আমি ‘করিনি, পড়িনি, যাইনি’ – ইত্যাদি এসব শব্দের কোনো ব্যাসবাক্য পাই নি। আমি তো তাহলে ‘সমাসবদ্ধ শব্দ’ হিসেবে মানতে পারি না।\nদু’টোই বাংলা একাডেমির বানানরীতিগত ব্যাখ্যা। কে কোনটা মানবে তাহলে? অতএব এখানে একটা বিশৃঙ্খলা তৈরি হলো না? আমার কাছে যুক্তিযুক্ত মনে হয় ‘নি’ আলাদা বসাটা। তাই আমি আমার লেখায় ‘নি’ আলাদা লিখি। কেউ একসাথে লিখলে আমি তর্কে যাই না। ‘আমার লেখাটা ভুল’- এমনটা বললেও তর্কে যাই না।\nএবার বুঝুন বাংলা একাডেমির দ্বৈত নীতি। আমাদেরকেই বিভ্রান্ত করছে ওরা।\nএ তো গেল বাংলা একাডেমি সংক্রান্ত সমস্যা। এবার আমাদের ব্যাপারে আসি।\nআমরাও কখনো কখনো অবচেতনভাবে বিতর্ক তৈরি করি। এই যেমন ‘অপপ্রয়োগ’কে ‘ভুল’ অর্থবোধ হিসেবে বিতর্ক তৈরি করছি। ‘অপপ্রয়োগ’ আর ‘ভুল’ একই অর্থ প্রকাশ করে না। ‘অপপ্রয়োগ’ অর্থ শব্দটি ভুল নয়; কিন্তু ব্যবহার সঠিক নয়। ‘অপপ্রয়োগ’-এর আভিধানিক অর্থ ‘অনুচিত ব্যবহার’। সে হিসেবে ‘গোরু’ ও ‘গরু’ দু’টো শব্দই সঠিক; কিন্তু গরু ব্যবহার অনুচিত। তাই ‘গরু’ শব্দের পর ‘অপ্র’ সংকেত ব্যবহার করা হয়েছে।\nযদি ‘গরু’ শব্দটি ভুল হতো তবে অভিধানে ‘ভুক্তি’ হিসেবে সংযুক্ত হতো না। কিংবা ভুল বা অশুদ্ধ কিন্তু প্রচলিত- এমন কিছু হলেও; সংকেত হিসেবে লিখা থাকতো ‘অশু>অশুদ্ধ’ বা ‘অশুপ্র>অশুদ্ধ কিন্তু প্রচলিত’ এসব কিছু। এর কোনাটাই ‘গরু’ শব্দের বেলায় নেই। তাহলে সহজেই ধরে নেওয়া যায় ‘গরু’ শব্দটি ভুল নয়, অশুদ্ধ নয়। একটি উদারণ দিয়ে আরও স্পষ্ট করছি- ‘ভূল’ এটা অশুদ্ধ বানান। অথচ আমাদের সমাজে অনেকেই দীর্ঘ-কার (ূ) দিয়ে ‘ভূল’ লিখে থাকেন অহরহ।\nঅভিধানে কি ভুক্তি হিসেবে ‘ভূল’ যুক্ত হয়ে ব্র্যাকেটে ‘অপ্র, অশু, অশুপ্র’ সংকেত দিয়েছে? না, ‘ভূল’ শব্দটাই অভিধানে নেই। অভিধানে শুধুমাত্র কোনো ভুল কোনো শব্দ থাকতে পারে না। কিন্তু ‘গরু’ আছে। এটা শুদ্ধ শব্দ বলেই আছে, ভুল হলে থাকতো না। তবে ‘গরু’ ব্যবহার বা প্রয়োগ অনুচিত- বড়জোড় এটুকু বলা যেতে পারে। আজ যারা ‘গরু’ শব্দ ভুল বলছেন- তারা নিজেরাই ভুল।\nবিতর্ক অবসানে নিজের বোধ দিয়ে একটি ভাষায় শব্দের ভাষাগত, ব্যবহারগত, উৎপত্তিগত, গঠনগত- ইত্যাদি বিষয়াদি পূর্বাপর জানা আবশ্যক।\n← এইসব দিনরাত্রির মায়াময় সুখস্মৃতি\nপূর্ণিমার আলো ডুবেছে আফসোসের সাগরে →\nMay 14, 2018 May 14, 2018 কিংশুক কাওসার